
Kaunas e „„Raidės“ spaustuvė rs k pę 1938 


Naujoji žydų literatūra yra jauniausia bendrosios žydų 
raštijos šaka. Ji gimsta audringame žydų istorijos laikotarpyje, 
prasidėjusiame aštuonioliktojo amžiaus antroje pusėje. Žydų 
tauta vėl buvo suskilusi į dvi smarkiai tarp savęs kovojančias 
grupes. Žinoma, žydų, kaip ir kiekvienos gyvenančios ir kurian- 
čios tautos, savitarpio kova, nėra retenybė. Tautos gyvenimas ir 
kultūros išsiplėtimas visada kelia įvairių tautos dalių savitarpio 
vaidus. Bet tai paprastai esti neesminiai ginčai žmonių, kurie 
pagrindinių klausimų atžvilgiu yra vienminčiai, nes jie visi turi 
tą pačią pasaulėžiūrą. Kova, kilusi aštuonioliktojo amžiaus ant- 
roje pusėje, buvo visai kitokio pobūdžio. Tai jau kova ne dėl 
smulkmenų, bet dėl pagrindų, būtent, dėl tautinės pasaulėžiūros 
ir dėl tautinės kultūros kelių bei formų. Toji kova, kuri pra- 
deda naują žydų istorijos laikotarpį, yra žinoma kaip „švietimo 
arba haskalos kova“. Ji nulėmė kelių žydų tautos kartų gy- 
venimą ir davė pradžią beveik visoms moderninėms žydų vi- 
suomeninio ir kūrybinio gyvenimo kryptims. Šioji kova pa- 
sidarė atramos punktu ir naujajai žydų literatūrai, kuri įgau- 
na visai kitokį pobūdį ir eina kitais keliais nekaip senesnioji. 
Tad, norint suvokti naująją žydų literatūrą, reikia įsigi- 
linti į žydų švietimo laikotarpio esmę, kurios šaknys glūdi 
žiloje praeityje, o jos įtaka jaučiama iki pat naujausių žydų lai- 
kų. Bet apie tai tenka kiek plačiau pakalbėti. 


Senovės žydų istoriniame gyvenime labai dažnai pasireikš- 
davo aštrus antagonizmas tarp valstybės ir tikybos, karaliaus 
ir pranašo, politikos ir etikos, žodžiu, tarp materijos ir dva- 
sios. Viena žydų tautos dalis dėjo savo tautiškos gyvatos pa- 
grindan materiją, t. y. tėvynę, valstybę ir žemiškąjį gyvenimą 
apskritai. Kita dalis tautos būties pagrindan dėjo dvasią ir dva- 

sinį gyvenimą, ypač tikybą, o žemės pradus nustumdamą į antrą 
vietą. Tatai, reikia pažymėti, anaiptol nereiškia, kad materiali- | 
nė dalis yra prieštikybinė, o dvasinė — priešvalstybinė, Tatai 
tik reiškia, kad visur, kur susidurdavo tikybos ir valstybės, eti- 
kos ir politikos reikalai, pirmoji dalis atiduodavo pirmenybę 
valstybei ir politikai, o antroji tikybai ir etikai, net jeigu vals- 
tybės gyvenimas to nepakęsdavo. Taigi, pagal savaimingas 
kiekvienos šalies pastangas tvarkyti žydų tautišką gyvenimą, 
galima skirti dvi žydų tautos sroves — materialinę ir dvasinę. 
Pirmąją srovę pavadinsiu teraline, o antrąją — superaline. Te- 
ralizmas ir superalizmas kasė tiesiog bedugnes tarp įvairių žydų 
tautos dalių ir drauge jas išvedė skirtingais istoriniais keliais. 
Teralinė dalis, dėdama tautos gyvatos pagrindan materialines 
vertybes, tuo sudarė sau egzistencijos bazę, kuri ją stato į vie- 
ną eilę su visomis pasaulio tautomis. Tuo tarpu superalinė da- 
lis, dėdama tautos gyvatos pagrindan dvasines tikybines verty- 
bės, kaip tik išskiria žydų tautą iš visų kitų pasaulio tautų tar- 
po. Išskiria visų pirma dėl to, kad ji sudaro tautos egzistencijos 
bazę, kuri yra bene vienintelė visos žmonijos tarpe. Antra ver- 
tus, kaip tik dvasia ir jos specifinė savybė labiausiai skiria tau- 
tas vieną nuo kitos. Vadinasi, žydų superalizmas veda į visišką 
išsiskyrimą iš visų kitų tautų. Taigi matome, kad teralinė dalis 
pagal savo esmę yra universalinė, o superalistinė dalis yra par- 
tikuliarinė. O čia prisideda dar viena išvada. 

Teralinė dalis anaiptol nėra be dvasios ir dvasinių vertybių, 
bet veda į dvasios orientaciją ir veiklą, kuri yra nukreipta į 
materialines vertybes, atseit ir jos kultūra yra materialinė — 
žemiška. Kaip kultūra apskritai, taip ir teralinės dalies tiky- 
ba išaugo, taip sakant, iš materijos, iš kasdieninio gyvenimo že- 
mėje. Taigi ir ji yra žemiška. Ir iš tikrųjų, senovės žydų isto- 
rijoje visuomet kovojo monoteizmas su politeizmu; taigi ne re- 
' ligingumas su areligingumu, bet dvi tikybinės pasauližvalgos, 
dvi sistemos, kilusios iš skirtingų šaltinių. Per visą senovės žy- 
dų istoriją pereina kova tarp dvasios ir materijos, kuri labai 
anksti pasireiškė ir buvo, atkakliai varoma iki pat žydų sava- 
rankiško gyvenimo galo. Šioji kova buvo nulemta tragiškiausiu 
žydų istorijos momentu, kada tauta neteko savo tėvynės ir lais- 
vės. Tada žlugo ir teralinė žydų tautos dalis, „sukūrusi savo 
gyvenimą materialiais, žemiškais pagrindais. Liko tik antroji, 

superalinė dalis, kuriai kraštas ir tėvynė niekad nebuvo vienin- 
telis tautos gyvatos ir būties pagrindas. Visų svarbiausia jai 
visuomet būdavo dvasia ir jos vertybės, o dėl to ji pergyveno 
didelę žydų tautos katastrofą ir išliko sveika. Visą laiką kur- 
dama tautos gyvenimą dvasiniais pagrindais, ji ir dabar galėjo 
palaikyti tautą savotiškomis priemonėmis — dvasingumu, kui- 
tūra, o ypač tikyba. 

Bet tai buvo visai ne taip lengva pasiekti. Mat, žyduose 
turėjo išnykti bet kokia orientacija į materialines, žemiškas ver- 
tybes. Visų pirma dėl to, kad superalizmas visuomet buvo nusta- 
tytas prieš žemiškumą, o antra vertus, dėl to, kad žemiška ap- 
linka dabar apskritai priklausė kitiems ir orientavimasis į ją 
būtų vedęs į tautinę asimiliaciją. Pirmutinė to išvada buvo, kad 
žydų tauta nustojo bet kokio kontakto su žemės gyvenimu ir ta- 
po perdaug dvasiška. Antroji pasekmė buvo — partikuliarizmas. 
Mat, diasporoje, tarp svetimų tautų ir svetimuose kraštuose, 
gresia pavojus tautiniam gyvavimui, jeigu bus pralaužti siau- 
xieji rėmai ir bus prasiskverbta į universalines gyvenimo pla- 
tybes ir tolybes. Taigi ne materija, 0.juo labiau ne svetima 
materija, bet dvasia, savita dvasia dabar turėjo palaikyti žydų 
tautos būseną, ir ne universalinės, bet griežtai partikuliarinės 
ribos tegalėjo patikrinti jos gyvatą. O kadangi savaimingiau- 
sia žydų tautinės dvasios išraiška tuo laiku buvo labiausiai ti- 
kyba, tai ji ir ėmėsi didelio tautinio uždavinio: būti vienintele 
žydų tautos gyvenimo baze ir jos būties saugotoja. 

Viso to pasekmė buvo, žinoma, griežta žydų gyvenimo 
reglamentacija. „Tauta pavojuje“ buvo baisus tos žydų tautos 
dalies šūkis, ir viskas turėjo tautos gyvavimui tarnauti. Atski- 
ras asmuo nustojo skyrium egzistavęs. Visa jo esmė ir būtis, 
visi jo sumauymai, mintys, jausmai ir veiksmai dabar priklausė 
tautos labui. Aukščiausią vykdomąją valdžią perėmė religija. 
Juo didesnis buvo tautinis pavojus, juo griežtesni darėsi tiky- 
biniai įsakymai, juo smarkiau buvo varžomas atskiras asmuo ir 
visiškai pavedamas visomenės globon, juo giliau įsirausdavo sa- 
vo partikuliarizme ir juo toliau buvo laikomasi nuo žemiško gy- 
venimo ir žemiškų vertybių. Prie to, žinoma, nemaža prisidėjo 
ir žydų persekiojimai visuose jų išsiblaškymo kraštuose, jų 
teisių suvaržymas ir sunki ekonominė būtis, Šimtus, net tūks- 
tančius metų žydų istoriją dabar lėmė vienintelis visoje žmoni- 

joje tautiškumas. Superalinė žydų tautos dalis laimėjo dia- 
sporoje visoje linijoje ir kartu su tuo parodė savo sugebėji- 
mą palaikyti ir išlaikyti tautinį gyvavimą. Bet būtų klaidin- 
ga manyti, kad teralinis universalinis žydų tautos faktorius 
visiems amžiams yra išnykęs iš žydų istorijos. Iš tikrųjų jis tik 
buvo pasinėręs giliausiose žydų sielos gelmėse ir ten glūdėjo, be- 
laukdamas geresnių laikų, kada jis vėl galėtų tinkamai pasi- 
reikšti žydų istorijoje, O tie laikai atėjo, kai visoje Vakarų Eu- 
ro0poje ėmė reikštis naujos dvasinės srovės bei judėjimai su savo 
kova už išsivadavimą iš tradicijos ir bažnyčios pančių, su ra- 
cionalių akstinų iškėlimu žmogaus bei visuomenės gyvenime ir 
su dideliais ekonominės struktūros pakeitimais, kuri tada ėmė 
keisti visą gyvenimo santvarką. Visa tai prisidėjo prie to, kad 
teraliniai universaliniai faktoriai, kurie per amžius glūdėjo tau- 
toje ir iš lėto skynė sau kelią smulkiais sambrūzdžais bei maiš- 
tais, rastų dabar reikalingų jėgų savo galingam prasiveržimui, 
kuris prasidėjo antrojoje XVIII amžiaus pusėje. 


Haskalos (švietimo) kova yra, atseit, senovinio žydų tera- 
lizmo, t. y. žemiško gyvenimo atgaivinimas. Šis atgaivintas te- 
ralizmas, kuris atskleidė naują lapą žydų istorijoje, išveda 
ir lietratūrą į naujus kelius. Kaip visame žydų gyvenime, ir 
kultūroje visa, kas yra iki antrosios XVIII amžiaus pusės, turi 
dvasinio superalinio, o nuo antrosios XVIII amžiaus materia- 
linio teralinio pobūdžio. Senoji literatūra sąmoningai ar ne- 
sąmoningai visuomet pasilikdavo superalizmo ribose, Naujoji 
gi žydų literatūra išaugo teralizmo dirvoje. Ji atsisako nuo su- 
peralizmo ir jo pasekmių, k. a. perdėto dvasingumo, tautiško 
partikuliarizmo ir tikybinio viešpatavimo, Priešingai, kaip kad 
senoji buvo, ji yra teralinė ir universalinė, kas suteikia visiems, 
net ir tikybiniams jos momentams sveiką kvapą bei spalvą ir 
visiškai apibrėžia josios esmę ir būseną. 

Naujosios žydų literatūros pamatą padėjo, kaip pasakyta, 
teralinių universalinių idealų bei tikslų kovotojai — „haskali- 
ninkai“, arba šviesuoliai. Jie pirmiausia pasirodė Vokietijoje, 
tikrai sakant — Prūsijoje, o ypač jos centre — Berlyne. Tada 
buvo kaip tik didelio politinio, kultūrinio ir ekonominio pakilimo 
laikai — Fridricho Didžiojo gadynė. Tatai turėjo labai didelės 
įtakos Prūsijos žydams, kurie išsižadėjo savo ikišiolinio atsisky- 
rimo, prisidėjo prie bendro krašto gyvenimo ir netrukus pasiekė 
gan aukšto ekonominio ir dvasinio lygio. Žydų gyvenimo centre 
tada stovėjo žymus Kanto mokinys ir Lesingo draugas — Mozė 
Mendelsonas (1729—1786). Jis užėmė centrinę vietą vokie- 
čių visuomenėj, kur jis buvo labai gerbiamas kaip mąstytojas ir 
rašytojas. Aplink jį spietėsi, iš dalies kaip draugai, o iš da- 
lies kaip mokiniai, naujųjų laikų žydų teraliniai universali- 
niai „haskalininkai“ — šviesuoliai, kurie ir padėjo pamatą nau- 
jąjai žydų literatūrai hebrajų ir žydų kalba. Tad 1783 metais 
jų dalis nutarė išleisti periodinį hebrajišką organą „,„Hameasef“ 
(„Rinkinys“), kuris išreikštų jųjų naują dvasią. 1784 metai, 
kuriais buvo įvykdytas jų sumanymas, yra pažymėtini kaip nau- 
josios hebrajų literatūros pradžia. Maždaug tuo metu gauną 
savo pradžią ir naujoji literatūra idiš kalba. 

Naujoji žydų tautos literatūra, kad ir būdama palyginti 
jauna, jau yra gerokai išsiplėtusi ir praėjusi įvairias gadynes. 
Pirmutinė gadynė, kuri prasideda nuo minėtų literatūros rin- 
kinių ir baigiasi XIX-jo amžiaus aštuoniasdešimtais metais, yra 
„haskalos“ arba žydų humanizmo laikotarpis. Jame tenka skirti 
du periodu: nvo literatūros rinkinių iki XIX-jo amžiaus še- 
šiasdešimtų metų ir nuo to pat amžiaus šešiasdešimtųjų iki aš- 
tuoniasdešimtųjų metų. Pirmas periodas buvo haskalos susi- 
kaupimo ir augimo laikas, antrame haskalos literatūra pasie- 
kia savo kulminacijos tašką ir palengva nusvyra į tolesnę 
gadynę. 

Pirmutinė naujosios žydų literatūros gadynė pasižymėjo 
smarkia haskalos kova. Toji kova buvo pagavusi visus žydų ra- 
šytojus ir poetus, vyraudama jųjų pažiūrose ir raštuose. Visi 
to meto kūriniai, net ir grynai meniško pobūdžio, savo esme ta- 
da buvo kupini haskalos siekimų. Literatūros kūryba tada, bent 

senesnėje haskalos gadynės dalyje, buvo mažiau užsibrėžusi me- 
no uždavinių, o tik siekusi idėjinės kovos tikslų. Viskas tarnavo 
tik haskalai ir jos idealams, Naujieji žydų teraliniai univer- 
saliniai laikai atėjo su giliu tikėjimų žmogaus proto jėga, su. 
tvirtu siekimu normalaus ir elementarinio žemiško būvio, su di- 
deliu noru prisidėti prie kultūrinės žmonijos gyvenimo formų ir 
dvasios šaltinių, su ilgėjimusi gamtos grožio ir t. t. Tų laikų 
šūkiai pasireiškė reikalavimuose atsisakyti nuo perdėto dvasin- 
gumo bei diasporos žydų tautinio partikuliarizmo, sunormuoti 
žydus visose žmogaus būties srityse, duoti jiems europišką iš- 
auklėjimą bei materialį mokslą ir apskritai prikergti prie terali- 
nio kultūrinio visos žmonijos gyvenimo. O kadangi perdėtas žy- 
dų diasporos gyvenimo dvasingumas buvo kilęs labiausiai iš ti- 
kybos, tai visų pirma buvo paskelbta kova prieš jos įtaką ir ga- 
lia. Mat, norėta žydų gyvenimą padaryti daugiau žemišką, pa- 
saulišką ir išsipainioti iš tų pančių, kuriais tikyba noroms ne- 
noroms supančiojo atskirą asmenį tautos gyvavimo labui. 

Visų šių idealų bei siekių buvo kupina literatūra, kuri vi- 
sais būdais stengėsi įterpti į žydų gyvenimą haskalos pažiūras. 
To dėliai lyrika patetiškai apdainavo „dangaus dukterį“ — pro- 
tą. Ji gėrėjosi normalaus žemiško būvio puikumu, gamtos ža- 
vingumu, Europos tautų žemiško gyvenimo gražumu ir ragino 
pertvarkyti žydų, partikuliarinį tikybiškai perdvasintą, atseit 
atsilikusį gyvenimą ir jį sukurti universaliniais, bendrais žmo- | 
niškais pagrindais. Tą pat darė ir epika. Ji išvartė žydų gyve- 
nimą, visur ieškojo išminties bei proto žiežirbų, rinko istorinėje 
žydų praeityje šviesaus, žemiško būvio bruožus ir nesigailėjo še- 
šėlių dabarnykščiam žydų gyvenimui, vaizduodama jį tamsiau- 
siomis spalvomis. O nuo lyrikos bei epikos neatsiliko taip pat | 
dramatika, kuri, kiek ji tada buvo nusipelnusi tokį vardą, irgi 
turėjo tokių pat haskalos tikslų. | 

Pirmutinis naujosios žydų literatūros laikotarpis pasireiškė 
įvairiuose vakarų bei rytų Europos kraštuose, bet vis dėlto dėl 
žydų gyvenimo prieraišumo bei organiškumo visose jų išsiblaš- 
kymo šalyse, išsaugojo savo vientisumą ir iš savo kuklių pradų 
pamažėl perėjo į tolesnes aukštumas, įgaudama vis naujų niuan- 
sų ir visuomeninių bei meniškų akstinų ir tendencijų. Pirmasis 
jos kūrybinio kelio etapas, kaip minėjome, buvo Vokietija, tik- 
riau sakant, Prūsija. Ten ji buvo glaudžiausiai susijusi su vadi- 

namaisiais ,„Hameasefo“ žurnalo rašytojais, kurių žymiausias 
buvo Naftali Herc Vaizel (1725—1805). Jis buvo Mendelsono 
bičiulis ir naujųjų laikų judėjimo vadovas. Naujoje hebrajų li- 
ieratūroje jis labiausiai pasižymėjo savo dideliu epu „Šire Ti- 
feret“ (Grožio dainos). Šis epas, kuris padėjo pamatą šiai 
hebrajų literatūros poetinei rūšiai ir sukėlė visą eilę panašių 
veikalų, apdainuoja žydų išėjimą iš Egipto ir vyriausiąjį to įvy- 
kio didvyrį — Mozę. Epinėj srityje paminėtinas taip pat Šalom 
Kohen (1772—1845), kuris apdainavo įžymų žydų valdovą ir 
dainių — karalių Dovydą. Dramos srityje pasižymėjo ypač du 
rašytojai: Dovydas Franko Mendes (1713— 1792), ir J. Efrati 
(1770—1804), Pirmasis buvo daugiausia vertėjas ir mėgdžio- 
tojas, antrasis — originalus ir savitas. Jo istorinė drama „Sau- 
liaus karalystė“ (Meluchat Šaul) yra pirmasis originalus he- 
brajiškas dramatinis kūrinys haskalos literatūroje. Kai dėl 
lyrikos, tai ji teturėjo reikšmės tik anam metui, o kj 
dalykai buvo daugiausia verstiniai. 

Naujoji literatūra idiš kalba Vokietijoje nėra ypatingai 
turtinga. Haskalininkai aplamai paniekinančiai žiūrėjo į idiš 
kalbą, kurią jie laikė vien sudarkyta vokiečių kalba, o ypač tuo 
pasižymėjo Vokietijos haskalininkai. Bet vis dėlto ir Vokieti-- 
joje atsirado pora rašytojų, kurie naudojosi idiš kalba haskalos 
propagandai ir tuo būdu padėjo pamatą jos literatūrai. Tai bu- 
vo J. Eichet (1756—1804) ir A. Volfzon (1754—1835), kurie 
savo laiku redagavo žurnalą „Hameasef“, Haskalos idėjoms 
skleisti jie sukūrė eilę komedijų*), kuriose jie pliekia tradicin- 
gų žydų trūkumus ir tuo netiesiog šaukiasi griebtis ėuropiškos 
kultūros i: suropiškų gyvenimo būdų bei formų. Šios kome- 
dijos tapo visų vėlesnių haskalos dramatinių kūrinių prototi- 
pais ir apskritai idiš kalba rašomų dramų pirmatakais. Bet dra- 
- Mmatika ir liko vienintelė literatūros sritis idiš kalba, kuriai čia 
buvo lemta būti kultivuojamai. Mat, naujajai žydų literatūrai 
aplamai nebuvo lemta plėtotis Vokietijoje. Vos vienai kartai 
praėjus, visa Vokietijos haskala nuėjo tautinės asimiliacijos 
keliu. Taigi, haskalos siekimas pertvarkyti atsilikusį žydų gy- 


*) Eichel parašė komediją „Reb Henach oder vos tut men dermit“ 
(Reb Henach arba ką su tuo padaryti). Volfzono komedijos yra: „Leicht- 
sin un Fremelei“ (Lengvapėdiškumas ir dievobaimingumas) ir „Lustspil 
zur unterhaltung beim purimfest (Purimo šventės vaidinimas). 


— 10 


venimą Europos pagrindais puikiausiai pavyko, bet visai ne- 
pavyko įvykdyti teigiamų tautinių siekimų. Žydai tuoj perėjo 
vokiečių kalbon, prisidėjo prie vokiškos kultūros ir išsisklei- 
dė vokiečių tautoje. Tokioms aplinkybėms esant, naujosios 
žydų literatūros ir haskalos sėklos savaime negalėjo išdygti 
Vokietijoje. Jos to dėliai buvo perkeltos į rytų Europos kraš- 
tus, kur žydų tautinės sąlygos buvo daug palankesnės. Tad, 
haskalos ir haskalinės literatūros kelias pirmiausia vedė į Aus- 
triją, ypač į Galiciją. 

“Galicija visuomet turėdavo įvairių santykių su Vokietija, 
ypač kai ji buvo prijungta prie Austrijos. Daugelis Mendelsono 
mokinių ir draugų buvo rytų Europos žydai, kurie visuomet pa- 
laikydavo ryšius su savo tėviške, dažnai važinėdavo Galicijon 
ir ten kartu su vietiniais haskalininkais pamaži padėjo pamatą 
naujajam judėjimui. Garsusis „apykantos ediktas“, kurį 1781 
metais išleido Austrijos karalius Juozapas II, atidengė haskalai 
didelių galimumų, nes jis turėjo tikslą surišti žydus su krašto 
gyvenimu bei kultūra. Vienok, sąlygos haskalai buvo kitokios, 
nekaip Vokietijoj. Pirmiausia ji čia susidūrė su smarkiu žydų 
ortodoksinių masių pasipriešinimu. "Tuo metu rytų Europos 
žydų tarpe ėmė skleistis nauja tikybinė srovė — chasidizmas, 
kuris turėjo savyje daugelį kabalos bei mistikos elementų. Ga- 
licijos žydų gyvenimas buvo kupinas tikybinių mistinių elemen- 
tų, gerokai apsunkinančių haskalos judėjimo plėtrą, Be viduji- 
nių, kitokios buvo ir išorinės sąlygos. Visų pirma čia visai 
nebuta tokios ekonominės ir visuomeninės būties, kuri Vokieti- 
joje vertė žydus prisidėti prie krašto kultūros ir krašto gyve- 
nimo aplamai. Austrijos ekonominis gyvenimas tada dar buvo 
labai tolimas nuo vokiško pakilimo ir daugiausia išlikęs savo 
senose feodalinėse vagose. Industrijos beveik dar nebuvo, ir 
žydai savaime negalėjo joje dalyvauti. Žydai menkai daly- 
vavo ir pasaulinėje pramonėje. Visuomeniškai čia žydai irgi, 
buvo, kitaip negu  Vokietijoj, labai tolimi nuo draugavimo 
su nežydų aplinka. Politiniu atžvilgiu Galicijos žydai, dėl 
valdžios noro nusilpninti separatistinės krašto tendencijos, net 
buvo pusiau privilegijuotoje padėtyje. Mat, austrų valdžia 
greit pakeitė karaliaus Juozapo II politiką, norėjusią asimi- 
liuoti žydus austrų visuomenėje, ir davė jiems pilną laisvę gy- 
venti pagal jų norą ir tautinės kultūros savitumą. Tokiu bū- 

du atkrito dideli haskalos akstinai, kurie Vokietijoj didžiai veik- 
davo jos naudai. Haskalos sąjūdis Galicijoje to dėliai ir išėjo 
kitais negu Vokietijoje keliais ir susilaukė taip pat kito likimo 
negu tenai. Visų pirma, žydų vidaus būtis Galicijoje vertė has- 
kalininkus itin griežtai ir atkakliai kovoti prieš tikybą, o ypač 
prieš naująją srovę — chasidizmą. Tačiau, plačiosios Galicijos 
žydų masės, prisigėrusios žydų tautiškumo, visuomet laikydavo 
haskalininkus tam tikrose ribose ir neprileisdavo, kad dėl tos 
kovos grėstų, kaip kad Vokietijoj, pavojus pačiam žydų tautos 
gyvavimui. To rezultatas — čia buvo nustelbtas Vokietijos as1- 
miliacijos akstinas, ir haskalos kova, užuot žydus ištautinusi, 
virto didžiu vidaus faktorium, kuris apvaisino žydų tautinę kul- 
tūrą, o ypač naują literatūrą. Haskalininkai, jausdami būtinu- 
mą išspręsti naujųjų laikų problemas, pradėjo čia kreipti daug 
dėmesio į žydų dvasią, jos esmę ir į josios įvairius teigiamus 
ir neigiamus reiškinius. Literatūroje tatai turėjo tą pasekmę, 
kad pirmą kartą iškilo prozinė apysaka, ryškiai vaizduojanti 
tuometinį žydų gyvenimą. Kadangi žydų gyvenimas buvo tada 
chasidų judėjimo užvaldomas, tai šis judėjimas pasidarė svar- 
biausia naujosios hebrajų apysakos tema. Kadangi, antra ver- 
tus, haskalininkai griežtai kovojo prieš tą judėjimą, tai apysaka 
noroms nenoroms įgaudavo satyrinio pobūdžio. Šios apysakinės 
hebrajų literatūros šakos įkūrėjas buvo J. Perl: (1773— 
1839). Jis pagarsėjo savo knyga „Megale Temirin“ (Paslap- 
čių atidengėjas), kur tarytum surinko tarpusavių chasidų laiš- 
kų, atskleidžiančių, nelyginant „epistolae obscurorum virorum““. 
visus jų trūkumus, jų stačiokystę ir tamsybę. Perlį žymiai pra- 
lenkė jo tėvynietis ' draugas J. Erter (1782—1851), kuris 
yra žymus haskalos literatūros apysakininkas satyrikas. 
Jo palyginti negausinga kūryba, kuri po autoriaus mirties buvo 
surinkta ir išleista knygoje, pavadintoje „„Hacofe lebet Iisraei“ 
(žydų tautos stebėtojas), tapo haskalos apysakų prototipu ir 
ilgai dar ėjo pavyzdžiu net ir pohaskalinėms kartoms. Kas dėl 
lyrikos, tai Galicija, kad ir turėjusi daugelį dainių, vis dėlto 1a- 
bai mažai tepasižymėjo. Paminėtinas yra vien tik M. Leteris 
(1807— 1871), kurio kūriniai, k. a. „Dovydas palistiečių tarpe“, 
„Mozė ant Nebo kalno“, „Ašaros“ ir t, t. turėjo savo laiku di- 
delio pasisekimo. 


sud OS 


Naujoji literatūra idiš kalba labai mažai tepasireiškė Gali- 
cijoje. Tie nežymūs veikalai, kurie protarpiais pasirodydavo, 
buvo daugiausia verstiniai. Bet buvo ir originalių veikalų — 
iš vienos pusės kelios komedijos, o iš kitos — populiari liaudies 
poezija. Šioje srityje paminėtini abudu keliaujantieji dainiai 
Berel Broder (1815—1868) ir Volf Erenkranc arba Velvel 
Zbaražer (1820—1883). Iš jų pastarasis buvo daug žymes- 
nis. Jojo satyrinės antichasidiškos dainos yra geriausieji kūri- 
niai, kuriuos haskalos literatūra idiš kalba turi šioje srityje. 

Taip atrodo naujoji žydų literatūra pirmame savo kelio eta- 
pe — Galicijoj. Tačiau literatūra neapsiribojo vien tik Gali- 
cija, bet palengva ėjo vis toliau iš vakarų į rytų Europą, kur 
jai buvo lemta nepaprastai išsiplėtoti, išsikeroti ir pavirsti im- 
pozantišku tautiniu veiksniu. Ir kituose rytų Europos kraštuo- 
se naujoji žydų literatūra paliko, kaip kad ir ligi šiol, glaudžiai 
susijusi su švietimo sąjūdžio likimu. Čia, kur plačių ir stiprių 
žydų masių gyvenimas buvo perdėm patriarchališkai religinis 
ir partikuliariškai tradicinis, sąlygos naujam sąjūdžiui buvo 
dar sunkesnės net kaip Galicijoje. Tačiau laikui bėgant atsi- 
rado pavienių veikėjų ir rytuose, ypač Lietuvos sostinėje Vilniu- 
je, kurie iš lengvo rengė dirvą švietimo sąjūdžiui. Pamažėl už- 
simezgė santykiai su haskaliniais Berlyno veikėjais, iš kur ima 
eiti literatūra ir dvasinis paraginimas. Kai kurie rytų Europos 
sąjūdžio veikėjai vykdavo į Vokietiją, kur jie dirbdavo švieti- 
mo sąjūdyje. Tačiau visa tai tesudaro, tiesą sakant, tik pa- 
rengiamąjį rytų Europos švietimo sąjūdžio laikotarpį, kuris 
siekia net XIX amžiaus. Tik šio šimtmečio pradžioje švietimo 
sąjūdis Europos rytuose ima eiti didyn ir platyn. Jo kilimas 
yra susijęs su J. B. Levinsono (1788—1860) vardu. Levinson 
yra kilęs iš Volynijos ir vaidina švietimo sąjūdyje rytuose tokį 
pat vaidmenį, kaip kad Mendelsonas vakaruose. Levinsonas 
buvo ne tik dvasinis rytų švietimo sąjūdžio vadas bei didelis dėl 
jo idealų kovotojas, bet taip pat ir vaisingas žydų rašytojas. Jo 
literatūriniai veikalai yra trejopo pobūdžio: a) apologetiniai 
zašiniai, kuriuose jis užtaria žydus ir žydiškumą prieš jų kriti- 
kus ir kaltintojus, k. a. „Zerubabel“, „„Achija ir Šilo“, ir „Efes 
damim“, (Be kraujo) ; b) haskaliniai rašiniai, kur jis praktiškai 
ir grynai daiktiškai nagrinėja žydų gyvenimo problemas, k. a. 
„Teuda beisrael“ (Žydų paskirtis) ir „Bet Jehuda“ (Žydų tau- 

ta); c) satyriniai kūriniai, kur jis Galicijos žydų satyrikų Per- 
lio ir Erterio dvasia ir jų didžioje įtakoje ypač pliekia mistiškai 
tikybinę žydų chasidų sektą, k. a. ,„Divre Cadikim“ (Dievotų va- 
dų žodžiai) ir „Emek Refaim“ (Numirėlių slėnis). Levinsonas 
yra, be to, parašęs daug eilėraščių, kurie buvo atspausdinti po 
jo mirties. Tačiau, nežiūrint viso to, jam nebuvo lemta iš- 
vesti naująją hebrajų literatūrą į platųjį vieškelį. Tatai padarė 
kiti žydų rašytojai, kurie yra kilę iš kito, ne iš pietų, bet iš rytų 
Europos krašto — iš Lietuvos. Lietuva, kuri iš pat pradžios 
yra suvaidinusi lemiantį vaidmenį žydų haskalos sąjūdyje Eu- - 
ropos rytuose, perėmė literatūros, ypač hebrajų literatūros sri- 
tyje visą vadovybę. Rusijos Mendelsonui dar tebesant gyvam, 
pasirodo ištisa eilė iš Lietuvos kilusių rašytojų bei dainių, kurie 
iškelia hebrajų literatūrą į žymias meniškas aukštybės ir pa- 
"verčia ją žymia tautine vertybe. Pirmoji gairė šiame literatū- 
riniame kelyje yra vilnietis A. B. Lebenzon (1794*— 1878). 


A. B. Lebenzonas pradėjo kurti ne visai anksti ir paskiau 
savo ilgo gyvenimo. bėgyje jis palyginti mažai bekūrė, bet jo 
nelabai gausinga kūryba yra didžiausias to laikotarpio literatū- 
rinis pasiekimas, turįs ir dabar ne vien tik literatūriškai isto- 
rinės, bet ir meniškos vertės. Jam pasirodžius, tuojau padvelkė 
gaivėsnis kūrybiškas oras. Nauja poetinė dvasia, naujoviškos 
Tormos, kiti motyvai, o labiausiai — grynesnė, gilesnė ir gyves- 
nė hebrajų kalba. Jo eilėraščiai yra dažnai kupini haskalinių 
tendencijų bei racionalinių samprotavimų, parodančių autorių 
esantį tipišką savo laikotarpio reiškėją. Antra vertus, jo 
kūryba rodo tam tikrų bruožų, išskiriančių dainių iš ga- 
dynės ribų ir darančių jį vėlesniųjų kuriančių žydų tautų 
pirmataką. Galima drasiai teigti, kad A. B. Lebenzonas, 
savo metu buvęs žymiausias dainius, „dainių karalius“, yra. 
naujosios hebrajų poezijos tėvas — kūrėjas. Iš jo eilėraščių, 
surinktų trijose knygose**), ypač pagarsėjo šie: „Laboker 
rina“ (Rytmečio daina), „Higajon laerev“ (Vakaro nuotaika), 
„Hadaat vehamavet“ (Sąmonė ir mirtis), ,„Hamitonen veha- 


*) Dėl šios datos abejojama. 
**) Šire staf kodeš (šventos kalbos dainos) I, II; Tetis šire Adam (ki- 
tos Lebenzono dainos). 

mešorer“ (Skundėjas ir dainius) ir „„Hachemla“ (Gailestis). 
Lebenzonas yra dar parašęs alegorišką dramą „Emet veemuna“ 
(Teisybė ir tikėjimas), kur jis propaguoja haskalos idealus. 

Greta dainiaus A. B. Lebenzono atsistoja rašytojas M. A. 
Gincburg (1795—1864). Jo svarbiausias literatūrinis nuo- 
pelnas glūdi kalbos srityje — jis yra haskalinio hebraiško 
stiliaus reformatorius. Mat, hebrajų kalba, kuria haskalininkai 
padėjo pamatus naujajai žydų literatūrai, buvo ne ta, kur per 
ilgus šimtmečius, jei ir ne kaip šnekamoji, tai bent kaip litera- 
tūrinė kalba lydėjo žydų gyvenimą, bet sultinga, pilna poetinių 
figūrų bei patoso, tik labai nuo gyvenimo nutolusi pranašų 
kalba. Haskalos sąjūdžio priešinimasis to laiko žydų gyvenimui 
nuvedė į opoziciją ir prieš tų metų hebrajų kalbos būtį. Švie- 
suoliai haskalininkai, pasiilgę bibliškosios praeities gyvenimo, 
stengėsi rašyti taip pat tos senos praeities kalba. Tačiau, susi- 
durdami su realiaisiais dabartinio laiko reikalais, jie veikiai tu- 
rėjo pastebėti, kad rašyti pranašo Jėzajaus kalba apie kasdieni- 
nius gyvenimo reiškinius yra ne visai prieinama. Kadangi has- 
kalininkai vis dėlto ir toliau tą ka'bą vartodavo, tad netrukus 
susidarė vaizdinga kalba, kuri hebrajų literatūroje yra žinoma 
kaip „melica“, t. y. iškalba, dailyraša. Ji buvo dirbtinė, nes has- 
kalininkai ėmė vartoti ištisus Biblijos sakinius, posakius ir fra- 
zes ir eikvojo visą savo vikrumą jiems ko geriausiai kombinuoti. 
Jie todėl nežymi dalykų jų tikrais vardais, bet viską tik apytik- 
riai aprašo ir pasitenkina, jei yra bent kiek panašumo į tai, kas 
norėta pasakyti. Čia pasireiškė M. A. Gincburgo vaidmuo. Su 
dideliu pasisekimu jis įveda vienašališkan gadynės stiliun įvai- 
rius naujus kalbinius elementus, tapdamas tokiu būdu moder- 
niškosios literatūrinės hebrajų kalbos tėvu. Kaip originalus me- 
nininkas jis pasirodė savo veikale ,„Abiezer“ — nebaigtoje auto- 
biografijoje, kurioje jis sveiku realizmu vaizduoja savo jau- 
nystės patriarchalinės aplinkos meigiamumus. 

Ant šio literatūrinio pamato tuoj įsitvirtino  Lebenzono 
sūnus Micha-Josef (1828—1852). Jaunasai Lebenzonas jau vi- 
siškai priklauso naująjam žydų istorijos laikotarpiui. Užaugęs 
pas savo apsišvietusį tėvą dainių, jis, priešingai patriarcha- 
linių laikų žydų vaikams, iš pat mažens buvo nukreiptas į nor- 
malią pasaulišką vagą. Tėvas pasistengė tinkamai savo ga- 
bųjį sūnų auklėti, jį šviesti intelektualiai ir lavinti estetiškai. 

Tuo būdu jaunas Lebenzonas iš pat jaunystės yra, kaip ir 
visų normalių tautų vaikai, prisidėjęs prie pasaulinės kultū- 
ros. Vien tik dėl to sūnus turėjo pralenkti savo patriarcha- 
linėjė aplinkoje išauklėtą tėvą ir jį iš tikrųjų pralenkė visose 
literatūnos srityse. Būdamas, be to, iš prigimties apdovanotas 
labai žymiais meniškais gabumais, jis jau ankstyvoje jaunystė- 
je pasiekia tokių kūrybinių aukštybių, kurios sudaro pirmą nau- 
jos hebrajų poezijos apogėjų. Nežiūrint jo ankstyvos mirties, 
atseit, ir jo trumpo kūrybinio gyvenimo, jis užima labai žymią 
vietą hebrajų literatūroje. Jo kūriniai, turėję labai didelės įta- 
kos jo amžininkams, peržengė laiko ribas ir ilgoms kartoms pa- 
skyrė moderniškos hebrajų poezijos kelius bei likimus. Micha 
Josefo literatūrinis palikimas susidaro iš trijų šių knygų: 1) 
Šire Bat-Cijon (Ciono dainos), t. y. labiausiai bibliškų poemų, 
(k. a. „Salamonas ir Kohelet“, „Joel ir Sisra“, „Samsono kerš- 
tas“, ,Mozė ant kalno Aborim““, ir k.) rinkinys; 2) Kinor Bat- 
cijon (Ciono smuikas), kur surinkta lyrinė dainiaus kūryba; 
3) Virgilijaus epo „„Aeneis“ meniškas vertimas. 


Greit kuriančiame žydiškame akiratyje pasirodo pirmasis 
hebrajų literatūros romanistas — A. Mapu (1808—1867). Jo 
kūriniai, k. a. „Ahavot Cion“ (Ciono meilė), „„Ašmat Šomron““ 
(Samarijos nusidėjimas) ir „Ajit Cavua“ (Veidmainys) at- 
neša žydų naujajai raštijai gilią pusiausvyrą, tikrą ramumą, 
plačius bruožus, didelį tūrį ir, kas svarbiau, didžiulį plataus 
objektyvaus gyvenimo pilnumą. Mapu į naująją hebrajų lite- 
ratūrą įvestoji epinė kūryba yra romano formos. Tačiau tai 
nėra romanai moderniąja žodžio prasme, kur svarbūs yra 
charakteringi ir psichologiniai momentai, duodą sielos atvaizdą, 
o senesniojo priešpsichologinio laiko prasme, kada ši epinė rūšis 
dar yra buvusi vien tik pramogos skaitinys, Bet ir ši apysa- 
kiškos kūrybos rūšis dar buvo visai nežinoma naujoje hebrajų 
literatūroje. Pirmieji du kūriniai, Ahavot Cion ir Ašmot Šom- 
ron, vaizduojantieji žydų tautos bibliškosios senovės gyvenimą, 
yra istorinio ' "rajų romano pradžia. Trečiasis, Ajit Cavua, 
kurio veiksmai vyksta nebe Palestinoj, bet daugiausia Mapu 
laikotarpio Lietuvoje, praskynė kelią būties romanui. Plačiai 
išsišakoję ir toli išsitiesę Mapų kūriniai ir šiandien dar tebėra 
impozantų neaprėžtos vaizduotės, sielos vieningumo, meniškų 

jėgų pusiausvyros, gyvenimo platybės, įvairiaspalviškumo ir 
nepaprasto gyvenimiškumo paminklas. . 

"Be šių didžiųjų naujos hebrajų literatūros kūrėjų, kalba- 
mu periodu veikė dar daug mažesnių, kurie vis tebetūnojo se- 
noje literatūrinėje dirvoje ir tęsė tas tradicijas, kurių jau seniai 
buvo išsižadėję naujieji meistrai. Iš jų paminėsiu tik vieną, 
kuris savo laiku buvo gan žinomas ir net konkuravo su A. B. Le- 
benzonu — A. B. Gotlober (1311—1899). Jo kūriniai dabar 
teturi tik kultūriškai istorinės vertės. 

Literatūra idiš kalba anais laikais dar nebuvo taip toli 
pažengusi, kaip kad hebrajų. Jos rašytojai veikė paskirai ir 
priešingai hebrajų rašytojams, kurie sukūnė centrą Vilniuje, 
jie buvo pakrikę po įvairius kraštus. Iš kongresinės Lenkijos 
yra kilęs rašytojas Š. Etinger (1801—1856). Jis pagarsė- 
jo savo drama „Šerkele“, kurioje švietimo sąjūdžio dvasioje 
vaizduojamas tradicinio gyvenimo susidūrimas su naujojo są- 
jūdžio įdėjomis. Etingeris, kuris laikomas senosios idiš litera- 
tūros klasikų, yra taip pat autorius daugelio pasakėčių, bala- 
- džių ir epigramų, Ypač pasižymėjo jo pasakėčios, kurios ligi 
šios gali būti laikomos geriausiais šios kūrybos pavyzdžiais. 

Žymiai daugiau nekaip Lenkijoj naujoji idiška literatūra 
išsiplėtojo Pietų Rusijoje — Ukrainoje ir Volynijoje. J. B. 
Levinsonas, kurio žymiausi nuopelnai, yra hebrajų literatūrai, 
nemaža nuveikė ir idiš raštijai. Pirmaisiais savo kūrybos me- | 
tais jis parašė „Di Hefker veit“ (Apsileidęs pasaulis) — saty- 
rinį veikalą dialogo pavidalu, kuriame griežtai kritikuojamas 
. ano meto žydų gyvenimas ir socialinis jų būvis ir raginama 
imtis produktyvaus žemės darbo, kas yra vienas esmingiausių 
žydų švietimo sąjūdžio bruožų. 

Ukrainoj tuo pat laiku veikė kiti du idiš literatūros atsto- 
vai — J. Aksenfeld (1787—1866) ir A. B. Gotlo- 
ber. Pirmasis buvo labai produktyvus rašytojas, kuris per 
visą savo gyvenimą yra parašęs daug romanų, apysakų bei 
dramų arba, tiksliau, dramatizuotų apysakų, traktuojančių 
švietimo sąjūdį, jo idėjas bei problemas. Dauguma šių kūrinių 
žuvo Odesos pogromo (1871 m.) metu. Atspausdintos tik 
mažos jo kūrybos nuotrupos, k. a. ,,Der eršter jidišer Rekrut“ - 
(Pirmasis žydų karys), „Dos Šterntichel (Skara), „Man und 
veib, švester un brider“ (Vyras ir žmona, sesers ir broliai) ir 

keletas kitų. Nežiūrint visų trūkumų Aksenfeld yra vienas žy- - 
miausių idiškosios švietimo literatūros atstovų. Jis praskynė 
kelią žydų kalbos romanui. Kitas, A.-B. Gotloberis, buvo iš tie- 
sų hebraiškas rašytojas. Jis paskyrė tačiau savo plunksną ir 
idiš kalbai ir užima josios literatūroj gan žymią vietą. Jo ei- 
lėraščiai yra organiškiausiai susipynę su švietimo sąjūdžio ten- 
dencijomis. Jis yra taip pat parašęs komediją*), kuri vėliau bu- | 
vo perspausdinta daug kartų. " 

Lietuvoje, kur literatūra hebrajų kalba nepaprastai pa- 
plito, literatūra idiš kalba negalėjo rasti sau geros dirvos. Viso, 
kas šioje srityję buvo nuveikta, yra beveik išimtinai vertimai iš 
Europos kalbų ar hebrajų kalbos. Originalių kūrinių davė tik 
vienas rašytojas — A, M. Dik (1807—18983). Iš pradžių. 
jis rašė daugiau hebrajiškai ir tik vėliau perėjo į idiš kal- 
ba. Jo literatūrinis produktyvumas, teisybė, kartais kokybės 
sąskaiton, buvo tiesiog nepaprastas. Savo gausiose apysakose 
jis ypač turėjo prieš akis utilitarinį tikslą: tarnauti žydų ma- 
sei, ją šviesti ir vesti švietimo keliu, normalaus ir sveiko gyvė- 
nimo linkui. Dikas įvedė daug naujų literatūrinių ryšių, ligi jo 
nebuvusių idiškoje literatūroje: k. a. sentimentalią, realistinę 
ir istorinę apysaką, humoristinį škicą ir iš dalies nuotykių ro- 
maną. ) 

Vienu laiku su švietimo literatūra, bet visiškai nuošaliai 
nuo jos, atsiranda liaudiškoji naujos chasidų sektos kūryba, ku- 
ri yra lyg šoninė šaka senoviško žydų religinio gyvenimo, visuo- 
met galingai ir plačiai tekėjusio hebrajų kalba. Tatai yra ypač 
ciklai padavimų apie šios sektos įsteigėją ir apie jos didžiausius 
atstovus. Šie padavimai, kurie pasižymi ypač savo tikėjimo gi- 
lumu, vėliau turėjo žymios įtakos moderniškai idiškajai litera- 
tūrai. 

Šitaip atrodo naujoji žydų literatūra šešiasdešimtais XIX 
amžiaus meta:“ taigi tuo laiku, kai „haskalos“ gyvenimas pra- 
dėjo iš pagrindų braškėti ir nukrypo į antrąjį savo periodą. 
60-ais devynioliktojo amžiaus metais prasideda lemiamoji Rytų 
Europos švietimo sąjūdžio stadija. Haskalos idėjos tolydžio 
įgauna apčiuopiamesnį pavidalą ir vis daugiau skverbiasi į 


*) „Der Dektuch oder cvei chupes in ein nacht“ (dvejos vestuvės vie- 
noj nakty). 

gyvenimą. Tat, savaime suprantama, negalėjo neturėti įta- 
kos pačiam sąjūdžiui. Visų pirma pakito jo pobūdis, Jei 
anksčiau kovojo slaptai, partizaniškai, tai dabar kova darosi 
vis daugiau atvira. Pagaliau eina smarkyn šios kovos tempas, 
kuris iš lėto pavirsta tiesiog drugišku ir smarkiai įkaista visa 
ligi šiol rami sąjūdžio atmosfera. Perėjimas nuo idėjų kas- 
dienio gyvenimo linkui turėjo ir kitų padarinių, Rytų Euro- 
pos švietimo sąjūdis, kuris iš pradžių buvo atitolęs nuo gy- 
venimo ir idealistiškas, dabar darosi realiai praktiškas ir griež- 
tai utilitaristiškas. Iš pradžių vyriausias šio sąjūdžio tikslas 
tebuvo: išlaisvinti žydų tautą iš religijos viešpatavimo, ir pa- 
keisti patriarchalines gyvenimo formas. Turėdamas prieš akis 
tik tuos tikslus, jis maža tedėjo pastangų prisijungti prie realios 
Rytų Europos aplinkos gyvenimo ir kultūros. Jis pasitenkino, 
idealistiškai prisijungdamas prie Europos kultūros su įtakin- 
giausios vokiečių kalbos pagalba. Tačiau švietimo sąjūdžio vei- 
kėjai nė patys nepastebėjo, jog jų vokiška orientacija kuria Ry- 
tų Europoje naują getą, iš kurio jie kaip tik norėjo pabėgti. 
Tik tada, kai švietimo sąjūdis pasuko realybės linkui ir išsiža- 
dėjo savo idealistinio pobūdžio, jis taip pat išsižadėjo vokiečių 
kalbos, pasuko konkretiškos Rytų Europos aplinkos, gyvenimo, 
kalbos ir kultūros linkui. 


Šie nauji švietimo sąjūdžio savumai, būtent realizmas, 
praktiškumas, kovingumas, tempas ir pasitikėjimas savim tuoj 
atsiliepė literatūrai. Šių savumų įtaka žymi net kūriniuose tų 
rašytojų, kurie priklauso praeitam laikotarpiui. Ryškiausiu pa- 
vyzdžiu čia gali eiti romanistas A. Mapu. Jei ligi šiol jis tesi- 
rausė biblijos praeity, tai dabar jis nukrypsta į dabarties gyve- 
nimą ir rašo savo trečią romaną „„Veidmainį“ (Ajit Cavua), ku- 
ris yra ryškiai realistinio, net natūralistinio pobūdžio. Kritika 
iškelia aikštėn šią naują realistinę kryptį ir fiksuoja ją kaip 
normą, Šis nuopelnas priklauso A. A. Kovneriui 
(1842— 1902), kuris yra pirmasis naujos hebrajiškos litera- 
tūros kritikas. Būdamas smarkiai paveiktas pozityvistinių ano 
meto rusų literatūros srovių, Kovneris reikalauja, kad hebrajų 
literatūra vaizduotų realų kasdienį gyvenimą ir išsižadėtų savo 
istoricizmo. Jo kritiški kūriniai surinkti knygose: „„Cheker da- 
var“ (Nagrinėjimai) ir „Ceror prachim“ (Gėlių bukietas). Ta 
pačia dvasia, kaip kad Kovneris rašė ir kitas kritikas A. J. 

Papirna. Realistiškai pozityvistiškas, bent pirmais savo kū- 
rybos laikais, yra taip pat trečiasis ano meto rašytojas — M. L. 
Lilijenblum (18483—1910). M. L. Lilijenblumas yra 
vienas stipriausių ir ryškiausių antrojo švietimo sąjūdžio pe- 
riodo veikėjų. Būdamas stiprus, ryžtingas ir energingas 
žmogus, jis perkėlė savo realistiškai pozityvistines pažiūras 
į skaudžias kasdienio gyvenimo problemas. Anksčiau švieti- 
mo sąjūdis kovojo dėl tikybos pritaikymo gyvenimui, dabar 
pribrendo laikas reformoms, ir M. L. Lilijenblumas visu savo 
aistringumu vienas pirmųjų stoja į kovą dėl naujų švietimo 
sąjūdžio, tikslų. Jo svarbiausias veikalas yra jo autobiografija 
„Jaunystės nuodėmės“ (Chavot Neurim), kuri iš vienos pusės 
yra traginga atskiro žmogaus išpažintis, o iš antros — knyga 
apie visą kartą su jos visais ieškojimais ir kovomis. Paminėtina 
dar jo veikla literatūros kritikos srityje. Tačiau jo kaip rašytojo 
veiklos svorio centrą sudaro publicistika, pasireiškusi vėlesniu 
švietimo sąjūdžio metu. 

Taigi, realizmas, pozityvizmas, naudingumas — štai kokie 
buvo laiko šūkiai, ir literatūra pasuko naujuoju keliu. Pradžią, 
kaip paminėta, padarė A. Mapu ir juo tuoj pasekė kiti. Pirmasis 
buvo Š. J. Abramovič, kuris vėliau pagarsėjo ,„Mendelės 
knygnešio“ vardu, su savo romanu „Tėvai ir vaikai“ (haavot 
vehabanim). Tačiau jo svarbiausia veikla liečia ne paties švie- 
timo sąjūdžio laikotarpį, o vėlyvesnį periodą, Tikrasis švietimo 
sąjūdžio realizmo atstovas yra P. Smolenski (1842— 1885), 
didelių dvasiškų dimensijų rašytojas. Jis pasižymėjo nepapras- 
tu išvidiniu judrumu, plačiai išsišakojusia fantazija ir sveiku 
realybės pojūčiu, Jis tačiau neturėjo tikro saiko ir tūrio masto, 
kas smarkiai mažina jo meninę vertę. Nežiūrint vis dėlto visų 
jo trūkumų, jis su savo dideliais romanais*) ir ištisa eile smul- 
kesnių veikalų yra tipingiausias švietimo sąjūdžio realizmo reiš- 
kėjas bei kūrėjas. Jis, be to, pasižymėjo kaip švietimo sąjū- 
džio publicistas. Kaipo toks jis, kaip vėliau pamatysime, net 
rodė žydų visuomenei bei tautai naujus kelius. 

Šalia P. Smolenskio, rūstaus haskalos realisto, atsistojo 
M. D. Brandškteter (1844—1928) — švelnaus ir šviesaus 


*) Hatoeh bedarche Hajchaim (Klystąs gyvenimo keliais), Hajeruša 
(Palikimas), Keburat Chamor (Asilo laidotuvės) Hagmul (Atpildas) ir 
kit. . 

būdo rašytojas humoristas. Kilęs iš Galicijos, kur humoristinė 
naujosios hebrajų literatūros šaka pasiekė gan žymių aukštu- 
mų, jis ne tik tęsė savo bėvyniečių Erterio ir Perlio*) kūrybines 
tradicijas, bet gerokai juos pralenkė. Jo žanras yra trumpoji 
novelė, kur jis ypač pasižymėjo ir net pasidarė būsimųjų hebr2- 
jiškų novelistų kelrodžiu. Jo kūryba sukasi' aplink haskali- 
nę ašį. i . 

Kita naujojo švietimo laikotarpio apraiška, būtent kova . 
tarp Europos pagrindais atnaujinto žydų gyvenimo ir savo tėvų 
religijos nuostatų, rado ypatingą atgarsį rašytojo R. A. Broi- 
dės (1851—1902) kūriniuose. Šioji ypač dar susmarkėjusi 
kova pripildo jo romaną „Hadat vehachajim“ (Tikyba ir gy- 
venimas). Broidės pirmas suprato įvesti distanciją tarp kū- 
rybos ir gyvenimo. To dėka jis gerokai nusilpnino aktuali- 
nio hebrajiško romano tendencingumą ir pakėlė jo meniš- 
kumą. 


Poezijos srityje šiuo laiku labiausiai iškilo J. L, G o r- 
don (1829 — 1892).-. Jis pradėjo savo poetinę veiklą tais maž- 
daug laikais, kaip kad Micha-Josef, bet jo originali ir stipri 
menininko asmenybė pilnai pasireiškė tik dabar, antrame has- 
kalos laikotarpio periode. Pirmais savo kūrybos laikais jis yra 
žymiai paveiktas Lebenzonų, tėvo įr. sūnaus, ir laiko dvasia rašo 
poemas biblinėmis arba bent šiaįp istorinėmis temomis. Iš to 
periodo žinomi šitokie jo kūriniai: „,„Ahavat David umichal“ 
(Dovydo ir Michalės meilė) —.poema, kuri vaizduoja būsimojo 
karaliaus Dovydo likimą karaliaus Sauliaus dvare; „David 
ubarzilai“ (Dovydas ir Barzilas) — epizodas iš tragingojo Do- 
vydo nuotykio, kada turėjo apleisti savo sostinę dėl savo sū- 
naus maišto; „„Osnat bat Potifera“ (Josifo nuotykiai Aigipte) ; 
„Bimeulot jam“. (Jūros gelmėse) — žydų likimas Ispanijos iš- 
trėmimo laiku; „Ben šine arajot“ (Tarp liūto dantų), kur vaiz- 
duojama vienos meilės likimas po Jeruzalės sugriovimo ir paga- 
liau „Cidkijahu bevet hapkudot“ (Karalius Cidkijahu kalėjime) 
— tragingas vieno paskutiniųjų žydų karalių likimas, Paskutinė 
poema jau sudaro perėjimą į antrąjį dainiaus Gordono kūrybinį 
periodą. Jis nustoja kūręs romantiškai ir laiko dvasia žengia 

"prie griežto realizmo. Apsiginklavęs lakiu kūrybiniu žodžiu ir 


*) Plg. aukšč. pusl. 11. 

geliančia satyra jis įtūžęs kovoja su sena patriarchališka žydija 
ir ryžtingai ardo jos gyvenimo bei kultūros tvirtoves. Šitokio 
pobūdžio bei kūrybinės intencijos yra jo poemos: „„Asako deris- 
pak“ (Dėl ašies), ,„Koco šel Jod“ (Tikybinis pedantas), ,„Šome- 
ret javam (Bevaikė našlė) ir „Šnei Josef ben Šimon“ (Du Jo- 
sefai). Iš kitų jo kūrinių iškeltini „,Mišle Jehuda“, t. y. Gordono 
pasakėčios ir ,,„Mešolim ktanim lijeladim gedolim“ (mažos pasa- 
kėčios suaugusiems vaikams), kur jis skaudžiai pliekia tikybinį 
žydų gyvenimą ir jo atstovus bei vadovus. Gordonas, be to, pa- - 
rašė dar daug įvairaus turinio mažesnių eilėraščių, kurių ge- 
riausi bene bus ,„Achoti Ruchama“ (Mano sesuo Ruchama), 
„Atem edai“ (Jūs esat mano liūdininkai), „Bineureinu uvizkei- 
nenu neilech“ (Visi mes eisim) ir „Eder Adonai“ (Dievo kai- 
menė). | 

J. L. Gordonas yra didžiausias haskalos dainius — jos po- 
etas par excellence. Jis ne toks lakus ir gilus, kaip kad jo jau- 
nystės genialus draugus Micha Josef Lebenzonas, bet savo sa- 
vumais jis labai atitiko laikotarpį, ir todėl tapo žymiausiu jo 
jausmų, idėjų bei siekimų reiškėju. Kas Ch. N.Bijalik yra 
tautiniams žydų istorijos laikams, tas buvo J. L. Gordonas has- 
kaliniams laikams — kalbamojo laikotarpio žydiškos kūrybos 
apogėjus. Ir kaip kad Bjaliko įtaka neaprėžta vieno tik jo gy- 
venimo laiku, taip ir Gordono įtaka išliko tvirta ligi šios die- 
nos. Ligi šios dienos Gordonas yra kūrybiškai gyvas ir jo kūri- 
niais auklėjamos naujos žydų kartos. 

Švietimo sąjūdžio perėjimas nuo idealistinės krypties 
realistinės linkui iškyla aikštėn ir idiš kalboj. Šiuo atveju ypač 
pasižymi keletas liaudies poetų, kurių žymiausias yra M. Go r- 
don (1823—1890). Savo kaip rašytojo karjerą jis pradėjo 
hebrajiška elegija rašytojo M. A. Gincburgo mirties proga 
ir vėliau kiek teberašė hebrajiškai. Tačiau jo svarbiausi kū- 
riniai yra jo idiški eilėraščiai, kurie jo laiku buvo gan popu- 
"liarūs. Jis visiškai antrojo švietimo sąjūdžio periodo dvasioj 
reiškia viltį, kad žydų tautos laukia geresni laikai, kurie yra 
neatskiriamai susiję su viso pasaulio pažanga bei su žydų tautos 
prisijungimu prie jos. 

Greta su M. Gordonu turi būti pastatytas A. Goldfaden 
(1840—1908). Kaip daugelis tų laikų idiškų rašytojų bei dai- . 
nių, ir jis pirma kurdavo hebrajiškai ir šią savo kūrybą surinko 

į knygą „Cicim Ufrachim“ (Pumpurai ir gėlės). Gausingesnė 
yra jo poetinė kūryba idiš kalba, kurios pagrindan jis yra pa- 
dėjęs žydų liaudies dainą. Šieji kūriniai pripildo rinkinius „Di 
Jidine“ (Žydaitė), „Jidiše Nationalgedichte“ (Žydiškos tauti- 
nės dainos), „Hocmachs kremel“ (Pono Hocmacho krautuvėlė) 
ir kitus. Tačiau žymiai didesni yra jo nuopelnai kaip drama- 
turgo ir dar labiau kaip žydų teatro steigėjo. Dar mokinys be- 
būdamas, Goldfadenas labai pasižymėjo kaip artistas. Vėles- 
niais laikais jis organizavo artistų trupę ir padėjo pamatą žydų 
teatrui kaip režisierius ir kaip dramaturgas. Goldfadenas 
prirašė nemažai įvairaus pobūdžio dramatinių veikalų. Iš jų 
minėtini: „Breindelė Kosak“, ,,Bobė miten Einikel“ (Bobutė su 
anūkų), „Di Intrige“ (Intriga), „Der podračik“ (Rangovas), 
„Di beide kunelemei“ ir kiti. Goldfaden ypač pagarsėjo savo 
istorinėmis operebėmis, k, a.: „Sulamit“, „(Bar Kochba“, „„Ake- 
dat Jicchok“ (Isaoko aukojimas), „„Achešveroš“, ir „Jehudit“. 


(Dramatika anuo metu rūpėjo ir Š. J. Abramavičiui, 
vėliau pagarsėjusiam naujos žydų literatūros klasikui. Toj pat 
srity dar dirbo kiti mažiau žinomi dramaturgai ir keletas ano- 
nimų. 

Pasakojamoj prozoj veikia dar nuo ankstyvesnių laikų B. 
J. Aksenfeldir A. M. Dik. Pirmasis naujų laikų atsto- | 
vas yra J. J. Linecki (1839—1915). Jo svarbiausias veika- 
las yra „A pioliš ingel“ (Žydų vaikas iš Lenkijos), kuriame 
vaizduojamas chasidų gyvenimas ir kuris pasižymi geliančia 
satyra ir sveiku realizmu. Jo prisirišimas prie aplinkos, 
gyvumas ir judrumas įgalino jį praskinti kelią klasinei epo- 
chai. Antra vertus, jo iš dalies teigiamas požiūris į cha- 
sidizmą leidžia jį vadinti vėlyvesnės romantiškos krypties 
pionierium. Linecko amžininkų tarpe yra paminėtini Ša c- 
kes (1825—1899) ir Dinezon (1856—1919). Pirmasis 
įrašė savo vardą į idiš literatūrą satyrine apysaka „Der 
jidišer far peisach“ (Prieš žydų Velykas), kuri dėl savo 
sultingo realizmo suteikia tikrą ano meto žydų gyvenimo 
vaizdą. Antrąjį, J. Dinezoną, išgarsino jo romanas „Der 
švarcer jungermančik“ („Juodasis jaunikaitis“), kuris su- 
silaukė tiesiog nepaprasto pasisekimo ir sužadino įtemptą 
susidomėjimą ano meto žydų skaitytojų tarpe. Šis romanas 
taip pat suteikė savo autoriui garbingą sentimentalaus romano 

tėvo vardą idiškoj literatūroj. Dėl tam tikrų priežasčių Dine- 
zonas laikinai pertraukė savo literatūrinį darbą ir vėliau tepa- 
sirodė aštuoniasdešimtų metų pabaigoj, tolimesnio žydų litera- 
tūros laikotarpio metu. 

Be grynai idiškų rašytojų idiš literatūroj dar rašė hebra- 
jiški rašytojai. Jų ypač paminėtini trys: J. L. Gordon, M. L. 
Lilijenblum ir R. A. Broides. Pirmasis savo laiku rašė idiškus 
eilėraščius, kurie vėliau buvo surinkti ir išleisti „Sichat chulin“ | 
(Šiokiadienio pašnekesiai) vardu. Šie eilėraščiai, kurių di- 
džiausia dalis yra satyriška, švietimo sąjūdžio dvasioj, bet 
kartais taip pat geraširdiškai humoristiška, gali eiti geriausiais 
ano meto idiš literatūros pavyzdžiais. 

M. Lilijenblumo nuopelnai idiš literatūrai yra ypač publi- 
cistikos srityje. Be to, Lilijenblum yra autorius kelių pjesių 
idiš kalba, kurių literatūrinė vertė nėra tačiau per didelė. R. 
A. Broides, antrojo švietimo sąjūdžio hebrajų romanistas, yra 
taip pat parašęs keletą idiškų apysakų, kurios buvo paskelbtos 
tik vėlyvesnio literatūros laikotarpio metu. 

Štai šiuo keliu ėjo naujoji idiš literatūra, kad ir kiek pavė- 
lavusi, palyginti su hebrajų kalba, savo klasikinio periodo lin- 
kui. Tačiau jai nelemta buvo pasiekti savo aukščio, šitame has- 
kalos laikotarpy, bet sekančiame pohaskaliniame, kuris iškilo 
aikštėn XIX amž. aštuoniasdešimtųjų metų pradžioj. Tuo lai- 
ku įvyko žydų visuomenės persilaužimas, kuris smarkiai pakei- 
tė žydų gyvenimą ir užbaigė švietimosi sąjūdžio laikotarpį. To- 
dėl, prieš nagrinėdami tolimesnę žydų literatūros plėtrą, mes 
turime gvildenti naujo laikotarpio esmę. 


III. 


Haskalos laikotarpis persilaužė dėl tiesioginio švietimo są- 
jūdžio padarinio — asimiliacijos. Naujiesiems žydų XVIII am- 
žiaus laikams charakteringas, kaip pirma nurodyta, senoviško 
žydų terališkai universališko nacionalizmo pabudimas. "Tačiau 
tokiam nacionalizmui yra būtinas savas laisvas kraštas ir sa- 
vas politinis gyvenimas. Visai ikitokia buvo būtis švietimo są- 
jūdžio laikais, kada žydų tauta gyveno vien tik diasporoj, be 
bet kokio pagrindo teraliniam gyvenimui. Ką galima daryti to- 

kiu atveju?:Arba aplamai išsižadėti teralinio gyvenimo, arba. 
to nepadarius reikia eiti ten, kur toks žemiškasis gyvenimas ga- 
limas — į aplinkinių tautų tarpą. Švietimo sąjūdis kaip tik tai 
ir padarė. Jis stengėsi įleisti šaknis į aplinkinių tautų gyveni- 
mą, į jų kalbą, literatūrą, kitaip sakant, jis vedė. asimiliacijos 
linkui. Vakarų Europoj, kur žydai sudarė mažą ir nykstančią 
mažumą milžiniškoj skirtingos kultūros aplinkoj, asimiliavosi 
jau pirmoji karta. Tačiau visai kitokia buvo būtis Rytų Euro- 
poj, kur žydai gyveno kompaktiškomis masėmis ir kur jie turėjo 
susidarę savo savitą kultūrą. Tačiau nežiūrint į tai ir čia, ypač 
Rusijoj ir Lenkijoj, išsiplėtojo smarkūs asimiliacijos polinkiai 
švietimo veikėjų tarpe. 60-ais ir dar daugiau 70-ais XIX am- 
žiaus metais šie polinkiai taip paplito, jog pavirto tikru pavojum 
tautai. Šiuo laiku išorinės sąlygos, kurias sukūrė liberališka 
Aleksandro II-jo politika pirmais jo viešpatavimo metais, bu- 
vo itin palankios žydų asimi'iacijai. Taukinis centrifugališku- 
mas štai ir buvo tas išvidinis veiksnys, kuris iš lėto nuteikė 
žydų visuomenę prieš švietimo sąjūdžio tiks'us ir idealus ir 
80 -ais XIX amžiaus metais iškėlė naują laikotarpį. Betgi, 
kad tautai neigiamos pasekmės būtų vienintelis švietimo są- 
jūdžio persilaužimo veiksnys, tai žydų istorinė plėtra būtų 
žymiai lėtesnė, kaip tat iš tikrųjų kad matome ' Vakarų Eu- 
ropoj, kur žydų asimiliacija nesužadino reakcijos prieš švieti- 
mo sąjūdį apskritai. Tačiau prie to išvidinio veiksnio Rytų Eu- 
ropoj, ypač Rusijoj, kur anuo metu gyveno didžiausia žydų tau- 
tos dalis, prisidėjo dar išorinis veiksnys. Antroji 70-tų metų 
pusė atnešė žydams daug. naujų apribojimų, kurie ypač įžeidė 
naują žydų švietimo sąjūdžio inteligentiją. Vien tat gerokai 
prablaivė jų smegenis, bet tragingi įvykiai Rusijos pietuose, 
pogromai 80-tų metų pradžioje sutriuškino visą švietimo sąjū- 
džio ideologiją. Pogromai neabejojamai parodė, kad žydų prob- 
lema nieku gyvu nega'i būti išspręsta pagalba tų priemonių, 
kurias siūlė švietimo sąjūdis, t. y. išsižadėjus savo tautinio par- 
tikuliarizmo ir susijungus su aplinkine kultūra ir aplinkiniu gy- 
venimu. Sunkioji rusų žydijos katastrofa parodė, kad tautinė 
asimiliacijos auka neturi apskritai jokios prasmės. Žydų tauta 
turi tik vieną kelią — į save pačią. Šis nusimanymas, rėmęsis 
išvidiniu ir išoriniu veiksniais, ir buvo ta jėga, kurios dėliai 

persilaužė švietimo sąjūdis ir prasidėjo tautinis žydų istorijos 


ks 


laikotarpis. Nuo šio laiko tautiškumas apima vis platesnes žy- 
dų gyvenimo sritis Europos Rytuose, užimdamas ankstyvesnio 
švietimo sąjūdžio vietą. Ir lygiai kaip švietimo sąjūdis pirma 
nustatė ir formavo naują žydų literatūrą, taip dabar tatai daro 
naujieji laikai, nors ne taip tiesiai ir tiesiogiai, nes patys žydų 
tautiškumo keliai nėra tiesūs ir vieningi. Visoms žydų tautos 
dalims Europos rytuose buvo aiškų, jog veikia išsižadėti švie- 
. timo sąjūdžio idėjų ir pasukti nacionalizmo linkui, bet tat da- 
ryti galima net trimis būdais: 

a) Galima priešintis pačiai švietimo: sąjūdžio esmei, kaip 
pabudusios teralistinės žydijos sąjūdžiui, ir reikalauti sugrįžti 
prie re'iginio superalizmo ir tradicinio ankstyvesnių kartų žy- 
diškumo, 

b) Galima sugrįžti prie superalizmo su visais jo dvasiniais 
tautinio gyvenimo bei egzistencijos veiksniais, bet suteikti jam 
ne dvasiškai tikybinį, o dvasiškai pasaulinį pavidalą. Ši kryptis 
yra kartų su pirmąja opozicijoj "švietimo esmei, bet skiriasi nuo 
jos dvasiško tautiškumo pavidalo atžvilgiu.“ 

e) Pagaliau galima sakyti: švietimo sąjūdis, kaip žydiško 
teralizmo išraiška, visiškai neturi jokių asimiliacijos tendenci- 
jų.. „Tik diasporoj, kur teraliniai duomenys priklauso ne sau, bet 
kitiems, jis gresia tautai pražūtimi. Tad reikia eiti ten, kur 
žydų tauta egzistavo materijaliai teraliai ir kur ji vėl gali tu- 
rėti savų teralinių realybių — t. tėvų kraštą. Šis trečias galimu- 
mas kovojo su neigiamais švietimo sąjūdžio padariniais, bet ne- 
atsisako nuo jos pozytyvios esmės, būtent nuo materialiai tera- 
liško žydiškumo. Priešingai, jis tęsia toliau švietimo sąjūdžio 
teralizmą, bet“ daro tatai ne diasporoj, o Palestinoj. 


Tautinis sąjūdis tikrai ėjo šiais trimis keliais, bet įvairiu 
"pasisekimu. Grįžti dabar, po ilgo terališko universališko has- 
kalos laikų gyvenimo, į senovišką tradicinį žydiškumą, buvo 
neįmanoma, nežiūrint net į didelį nepasitenkinimą neigiamais 
švietimo sąjūdžio reiškiniais diasporoj. Žydų tautoj ypač įsi- 
galėjo abi antros kryptys: superališkai pasauliška ir tera- 
liškai palestinišką. Tačiau nė viena jų niekuomet neegzistavo 
visiškai gryna. Diasporos kryptis turi būti, kaip matėm, supe- 
rališka, tačiau pabudęs teralizmas yra per stiprus, kad jį gali- 
ma būtų pašalinti. Jis palieka egzistuoti ir diasporoj greta su 
superalizmu ir nuolat graso jam tautine pražūtim. Palestiniš- 

koji kryptis yra apskritai teralinė, bet Palestina pirma dar turi 
būti atstatyta. Kol kas tebegyvenama diasporoj, kur net terališ- 
kai palestiniškai nusistačiusi dalis turi būti superališka. Šios 
abi sinkretistinės kryptys vyravo žydų visuomenėj ir atsiliepė 
literatūrai ypač hebrajiškajai, kurią vis dar beveik išimtinai 
nulemia visuomeniški žydų gyvenimo įvykiai. Pagal šiuos įvy- 
kius naujoji hebrajų literatūra ir turi dabar būti periodizuota. 
Pirmas tautinis tarpas yra nuo devynioliktojo šimtmečio 80-tųjų 
metų iki amžiaus galo, tiksliau, ligi 1897 metų. Tai palestiniz- 
mo laikotarpis. Antrasis periodas prasideda nuo 1897 m., kt. y. 
nuo politinio cionizmo ligi pasaulinio karo. Po pasaulinio karo 
prasideda trečiasis periodas, kuris galėtų būti pavadintas cioniz- 
mo vykdymo periodu. Tad nagrinėsim palestinizmo laikotarpį. 


Žydų tautiškumo laikus, kaip nurodyta, pagimdė išvidinė 
priežastis ir išoriniai sukrėtimai. Pirmoji priežastis, asimilia- 
cija, jau anksti, dar švietimo sąjūdžio laikais, pradėjo skinti ke- 
li naujiems laikams. Idėjinis jos skelbėjas buvo aukščiau 
jau minėtasis rašytojas Perec Smolenskin, 1868-ais metais 
Smolenskinas leido Vienoj mėnesinį laikraštį „„Hašachar“ 
(,„Aušra“), kurio tikslai buvo švietimo sąjūdžio, dvasioje, bet 
kuris tuo pat laiku norėjo kovoti su jos liūdnais padariniais. 
Visų pirma Smolenskinas skelbia kovą tvirtinimams, kad žydai, 
neturėdami savo krašto, tuo pat nėra tauta, bet tesudaro tos tau- 
tos dalį, kurios tarpe jie gyvena ir nuo kurios jis tesiskiria savo 
tikyba. Smolenskinas tvirtina, kad žydai yra tauta, kuri, kad 
ir būdama saviška kai kuriais atžvilgiais, vis dėlto turi savo se- 
ną kultūrą, seną hebrajų kalbą, bendrą istorinę praeitį ir ben- 
drus istorinius atminimus, sujungusius visus žydus į vieną tau- 
tinį vienetą. Smolenskinas to būdu priešinasi švietimo teraliz- 
mui ir grįžta prie dvasiškai superalinio tautiškumo, bet tas jo 
tautiškumas yra pasaulinio, o ne tikybinio pobūdžio. Tačiau jis 
nepasitenkina superaliai pasauliniu tautiškumu ir iškelia Pa- 
lestinos vėliavą. Šis Smolenskino sinkretizmas iš superalizmo 
ir tera'izmo tapo vyraujančia palestinizmo ideologija. Nuo Ru- 
sijos žydų katastrofos laikų mases pagavo stichinis nusivylimas 
švietimo sąjūdžio bei diasporos dabartimi. Jos pasitikėjo tik 
ateitimi Palestinoj, Bet tragingoj žydų tautos kryžkelėj nebu- 
vo vietos aiškioms apgalvotoms tautinėms koncepcijoms, kaip 
kad jos atsirado vėliau. Palestinizmo periodas yra emocinio sti- 


= rs 


chizmo ir intelektualinio sinkretizmo laikas. Kartu susipainiojo 
įvairiausi jausmai, įvairiausios idėjos buvo sumestos į vieną 
krūvą ir įvairiausios tautinės žydiško nuotaikos žmonės bendra- 
darbiavo kartu nejausdami, jog juos skiria prarajos. 

Ši laiko dvasia, kuri paėmė į savo valdžią žydų visuomenę, 
tą patį padarė ir tos visuomenės literatūrai, kuri pasuko nau- 
jais keliais. Grįžimas į savo tautos prieglobstį po tam tikro 
atšalimo sukuria sentimentališkai romantišką nuotaiką. Vis- 
kas, kas žydiška, kas kilo iš žydų liaudies, yra artima ir miela. 
Veržimasis į Palestiną, kuris tegalėjo būti įvykdytas tik po 
ilgesnio laiko, iš dalies atitraukė žydus nuo faktiško kasdienio 
gyvenimo ir nuo konkrečios diasporos aplinkos, kas paveikė ir 
literatūrą, atitraukdamas ją nuo ankstyvesnio realizmo. 
Orientavimasis į tėvų žemę sukuria literatūroj istorinės pra- 
eities tematiką. Tat tačiau nėra gyvybinga, sultinga, reali pra- 
eitis, kaip kad ją vaizdavęs realistinis švietimo sąjūdis, bet 
tragiškai jaudinami momentai, kuriuos sentimentaliai r0man- 
tiškas laikas atgaivina iš tolimos tragingos žydų istorijos. Ka- 
dangi gyvenimas ir literatūra yra vėl superališki, tai dabar 
vengiama švietimo sąjūdžio universalizmo ir vėl grįžtama prie 
tam tikro partikuliarizmo, kurio svarbiausią maitinimo srovę 
sudaro liaudiškumas. Tat tolina literatūrą nuo individualumo 
ir artina prie kolektyvumo, Kitaip sakant, literatūrinį objektą 
dabar vėl sudaro ne atskiras asmuo, o kolektyvas. Kadangi vi- 
sas laikotarpis remiasi stichiniu žydų istorijos persilaužimu, tai 
per visą šio meto kūrybą tęsiasi tam tikras lyriškai elegiškas 
atspalvis, kuris žymus net epiškai prozajiškose dalyse. 

Pirmasis naujo laikotarpio poetas yra A. K. Šapiro 
(1840—1900). Lyriškai švelniais tonais, kartais romantiš- 
kai susimąstęs, kartais romantiškai sentimentalus jis jaudi- 
nančiai ir su meile apdainuoja tradicinį žydų gyvenimą. Jo 
kūriniuose atgyja ir senoji istorinė žydų praeitis, kurią poetas 
apdainuoja su giliu liūdesiu ir elegija. Visoj jo kūryboj pra- 
skamba palestinizmo, judėjimo šauksmas išsivaduoti iš diaspo- 
ros ir vėl gyventi, kaip kad gyveno senoviškos laisvos žydų kar- 
tos. K. A. Šapiros eilių yra du ciklai: ,„Mechezjonot bat ami“ 
(Mano tautos svajos) ir „Šire ješurum“ (Izraelio dainos). 
Antrojo ciklo kūriniai yra daugiausia lyrinio pobūdžio, pir- 
mojo — daugiausia epinio. Iš jų ypač pagarsėjo šitie eilėraš- 

čiai: „Birkat hanerot“ (Žvakių palaima), „Erev Šabat“ (Penk- 
tadienis) ir „Dovid melech Iisrael (Žydų karalius Dovydas). 


K. A. Šapiro, kurdamas liaudiškomis istorinėmis temomis, 
vis dėlto yra individua'istinis dainius. Laikas, kuris buvo lin- 
kęs į kolektyvizmą, davė ištisą eilę liaudies dainių, kurie vėliau 
buvo užmiršti, sumišdami su liaudies kūryba. Vienas tos rū- 
šies dainius, kuris paliko neužmirštas, yra N. H. Imber 
(1856— 1909). Jo didžiausias nuopelnas yra „Hatikva“ (Vil- 
tis), kuris yra dabar tautinis žydų himnas. Jo kiti kūriniai 
beveik neturi jokios meniškos reikšmės, o kas turi reikšmės, yra 
parašyti svetimoj įtakoj. Pusiaukely tarp tautinio poeto ir 
liaudies dainiaus yra M. M, Dolicki (g. 1858 m). Visa jo 
«kūryba, kartais lyriškai sentimentali, kartais retoriškai frazeo- 
logiška, buvo anuo metu visiškai paskirta laiko idealams. Jau- 
dinančiais žodžiais jis apverkia žydų vargus ir ištisoj eilėj tau- 
tiškai lyriškų eilėraščių skelbia savo ilgėjimasi žydų tautos 
tėvynės — Palestinos. ę 


Iš laiko ribų išsiskiria vienas poetas, kuris skelbia ateinant 
literatūrai naujus meniškus laikus, būtent M. C. Manė 
(1859— 1886). Priešingai savo laiko poezijai Manė beveik 
išimtinai dainuoja apie gamtą ir apie pasaulio liūdesį*), 
kuris buvo ypač jį pagavęs dėl jo sunkios ligos, nuvariu- 
sios jį dar jauną į kapus. Jo vieninteliame palestiniškame 
kūrinyje, „„Maset nafši“ (mano sielos siekimas) irgi nesu- 
tinkamai su laiko dvasia, girdėti individualių garsų apie gamtą 
žydų tautos praeities ir ateities krašte. Manė buvo vienas tų 
tragingųjų menininkų, kurie užsidega tyliai ir kukliai tolimame 
dailės ir literatūros pakrašty, bet, sunkaus likimo nuslopinti, 
gęsta taip pat tyliai ir kukliai, palikdami švelnų ir graudinantį 
atsiminimą. Būdamas subtilus lyrikas, jis pasižymi gilia dva- 
sia, akylumu, puikia gamtos uosle ir gražiu hebrajų kalbos sti- 
liumi. Bet Manė buvo ne tik poetas, bet ir dailininkas, kas 
smarkiai pastebima jo poetinėj kūryboj, dažnai pasižyminčioj 
ypatingų plastiškumu. Negausingas Manės literatūros paliki- 
mas buvo išleistas po jo mirties 1897 m. 


*) Plg. „Pavasario pranešėjai“, „Pavasaris“, „Mano laimingosios va- 
landos“, „Vilniaus kalnuose“ ir k. 

Palestinizmo periodo pasakojamoji proza yra negausinga 
žr neturi žymios reikšmės. Jos tematika yra ta pati kaip ir 
lyrikos. Joje irgi vyrauja liaudiškumas, sentimentalizmas ir 
romantizmas. 

Lygia greta su visuomenišku teralizmo ir superalizmo 
sinkretizmu bei su literatūra, kuri rėmėsi tuo sinkretistiniu mi- 
šiniu, egzistavo ir grynesnių idėjinių kristalizacijų, kurios dar 
dabar tebenešė į žydų tautą gryną teralizmą. Vienas tat dariusių 
buvo, vėliau labai pagarsėjęs "hebrajų kalbos atgaivintojas 
E. Ben-Jehuda (1858—1922). Trumpą laiką prieš pales- 
tiniškus laikus Ben - Jehuda paskelbė ,,Hašachare“ (Aušra) 
keletą straipsnių, kuriuose jis pakėlė balsą prieš bet kurį 
superalizmą. Priešingai P. Smolenskiui jis laikosi aiškios 
materijališkai terališkos linijos, Tatai daro vėliau taip pat 
M. L. Lilijenblum, kuris aštuoniasdešimtųjų metų pradžioje 
išsižadėjo švietimo .sąjūdžio ir aistringai metėsi į palesti- 
nizmą. "Tačiau ir tat padaręs, jis nepereina nuo teralizmo 
prie superalizmo. Jis palieka ištikimas teralizmui, bet perkelia 
jį į Palestiną, į tėvų kraštą. Ši grynai tera'istinė šalutinė srovė 
pastebima ir literatūroj. Šiose kūrybinėse sferose neprigijo 
naujų laikų partikuliarizmas ir atsigręžimas nuo Europos. Šios 
sferos paliko ištikimos švietimo sąjūdžio teralizmui ir univer- 
salizmui, jo siekimui prisidėti prie Europos kultūros, kovai dėl 
platesnių žmoniškų akiračių ir pan. Tat visų pirma galima bu- 
vo pastebėti publicistikoj, kur vėliau labai pagarsėjęs N. S 0- 
kolov pašiepia naujų laikų patetiškumą, atsitolinimą nuo 
realizmo ir pakrikusį svajingumą. J.L.Kantorz (1840 — 
.1915) protestuoja prieš apsiribojimą BASlB Ema ir kelia balsą 
dėl universalumo. 

Prie šios krypties priklauso ankstyvesnio pėriodo prozi- 
ninkai — Broides ir Brandšteter, kurie rašė naujais 
laikais praeito periodo dvasioje. Brandšteter apskritai dar pri- 
klauso švietimo sąjūdžiui.  Broides priešingai vaizduoja jau 
savo naujame romane „Štei Hakcavot“ (Abu galai) pereina- 
mojo laikotarpio nuotaiką, susidariusią, kai švietimo sąjūdis 
sužadino žydų gyvenime smarkų protestą ir kai šis gyvenimas 
"jau tylomis veržėsi naujais keliais. Tačiau ir naujais laikais 
jis lieka ištikimas švietimo sąjūdžio universalizmo ir jo euro- 
pinių platybių šalininkas. 


< R 


Antagonizmas tarp abiejų krypčių, superaliai partikuliari- 
nės ir teraliai universalistinės, pasireiškė ne tik palestinizmo, 
bet ir vėlesnio cionizmo metu. „Penėjimas nuo pirmo tautinio 
laikotarpio į antrąjį apskritai sunkiai tegali būti precizuotas. 
Iš principo antrasis periodas neatneša nieko naujo. Jis tik pa- 
gilina tai, kas jau buvo pirma ir smarkiau akcentuoja, kas jau 
egzistavo anksčiau. Pereinamasis taškas yra 1897 m., kai aikš- 
tėn iškyla politinis cionizmas. Iš tikrųjų ši data terodo tik 
perėjimo pabaigą, o pats perėjimas jau prasidėjo pirmais 90-ais 
metais. 


IV. 


Palestiniškam tautinio periodo laikotarpiui buvo ypač bū- 
dingas gynimasis nuo švietimo sąjūdžio. Cionistinis tautinių 
laikų periodas mažiau pasižymi apsigynimu, bet kova savo 
tautos, jos būvio bei dabarties ir ateities labui. Lemiami 
šio periodo veiksniai yra du dideli intelektai, kurie pa- 
gilina ankstyvesnio periodo idėjas, suteikia joms aiškų bei 
griežtą pavidalą ir iškelia jas tiek praktiškai, tiek teoretiškai 
į didžias aukštybes. Vienas jų, kuris pradeda savo veiklą anks- 
čiau, yra O. Gincbuxvxg, daugiau žinomas savo, pseudonimu 
Achad Haam (vienas iš tautos) (1856—1927). Antrasis, 
kuris pasirodo šiek tiek vėliau, yra D-ras Her c1 (1860—1904). 
Abu jie, ieškodami žydų problemos sprendimo, smarkiai susi- 
duria ir nukreipia į save visos žydų tautos ir ypač cionininkų 
visuomenės dėmesį. Skirtingumo pagrindą sudarė ir šį kartą 
žydų istorinių pradų antagonizmas. 

Achad Haam rėmėsi ta pagrindine mintimi, jog žlugus 
religinėms žydų tvirtovėms, žydų tautai diasporoj gresia di- 
džiausias pavojus. Visų pirma, žlugus tikybinėms tradicijoms, 
išnyksta tie konkretūs rėmai, kurie jungė žydų tautą. Antra 
vertus, su tikyba susijusios yra amžinos tiesos ir didūs etiniai 
idealai, kurie nušvietė žydų tautos kelią diasporoj ir ją išlaikė 
geresniems tautai laikams. Kartu su tikyba naujausiu laiku 
žlugo taip pat šie žydų tautinio gyvenimo veiksniai diasporoje. 
Tai Achad Haam laiko didžiausiu pavojum tautiniam žydų bū- 
viui ir iš čia kyla jo vadinama „dvasiško centro“ idėja. Jei 
didieji žydų tautos idealai, mano Achad Haam, buvo tos jėgos, 

kurios išlaikė tautinį būvį diasporoj, tai reikia visomis priemo- 
nėmis siekti, kad jie vėl taptų žydų tautos istorijos veiksniais. 
Kadangi šie veiksniai yra pagal Achad Haam iš esmės savai- 
mingai veikiančios jėgos, kurios tik laikinai susijungė su tiky- 
ba, tai reikia dabar jas atskirti nuo tikybos ir leisti joms veikti 
jų grynu pasauliniu pavidalu. Taip Achad Haam prieina vieną 
savo sistemos pusę. Kadangi Achad Haam visą savo sistemą 
remia dvasingumu, tai ji superališka, bet tas superalizmas nėra 
tikybinis, o išimtinai pasaulinis, kaip kad ir buvo Pereco Smo- 
lenskino superalizmas. 

Tačiau Achad Haamo teorija turi dar antrą pusę — teri- 
torijališkai cionistišką. Po to, kai tikyba, kuri pirma ugdė 
tautos būvį, palaikančius tautinius idealus, dėl tam tikrų ko 
šie idealai neteko tos dirvos, kuri juos dmlašikė, Sukurti įiks 
naują aplinką diasporoje, kur žydų dvasiai visuomet gresia kitų 
tautų dvasiškos jėgos, nebegalima. Reikia, todėl, pasak Achad 
Haamo, persodinti šiuos idealus į tą aplinką, kur jie kadaise 
taip galingai plėtojosi — į Palestiną. Kitaip sakant, į Palesti- 
ną turi persikelti dalis žydų tautos, ir ši dalis ugdys ir kulty- 
vuos istorinius žydų tautos idealus ir dvasinius turtus, kurie ir 
toliau išlaikys žydų tautą visose diasporos kraštuose. 

Taip Achad Haam persodina superalizmą į Palestinos že- 
me. Tačiau, teritorijalioji jo teorijos pusė nesudano pagrindo 
terališkam, žemiškam nacionalizmui, kad būtų ir čia sinkretiz- 
mas, kaip kad pas Perecą Smolenskiną. Achad Haam yra griež- 
tas ir grynas superalistas. Palestina neturi sudaryti pagrindo 
žemiškam žydų gyvenimui, o vien tik eiti žemiška aplinka, kuri 
būtina tautinei dvasiai ugdyti. Jei šis dvasinis centras Pales- 
tinoj pavirstų kada nors žydų valstybe, tai ši valstybė, pagal 
jo koncepciją, nebus kaip kitos pasaulio valstybės materiališkai 
žemiška. To Achad Haamui po ilgos etiškos plėtotės nepakan- 
ka. Jis nori atskiros teritorijos dėl to, kad diasporoj tautiškoji 
dvasia negali grynai ir visapusiškai plėtotis. Tačiau turėda- 
mas teritoriją, jis nenori, kad joje gyventų materialiai terališ- 
kai, bet griežtai superališkai, pagal visus žydų dvasiškus idea- 
lus išsikristalizavusius žydų istorijoj. 

Visai kitoks, tiesiog priešingas Achad Haamui, dvasinio 
cionizmo kūrėjui, buvo D-ras Herclis, politinio cionizmo tėvas. 

Teralinis žydiškumas, kaip matėme, niekuomet neišnyko iš žy- 
dų istorijos arenos. Per ilgus diasporos šimtmečius jis nuolat 
tyliai skelbdavo maištą ir, iš dalies sąmoningai, iš dalies nesą- 
moningai, tiesė savo kelią superalinėj žydų istorijoj. Palengva 
visa tat rengė dirvą teraliniam nacionalizmui, kol jis prasiver- 
žė švietimo sąjūdžio laikotarpiu. Žydų švietimo sąjūdis, kaip 
anksčiau smulkiai išdėstyta, yra pabudimas senoviško tautinio 
gyvenimo, nepriklausomybės žlugimo momentu palaužto, bet 
nesulaužyto žydų žemiško tautiškumo, kuris egzistavo ir diaspo- 
roj įvairių srovelių pavidalu. Kaip teralinis nacionalizmas, 
švietimo sąjūdis visuose kraštuose metėsi į terališką aplinką, 
o kadangi ši aplinka buvo svetima, tai jis pagaliau pavirto asi- 
mi'iacija. Kita tautos dalis ilgainiui prasiveržė prie savo kran- 
tų ir su dideliu entuzijazmu bei ugningu tikėjimu nukrypo į tą 
aplinką, kur galimas teralinis būvis be asimiliacijos — į tėvų 
kraštą. Ši antroji dalis yra ta, kuri pasiekė politinį cionizmą. 
Tuo būdu, jei švietimo sąjūdis yra senovės teralinio žydiškumo ' 
prisikėlimas, tai politinis cionizmas yra jo tautinė išraiška. Jis 
yra tautiškas įrankis prisikėlusio teralizmo renesansui varyti 
iki galo ir sukurti po ilgų diasporos klajojimų žemišką tautos 
gyvenimą istoriniame žydų krašte ir jame gyventi, kaip kadaise 
kad gyveno teraliai pasauliniai žydų tėvai ir kaip šiandien kad 
gyvena. visos pasaulio tautos — žemiškai elementariai įleidu- 
sios giliai šaknis į savo dirvą, stipriausiai susijungusios su 
gamta, laisvos ir universa'iškos.. . 

Politinis D-ro Herclio cionizmas yra tuo būdu pagimdytas 
visai kitokių tautinių veiksnių, esančių visiškai priešingų Achad 
Haamo koncepcijai ir jo tautiškai pasauližvalgai. Politinis cio- 
nizmas, tiesioginis švietimo sąjūdžio įpėdinis, likviduoja žydų 
superalizmą. Priešingai  Achad Haamui, Herclis laiko žydų 
kraštą ir valstybę pirmiausia ir svarbiausia žydų gyvenimo 
maksima. "Tautos dvasia, jos idealai, kultūriniai lobiai yra 
antroje vietoje ir yra priklausomi terališkam primatui. Ka- 
dangi tėvynės ir valstybės kol kas nėra, tai visų pirma reikia 
jas sukurti ir tada gyventi materialiai žemiškai. Politinis cio- 
nizmas tad perkelia savo tautinio gyvenimo svorio centrą iš 
dvasios sričių į dirvą ir žemę. Jis yra universalinis ir stengiasi 
vykdyti savo siekimus kaip žemiškai materialinis, vadinasi, te- 
ralinis, žydiškas tautiškumas. 

Achad Haamo idėjos su savo gilia tautine pasauližvalga iš- 
vedė palestinizmą iš jo siaurų ribų ir padėjo pagrindą naujai 
tautiškai dinamikai. Šioji žydų visuomeninė dinamika ypač 
stiprėja ir didėja iškilus politiškam cionizmui su jo plačiu mas- 
tu ir tolimais akiračiais. Smarkioji kova, kuri kilo tarp dvasi- 
nio Achad Haamo cionizmo ir D-ro Herclio politinio cionizmo, 
dar labiau padidino laiko įkarštį ir pastūmėjo intensyvios in- 
telektinės veiklos ir smarkių emocinių pergyvenimų linkui. Šio- 
ji, jau pabudusi visuomeninė dinamika turėjo didžiausios įta- 
kos literatūrai. Viena po kitos iškilusios dabar stambios kūry- 
binės jėgos yra šitokios arba kitokios tautinės ideologijos ša- 
lininkai, ir tą savo tautinę ideologiją paverčia pasauližvalga, 
maitinančią ir visiškai formuojančią jų galingą, į plačius me- 
niškus kelius išėjusią kūrybą. 

- Jau pereito šimtmečio devyniasdešimtais metais ima ryš- 
kėti įvairios literatūrinės kryptys. Šios kryptys ne visuomet 
turi aiškių ir griežtų pavidalų, bet jos eina per visą periodą ir 
iš esmės sudaro tęsinį ankstyvesnio laikotarpio reiškinio — me- 
niškos kūrybos pasidalinimo pagal teralinio ir superalinio na- 
cionalizmo principus ir problemas. Šie abu principai, kurie iki 
šiol buvo lemiami žydų literatūroj ir gyvenime, tebėra ir dabar 
tie tikrieji visuomeniški veiksniai, kurie valdo kūrybinį šio meto 
gyvenimą. Kartu su tuo jau palestinizmo metu išsiskynė reiš- 
kinys, kuris dabar buvo dar pagilintas. Švietimo sąjūdžio metu 
antagonistiniai pagrindai buvo, tiesa sakant, stipresni, bet tat 
buvo tik išoriniai kūrybos veiksniai. Jie veikė kūrėją iš oro, 
įoruko literatūrai ryškią tendenciją, suteikė jai visuomeniškai 
auklėjamąjį pobūdį ir apskritai pavertė ja priemone kovoje dėl 
haskalos idėjų. Visai kitaip dabar cionistinio periodo metu. 
Literatūra, teisybė, palieka ir toliau tampriausiai susijusi su vi- 
suomenės gyvenimo įvykiais, tačiau laiko dvasia su savo anta- 
goniškais pagrindais yra dabar ne išorinis, bet ryškiai išvidinis 
veiksnys, kuris giliausiai maitina kūrybinę žydų asmenybę ir 
organiškai formuoja jos išvidinį pasaulį. Literatūra, lydėdama 
tautinį gyvenimą yra dabar meniška tų reiškinių išraiška, me- 
niškas jų atkūrimas. Problemos, kurios varo pirmyn laiko dva- 
sią, randa literatūroj įvairių meniškų sprendimų ir skiria ne 
vien visuomeniško kūrėjų nusistatymo, bet ir jų meniško kūrimo 
kelius. Viena prieš kitą stovi ypač dvi pagrindinės rašytojų bei 

dainių eilės — teraliai universališka ir superaliai partikulia- 
riška, kurios abi iš esmės nėra grynos, bet įvairiomis proporci- 
jomis sinkretistinės. 

Pirmoji teraliai universališkoji kūrėjų eilė, nežiūrint es- 
minio artumo su švietimo sąjūdžiu, žymiai nukrypsta nuo šio 
pastarojo. Švietimo sąjūdžio teralizmas išsižadėjo tautiškumo 
ir nuėjo į svetimą aplinką. Cionistinio laikotarpio teralizmas, 
siekdamas universalinių tolybių, vis dėlto niekuomet nepaliko 
žydiško tautiškumo. Jis todėl nenuėjo į Europą, bet stengėsi 
atgabenti Europą pas save. Literatūroj tatai iškilo aikštėn 
kartais kaip meniškas individualizmas, kartais kaip grynas 
meniškumas. Viena dalis ėjo su politiniu cionizmu, organiškai 
susijungdama su teralistiniu palestinizmu ir sukurdama litera- 
tūroj meniško individualizmo kryptį. Antroji dalis iš teraliz- 
mo pasiėmė tik universalizmo arba europeizmo siekimą, išsiža- 
dėdama Palestinos. "Tačiau ir šios krypties šalininkai nėjo į 
Europą, bet stengėsi atsigabenti Europą pas save. Ir tat jie 
darė tik išimtinai literatūros, o ne viso tautinio žydų gyvenimo 
atžvilgiu, nes be literatūros jiems apskritai maža kas terūpėjo. 
Jie sukūrė grynojo meno kryptį. 

Tačiau be šitų krypčių egzistuoja dar kitų, kurios yra įlei- 
dusios savo šaknis ne į politinį cionizmą, bet į dvasinį. Jie, 
atseit, remiasi ne teraline, bet superaline tautiška pasauližval- 
ga. Kadangi čia turimas superalizmas, tai jo centras yra is- 
torinis žydų dvasiškumas, kuris suteikia kūrybinei asmenybei 
savo specifinį pobūdį. Tačiau superalizmas irgi niekuomet 
nebuvo visai grynas. Jis dažniausiai buvo sumišęs su politinio 
cionizmo teralizmu, iškeldamas į areną superalinį sinkretizmą. 
Literatūriškai ši kryptis priklauso meniško individualizmo arba 
meniško kolektyvizmo rūšiai. Tiek dėl literatūrinių krypčių idė- 
jinės diferencijos pagrindų. Kas dė! vidujinių literatūros kryp- . 
čių, tai jos dažnai realistinės arba natūralistinės, bet neretai ir 
romantiškos. Nemaža taip pat kitokių nusistatymų meniškos 
kūrybos bei jos formų požiūriu. 

Meniško kolektyvizmo priešaky stovi rašytojas Š. J. Abra- 
movič, paprastai žinomas savo slapyvardžiu ,Mendele mocher 
sfarim“, t. y. Mendele knygnešys. Jis yra žymiausias naujosios 
žydų literatūros menininkas, kuris kūrė abiem tiek hebrajų, 
tiek idiš kalbomis ir abiem kalbomis jam lemta buvo iškelti žy- 

dų literatūrą ligi jo tikro klasikinio aukščio. Antrojoj švietimo 
„ laikotarpio daly jis išleido savo romaną „Tėvai ir vaikai“, o nuo 
to laiko jis pradėjo rašyti idiškai. Prie hebrajų kalbos jis 
grįžta tik aštuoniasdešimtųjų metų pabaigoj. Nuo šio laiko jis 
vėl kuria hebrajiškai ir išverčia į hebrajų kalbą savo svarbiau- 
sius veikalus: k, a. „Kumelė“ (Hasusa), „„Benjamino Trečiojo 
kelionė“ (Masot Binjamin hašliši), „Luošas Fiškė“ (Sefer ha- 
kabcanim), ,„Raudojimo slėny“ (Beemek habacha) ir k. Tačiau 
tat buvo ne tik vertimas, bet nauji kūriniai, kurie padėjo pa- 
matą. klasikinei naujosios hebrajų literatūros prozai, 


Gryno meniškumo eilę pradeda D. Frišman (1865— 
1922) — „pirmasis europietis“ naujoj hebrajų literatūroj. Jis 
buvo pirmas, kuris išlaisvino literatūrą iš bet kurių visuome- 
niškų varžtų ir iš jos reikalavo tik meno. Jis veikė kaip dai- 
nius, apysakininkas, feljetonistas, publicistas, kritikas ir ver- 
tėjas. Visą savo stiprią kūrybinę asmenybę jis paskyrė univer- 
sališkam žydų nusistatymui, siekdamas sukurti tautinėse žydų 
ribose europinę literatūrą su jos laisve, grožiu ir skoniu. Iš jo 
kūrinių ypač pagarsėjo „Apysakos ir dykumos“ ir „Laiškai apie 
literatūrą“ (Michtavim al hasifrut). 


Kitas grynųjų menininkų atstovas yra J. L. Perec (1851 
— 1915). Turėdamas nuolat ieškančią sielą, jis savo motyvus 
sunešė iš viso pasaulio literatūrų lobynų, paėmė iš ten formų, 
spalvų ir skambesių turtą ir tai organiškai persodino į žydų li- 
teratūrą. Jis taip pat buvo vienas pirmųjų, kuris nusigrįžo į 
netolimą žydų praeitį, kad iš ten paimtų visa, kas buvo bendrai 
žmoniška ir vertinga. Kadangi jo kūrybos svorio centras yra 
naujoj idiš literatūroj, tai aš ten apie jį ir pakalbėsiu. 

Iš grynai meniškos krypties šalininkų paminėtinas dar R. 
Brainin (g. 1862 m.), Jis ypač pasižymėjo kaip kritikas ir 
literatūros istorikas, bet rašė taip pat apysakas ir eilėraščius. 
Visuose jo literatūriniuose kūriniuose matyti siekimas lieratū- 
rinio estetizmo. 

Grynojo meno krypties atstovai turėjo prieš akis tik gryno 
meno tikslus. Visuomeniškos jų meto problemos bei tų proble- 
mų poveikis atskiro asmens sielai jiems beveik visai nerūpėjo. 
Laiko sinkretizmo dėka atskirų asmenų sielose susiraizgo išti- 
sas tinklas įvairių išvidinių prieštaravimų ir psichinių kompli- 

kacijų. Visi šie asmens parėjo iš partikuliaristinio superaliz- 
mo, buvo persisunkę jo didžiomis etiškomis vertybėmis ir sa- 
viška tautine kultūra, bet siekė universalizmo tolybių bei platy- 
bių. Jie brangina visa kas tautiška, bet ir visuotinai žmoniški 
siekimai glūdėjo giliai sieloj ir rikiavo jų vidaus pasaulį. Vi- 
sais savo sielos virpėjimais jie siekė sintezės, bet negalėjo jos 
taip lengvai rasti. Jie tad pasmerkti karštai pragariškai kovoti 
patys su savim ir suplėšyti savo išvidinį „aš“. Šis išvidinis ply- 
šys žydų inteligento sieloj yra vyriausia meniško individualiz- 
mo tema. Pirmas naujosios hebrajų literatūros meninių indivi- 
dualistų yra M. Z. Fajerberg (1874—1899). Dėl savo anks- 
tyvos mirties jis nepaliko didelės literatūrinės veldemės. Ją su- 
daro iš viso kelios apysakos, kurių „Leon“ („Kur“) suteikė jam 
garbingą vietą literatūroje. Fajerbergas vaizduoja čia išvidi- 
nes atskiro žydo kančias ir pagaliau po ilgų svyravimų apsi- 
sprendžia superalistinio partikuliarizmo prasme, 


Kitokio tautiško nusistatymo yra antras meniškas indivi- 
dualistas M. J. Berdičevski (1865— 1921). Jis atsto- 
vauja teraliniam  žydiškumui ir įsipina kaip organiškas na- 
rys į ilgą eilę tų asmenų, kurie visuomet kėlė maištą prieš 
tradicinį žydiškumą. Berdičevskis yra vienas tų rašytojų, kurie 
tuo pat laiku yra ir kūrėjai ir galvotojai ir kurių kūryboje su- 
sipina visuomet intelektualūs ir emociniai elementai. Jo nove- 
lės ir fragmentiniai romanai, iš kurių iškeltini ,,„Machnajim“ 
(Du lageriai), „„Urva parach“ (Pramanyta) bei „„Mirjam“, vi- 
suomet atspindi jo gyvenimo kovą dėl žydų individuumo išlais- 
vinimo teralizmo pagrindu. Priešingai gi švietimo sąjūdžio vei- 
kėjams, Berdičevskis suvokė tikrą religiškai mistinės chasidų 
sektos reikšmę ir, rašydamas savo garsią „„Chasidų knygą“, jis 
plačiai naudojosi jos šaltiniais. Jis tuo atsistojo greta J. L. 
Pereco, kuris įvedė neoromantinę chasidų srovę į naująją žydų 
literatūrą. 


Ryškus neoromantinės srovės atstovas yra J. Štein- 
berg (1868—1908). Jis iš pradžių rašė eiles, pasakėčias, mė- 
gino savo jėgas ir įstorinės dramatikos srityje, rašė romanus 
ir vaikų pasakas. Tačiau jis pagarsėjo tik savo apysakomis iš 
chasidų gyvenimo. J. Šteinbergas yra trumpos hebrajiškos 
apysakos klasikas, ypač chasidų apysakos. Priešingai Pe- 


— MT 


recui ir Berdičevskiui jam ne tiek rūpi chasidų pasauližvalga, 
kiek chasidiškas asmuo ir jo gyvenimas. 

Meninio individualizmo liniją tęsia toliau J. Ber- 
šadski (1870—1908). Jo kūriniuose „Been Matara“ (Be tiks- 
10), ,Neged hazerem“ (Prieš srovę) atsispindi laiko pusiausvy- 
ros stoka, žydų inteligento silpnavališkumas, jo stiprus skepti- 
cizmas, nesugebėjimas tikėti bei pasiduoti entuziazmui. Romane 
„Prieš srovę“ ypač vaizduojama kova tarp žydų nacionalizmo 
ir europizmo, Beršadskis yra realistas, gerai pažįstąs gyveni- 
mą ir gražiai jį vaizduojąs. Jis yra ir gilus psichologas, bet 
šiek tiek sausas ir rezoneriškas. 

Žymus meniško individualizmo atstovas yra J. Ch. Bre- 
ner (1881—1921). Savo pirmaisiais kūrybos metais jis 
realistiškai vaizduoja žydų masių skurdą. Tačiau netrukus jis 
pereina prie inteligentijos ir jos vidaus pasaulio prieštaravi- 
mų. Jis skelbia kovą superaliniam žydų gyvenimo atsiskyri- 
mui, bet taip pat kovoja su žydiškuų teralizmu, kuris siekia sve- 
timos aplinkos, kas ypač pasireiškė 1905 metais, kada žydų in- 
teligentija rytų Europoj šoko į visuotinio gyvenimo politinės, 
socialinės ir ekonominės kovos sūkurį. Breneris įžiūrėjo, kad 
revoliucinis žydų inteligentas yra žmogus be šaknų. Jis todėl 
ieško savo gyvenimo tikslo žydų atgimime bei naujai kuriama- 
me Palestinos gyvenime, kitaip sakant, savame teralizme. Ka- 
dangi iš kitos pusės jis dar nėra visiškai atsipalaidavęs nuo sa- 
vo jaunystės apiinkos superalizmo, tai per visą jo kūrybą tę- 
siasi tragiška kova, kurią dar pagilina jo etiškumas, skepticiz- 
mas ir nepaprastas sąžiningumas. Individuali atskiro žydų in- 
teligento kova įgauna jo kūryboj tragingo patoso. Breneris yra 
aplamai vienas tragingiausių naujos hebrajų literatūros meni- 
ninkų. Jis yra savo per jautrios sąžinės ir giliai išsišakojusio, 
bet prieštaravimų kupino etiško jausmo kankinys. Jo geriau- 
sias kūrinys yra romanas „Šechol vechišalon“ (Dykumas ir 
si'pnybė), kur jis meniškai vaizduoja save patį prieš tragingą 
mirtį. Breneris buvo arabų nužudytas kovoj dėl senos tėvynės 
atgavimo savo išsklaidytai tautai. 

Meninis individualizmas ima tačiau palengva netekti s4- 
vo visuomeninio patoso. Žydų inteligento tragingas sielos suski- 
limas atitraukia jį nuo realaus gyvenimo ir išmuša iš po jo ko- 
jų pagrindą. Šis be šaknų inteligentas yra svarbiausia A. N. 

Gnesino (1882—1913) tema. Gnesinas visiškai išsižada vi- 
suomeniško požvilgio. Sieliška bešaknybė dabar jau nėra ko- 
lektyvus reiškinys, o tik asmeninė tragedija. Ši tragedija pa- 
rengia dirvą, kurioje klesti „pasaulinis skausmas“, ilgėjimasis 
išvidinio sveikumo ir ištisumo bei siekimas aukštesnio, tobulo 
žmoniškumo. Be to, Gnesino veikaluose meniško individualiz- 
mo realizmas lūžta romantiškai. Kiekvienam jo kūriny ple- 
vena religiškas virpesys, atidengamos mistinės gelmės ir ieško- 
ma paguodos metafiziškose tolybėse, Jo negausingos, bet labai 
vertingos apysakos, k. a. „Hacida“ (Nuošaly), „,Beterem“ 
(Aukščiau), „Eicel“ (Šaliai) sudaro iš esmės vieną gilios bei 
gražios, skaidresnio, gyvesnio bei aukštesnio pasaulio oi 
sios sielo lyrinę poemą, 


Norėdamas nugalėti bešaknybę, Gnesinas šaldisaija į 
aukštąsias žmogaus ir pasaulio sritis. Kitas žydų rašytojas 
Šofman (g. 1880 m.) dėl tų pat priežasčių nusileido į žmogaus 
žemumas. Jo kūrybai medžiagos duoda nusigyvenę miestų ti- 
pai, kareivinių ir kalėjimų gyvenimas bei žmogaus gyvenimo 
šuntakiai su jų pavojais. Priešingai savo kolegoms meniškiems 
individualistams jis nemėgsta nusiminusių ieškojimų ir isteriš- 
kų klyksmų. Jis taip pat neklaidžioja romantiškose tolybėse. 
Jis išveda rausiantįsį individualizmą į platųjį meno vieškelį ir 
suteikia jam realistinį pavida'ą. Tačiau už jo išorinio realizmo 
glūdi mistinė sielos būtis, kuri viską paverčia simboliais. Jo 
kūriniuose iškyla kitas išvidinis pasaulis, kur šiaipjau šiek su- 
siveržęs rašytojas pats kruvina savo gilias žaizdas. Šofmanas 
yra trumpos hebrajiškos novelės -meisteris, 

„Mende'ės knygnešio“ menišką kolektyvizmą tęsia Š. Ben- 
cijon ir J. D. Berkovič. Kaip ir Mendelė, taip ir Ben -Čijon 
Gutman (g. 1870 m.), turi prieš akis tik žydų kolektyvą. 
Žydų skurdas ir žydų patriarchališkumas miestelyje yra tie 
motyvai, kurie pripildo jo veikalą „„Bedor jerod“ (Nykstanti 
karta), Jo apysakoj „,Nefeš recuca“ (Sulaužyta siela) vaizduo- 
jama žydų vaiko tragedija, atsilikęs auklėjimas, atitrūkimas 
uuo gyvenimo, nebuvimas jaunystės džiaugsmo ir šviesos ir t.t. 
Kitoj apysakoj ,,Meever lechajim“ (Anapus gyvenimo) šis vai- 
kas vaizduojamas jau išbūgęs ir nemokąs prisitaikinti prie savo 
aplinkos. Š. Benčijonas yra, be to, vienas aktyviųjų vaikų lite- 
ratūros rašytojų. 

J. D. Berkovič (g. 1885 m.) pagarsėjo savo apysaka 
„Moškelė kiaulė“, kur jis taip pat vaizduoja nykstantį šiaurės 
Rusijos miestelį. Bet būtį jo veikaluose dažnai pavaduoja indivi- 
dualūs motyvai. Vis dėlto svarbiausia vieta tenka žydų kolek- 
tyvui miestely ir jo skurduomenės aprašymams. Jo vaizduoja- 
mais laikais miestelis smunka, žlunga ir kaip kiekvieno žlugi- 
mo metu, taip ir čia kyla tragiškų ir komiškų prieštaravimų, ku- 
riuos Berkovičius vykusiai įamžino. Berkovičius yra taip pat 
kūrybinis Šalom - Aleichemo vertėjas. 

Abiejų krypčių pusiaukely stovi labai vaisingas romanistas 
ir apysakininkąs A. A. Kabak (g. 1882 m.). Literatūrinį 
vardą jis įsigijo savo pirmu romanu „Levada“ (Ji viena). Tai 
buvo pirmas hebrajų romanas, kur centrinis didvyris — mote- 
ris, Vienas po kito išeina dabar jo romanai: „Daniel Šapranov“, 
„Hanicachon“ (Nugalėjimas), ,„Ahava“ (Meilė) ir eilė apysa- 
kų, surinktų trijose knygose. Kabakas yra realistas. Jo kūriniai 
traktuoja žydų „gyvenimą ir jo problemas tiek praeities, tiek 
dabarties laikais. Didelę vietą jis skiria tautiškumui ir cionisti- 
niam sąjūdžiui. Paskutiniu laiku jo kūrybinis dėmesys buvo 
nukreiptas į žydų ir pasaulinę istoriją: Trilogija Šelomo Molcho 
ir „„Bamišol hacar“ (Siauru taku) — romanas iš Kristaus gy- 
venimo. Dabar jis labiausiai nusiteikęs rūpintis nauju žydų gy- 
venimu Palestinoj. Kabakas todėl stovi ir laikotarpių pusiau- 
kely, būtent, tarp cionistinio ir Palestinos periodų. 

Tiek dėl cionistinio periodo prozos. Žymiai daugiau pasie- 
kia naujoji hebrajų šio meto literatūra poezijos srityje. Čia 
ji tikrai išeina į plačiausius meno vieške'ius, pasiekia didžiau- 
sių kūrybinių laimėjimų ir praturtina hebrajų kūrybą aukšto- 
mis tautiškomis ir aplamai žmoniškomis vertybėmis. Didžiau- 
sias ir žymiausias šio meto žydų dainius yra Ch. N. Bjalik 
(1873—1934). 

Savo kūrybinį kelią Bjalikas pradeda eilėraščiu „El Haci- 
por“ (Paukšteliai, 1891). Jis čia jau parodo savo stiprią poetinę 
ekspresiją ir nepaprastą žodžio jėgą, bet šiaip dar priklauso 
palestinizmo laikotarpio sentimentalizmui. Netrukus, 1897 me- 
tais, jo eilėrašty ,„Achen chacir haam“ (Nuvytusi žolė yra mano 
tauta) prasiveržia jo tikroji esmė kaip tautinės sąžinės dai- 
nius. Tarp šių dviejų eilėraščių yra nemaža sentimentalių kū- 
rinių apie Palestiną bei keletas aukštai meninių gamtos dainų. 

Šio laikotarpio aukščiausio kūrybinio laipsnio jis pasiekė poe- 
moje „,„Hamatmid“ (Uolus talmudininkas), kur autorius meniš- 
kai suveda savo sąskaitas su superališku žydų pasauliu bei su 
tradiciniu žydiškumu. Žymų etapą jo, kaip menininko kelyje, 
sudaro pirmieji dvidešimtojo amžiaus metai. Tada vienas po 
kito pasirodo jo didieji kūriniai: „Zohar“ (Švitėjimas), „Meta 
Midbar“ (Dykumos numirėliai), „Beir haharega“ (Skerdynių 
mieste), „„Habrecha“ (Tvenkinys) ir „Megilat haeš“ (Ugnies 
raštas). Bjalikas pasiekia dabar savo kūrybos aukštybes. Nuo 
šiol jo kūriniai eina kartą jau užsibrėžtu keliu ir vis daugiau ir 
daugiau sustiprina jo poziciją naujoje žydų literatūroje ir žydų 
gyvenime apskritai. Bjalikas tolydžio vis daugiau pasiima kul- 
tūrinio žydų tautos likimo jungą, vis daugiau paskiria visas 
savo jėgas žydų kasdieniniam gyvenimui, Jis rašo dabar savo 
griežtai realistines, beveik natūralistines apysakas: „„Arje buo- 
žė“ (Arje Baal-guf), „Už tvoros“ (Meachore hagader), „Sugedęs 
trimitas“ (Chacocra šekitbaiša) ir pan., kurios parodo jo svei- 
ką elementariškai žemišką, vadinasi, tautiškai teralinę pusę ir 
tuo būdu iškelia aikštėn jo dualistinį pobūdį — čia žydiškai su- 
peralinis, čia žydiškai teralinis. Be originalių kūrinių Bjalikas 
taip pat verčia iš Europos literatūros, ir šie jo vertimai pasie- 
kia aukštą meno laipsnį. Ypatinga vieta tenka jo žydų liaudies 
dainų vertimams į hebrajų kalbą. Kartu su jo originaliomis liau- 
dinėmis dainomis tatai yra naujas reiškinys hebrajų literatū- 
roje. Kai dėl jo kūrybos tautinėmis temomis, tai tam tikrą laiką 
jis kiek atšąla ir atitolsta nuo jų. Jo poetinėj nuotaikoj net 
vyksta tam tikras persilaužimas. Ilgus metus Bjalikas beveik 
visiškai palieka tautinę poeziją ir pereina prie individualios 1y- 
rikos. Po daugelio metų jo asmenybė, kuri vienatvės tyloje, ma- 
tyti, pergyveno sunkią kovą, vėl prasiveržia, nusivaliusi ir kilni, 
eilėraščiuose: „Iehi chelki imachem“ (Tebūnie mums bendras 
likimas, 1916) ir „Chalfa al panai“ (Praslinko, 1923) bei „Gam 
behitarutu leenechem“ (Ir atsidengdamas prieš jus, 1913). Ne- 
seniai prieš savo mirtį jis pradėjo didelę poemą, kuri turėjo 
apimti visą jo gyvenimo eigą, bet kuri nutrūko ties jo ankstyva 
jaunyste. 


Bjalikas labiausiai sukaupė savyje visą tikrą žydų tautos 
esmę, jos intelektualinį ir emocinį pasaulį, jos giliausius pojū- 
čius ir paslėptus palinkimus, žodžiu, visą žydų dvasios savitu- 


m 


mą ir visus jos etapus per ilgus istorijos laikotarpius. Turė- 
damas tokį platų žydų akiratį ir didelę kūrybinę galią, Bja'ikas 
poetiškai išaukštino giliausią žydų tautos esmę ir sparnuotais, 
galingais bei vaizdingais žodžiais iškerėjo visų laikų žydų pa- 
saulius ir iškėlė juos į šių dienų naują žydų dvasios sintezę. To 
dėlei Bjalikas žydų tautai yra ne tik dainius. Žydų literatūros 
kritika, skyrusi Bja'ikui daugiau vietos negu visiems kitiems 
žydų poetams, jau iš karto ėmė teigti, kad Bjalikas esąs prana- 
šas. Ilgą laiką šis epitetas buvo labai prigijęs ir buvo net vy- 
raujamas. Naujoji žydų kritika, teisybė, nebelinkusi palikti 
Bjalikui pranašo aureolės, bet vis dėlto toj nuomonėj yra daug 
charakteringos tiesos, tik žymiai perdėtos. Atmetus perdėtus 
epitetus, reikia pasakyti, kad Bja'iko svarbiausia esmė iš tik- 
rųjų glūdi tokioj sielos srity, kuri rodo pranašavimo bruožą, 2 
tai yra šventas etinis patosas. Bjalike atbudo istorinis žydų 
etinis patosas, kuris, tiesa, liko vien tik savo tautos ribose, bet 
tose ribose jis stipriausiai pasireiškė ir turėjo didžiausio atgar- 
sio žydų sieloj. 

Pastarieji žydų istorijos amžiai yra, kaip aukščiau buvo 
išdėstyta, kupini smarkių permainų. Apleisti senieji tradiciniai 
keliai, pranyko senasis gyvenimo turinys, perkainotos visos žy- 
dų istorinės vertybės ir kardinaliai pakeistas senasis žydų gy- 
venimo bei kultūros būdas. Tasai milžiniškas persilaužimas iš- 
kė'ė dideles etines žydų žmogaus bei tautos problemas ir vertė 
ieškoti tiltų per tautinius ir aplamai žmoniškus verpetus. Bja- 
likas yra kaip tik tas, kuris didžiausioj intelektinėj ir emocinėj 
žydų istorijos kryžkelėj, savo galingais kūrybiniais žodžiais pa- 
rodė žydų tautai naujų kelių ir pamokė ją, kaip surasti naują 
sintezę. Čia, taigi, ir glūdi jo, kaip poeto, didžiausia reikšmė 
ir jo nepaprasto populiarumo paslaptis. 

Svarbiausias po Bjaliko poetas yra Š. Černikovski' 
(g. 1875 m.). Priešingai Bjalikui, tautinės sąžinės dainiui, jo vi- 
sai neliečia laiko kovos ir nekankina individualios laikotarpio 
sunkybės. Jis — teralinis žydas ir žmogus, kuris meniškai vaiz- 
duoja žemiškus momentus žemiška dvasia. Jo eilėraščiai yra 
kupini gyvenimo džiaugsmo, gyvenimo svaigulio bei pilnumo. 
Jo kūryba, kuri surinkta į nemažą tomų skaičių, susidaro iš 
įvairių meilės dainų, iš gamtos vaizdų, iš dainų apie žydų stab- 
meldišką praeitį, kai vietoj perdėto žydų dvasinio gyvenimo 

viešpatavo žydiškas kūniškumas, jėga ir drąsa. Černichovskio 
kūryba su savo turtinga ir įvairiaspalve forma, gyva ka'ba bei 
menine problematika ir tematika iškelia naują hebrajišką lite- 
ratūrą į labai žymias aukštybes. Ypač jis pagarsėjo savo idi- 
lėmis, k. a, „„Levivot mevušalot“ (Blynai), ,,Kechom hajom“ 
(Karšta diena), „„Chatunat Elke“ (Ilkės vestuvės) ir pan. Nau- 
jiena žydų literatūroj yra taip pat jo sonetai (Machberet ha- 
sonetot), kuriuos jis sukūrė subrandinęs savo talentą. Visa, kas 
per ištisą jo gyvenimą įtempė jo išvidinį pasaulį, apsvaigimas 
jaunystės metais ir sąmoningas žemiškumas vėlesniais laikais 
— visa tat darniai susilieja ir skamba jo stabmeldiškame kūry- 
bos pasaulyje, kurį jis mums meniškai paduoda savo saulėtų 
sonetų taurėse. Černichovskis taip pat nemaža bei su dideliu 
pasisekimu rašė prozą. Jis yra taip pat nemaža vertęs iš pa- 
saulinės literatūros, vis ieškodamas savo sielai artimų dalykų. 

Po Bjaliko ir Černichovskio, kurių kiekvienas savaip iškė- 
lė tautinio laikotarpio hebrajišką poeziją ligi klasiškų aukščių, 
iškilo ištisa eilė mažiau ar daugiau žymių jaunų dainių, kurie 
drąsiai ir linksmai išėjo pirmųjų keliu ir iškėlė literatūrą į nau- 
ją meno kūrybos laipsnį. Po to, kai Bjalikas parodė kelią į mo- 
dernią tautinę žydų sintezę, nusilpsta literatūroj kova tiek 
tarp superalizmo ir teralizmo, tiek tarp žydiškumo ir bendro 
žmoniškumo, Jaunieji rašytojai mažai tebežino apie ankstyves- 
nių laikų skilimus bei prieštaravimus, jų bedugnes ir kančias. 
Tačiau būtų klaidinga manyti, jog visiškai išnyko šios kovos 
žymės. Iš tikrųjų jos neišnyko, tik silpnai atsispindi įtempime 
tarp individualizmo ir kolektyvizmo, kurie ir dabar suskaldo 
kūrėjus. Pirmiesiems priklauso J. Kahn ir D. Šimonovič, antrie- 
siems — Z. Šneiur ir J. Fichman, | 

J. Kahn (g. 1881 m.) yra švelnus lyrikas, tylus romantiškas 
svajotojas. Jo kaip kiekvieno romantiko kūryboj virpa mistiškai 
religinės stygos. Ypač pavyksta jam tos eilės, kuriose jis vaiz- 
duoja aprimusios gamtos grožį. Jo didelis šios rūšies veikalas 
yra poema „Helvecija“. Taip pat jo meilės dainos pavyksta jam 
tik tada, kad jos yra tyliai svajingos. J. Kahnui visiškai trūksta 
audringumo, ir kai jis nori suteikti savo kūriniams panašų po- 
būdį, jie įgauna kūrybinės afektacijos žymių. Tautinėmis te- 
momis jis rašė ypač po neramių 1905/6 metų. Iš to laiko kilusi 
poema „Kedošim“ (Šventieji) ir simbolinė drama „Melech 

Išsrael“ (Izraelio Karalius). Pastarosios temą sudaro žydų at- 
gimimas su savo šviesiomis vietomis ir šešėliais. J. Kahnas dar 
"rašė padavimų, liaudies dainų, idilijų ir dramų. 1 
D. Šimonovič (g. 1886 m.) yra taip pat ypač lyrikas ir 
romantiškas svajotojas. Pirmaisiais kūrybos metais jo veikaluo- 
se buvo labai žymus „Pasaulinis skausmas“. Jo kūryba persi- 
sunkusi Palestinos pasiilgimu.  Įtempimas tarp diasporos ir 
Palestinos pavirsta jo kūryboj sielos tragika. Jo eilėraščiai yra 
daugiausia e'egiški. Ypač jis pagarsėjo savo kelionės eilėraš- 
čiais bei eilėraščiais apie dykumą. Gan žinomos taip pat jo 
- baladės „Agadot Cefat“ (Cfato padavimai). Antru savo kūry- 
bos periodu jis darosi ramesnis, lygesnis ir pereina prie idilinės 
epikos. Šitaip jį ypač pakeitė Palestina, kur jis persikėlė. Jo 
naujasis veikalas „Idilijų knyga“ yra kupinas Palestinos tikro- 
vės ir tarytum pastato autorių tarp cionistinio bei cionizmo įvyk- 
dymo periodų. Šimanovičius yra taip pat rašęs prozą. 
Z.Šneiur (g. 1887 m.) yra gyvybingas ir daugiapusiškas 
poetas. Būdamas audringo temperamento ir giliai divinatorinio 
būdo, jis suteikia savo kūrybai nepaprastos jėgos ir gylio. Jo 
kūrybinių tonų skalė yra turtinga įvairiais garsais, jo poezija 
tiesiog aptvindyta nematytais spalvų turtais. Šneiuras yra vie- 
nas pirmųjų miesto poetų naujojoj hebrajų literatūroj. Jis ne 
tik su ypatinga meile vaizdavo miesto gyvenimą, bet ir jo gam- 
tos vaizduose, kurie užima žymią vietą jo kūryboj, jaučiamas 
miestietis, kuris atėjo kaip svečias į gamtos karalystę. Jis ne 
tiek vaizdavo gamtą, kiek kūrė gamtos mitų. Geriausiais pa- 
vyzdžiais gali eiti jo poema „Beharim“ (Kalnuose) ir dar di- 
desnė „Pirke jaar“ (Miškas). Labai žymi vieta tenka Šneiuro 
kūryboj meilės eiiėms, kur jis pasirodo savo didžioj erotinėj 
nuogybėj. Jo kūriniuose gyvena idealus žmogus, kuris yra stip- 
rus ir drąsus visose srityse, vadinasi, ne tik fiziškai, bet ir in- 
telektuališkai ir emocionaliai. Kadangi jis tokio idealo neranda 
gyvenime, jis pripildo savo kūrybą protestu ir panieka menko 
pasigailėtino žmogaus atžvilgiu.  Šneiuras labai mėgsta kurti 
techniškai civilizacinėmis temomis, kurias jis moka iškelti ligi . 
žymaus meninio aukščio. Šneiuras taip pat rašė tautinėmis te- 
momis. Tačiau jo tautinė kūryba yra diktuojama ne moderninės 
tautinės problematikos, o pagimdyta žydų praeities, kur jis jau- 
čiasi esąs laisvos ir išdidžios tautos sūnus. Šiuo atžvilgiu ypač 

garsi jo poema „„Manginot Iisrael“ (Izraelio melodijos). Šneiu- 
ras taip pat pasižymi savo jautrumu lokaliniam koloritingumui. 
Šioje srityje jis pagarsėjo savo poema „Vilnius“. Prie viso to 
pridėjus dar jo nepaprastai kvalifikuotą ir meistrišką hebrajų 
kalbą, jis turi būti laikomas vienu didžiausių naujosios hebrajų 
poezijos atstovu po Bjaliko ir Černichovskio. Z. Šneiuras yra 
taip pat įvairiaspalviškas novelistas bei romanistas. 

J. Fichman (g. 1881 m.) yra subtilus lyrikas, nuo- 
širdus, intymus, ramiai tylus, be bet kokių efektų kaip me- 
nininkas ir be bet kokio visuomeniško patoso kaip poetas. Jo 
gamtos dainos yra kupinos švelnaus liūdesio ir saldžios melan- 
cholijos. Jo geriausi eilėraščiai vaizduoja sutemas. Kaip ir Ši- 
manovičius jis yra dviejų laikotarpių riboj ir savo eilėraščių 
cikluose „Jehuda“, „Jerušalajim“, (Jeruzalė), „Bašaron“ (Ša- 
rone), jis apdainuoja naują palestinišką tikrovę. Labai garsi yra 
jo lyrinė poema „Rut“ — apskritai vienas jo gražiausių vei- 
kalų. Fichmanas perkėlė į naująją hebrajų poeziją ir jūros mo- 
tyvus. Jis tačiau vaizduoja ne jūros dinamiką, o jos statiką, jcs 
galingą ramybę. J. Fichmanas yra dar gilus esejistas ir garsus 
estetiškai subjektyvus literatūros kritikas. 

Paminėtini dar kai kurie poetai, kuriems tenka kad ir ne 
pirma, tai bent gana svarbi vieta šiame laikotarpyje: J. Štein- 
berg, J. Kacenelenson ir J. Karni, 

J. Šteinberg (g. 1886 m.) yra tipingas miesto poetas. 
Atitolęs nuo gamtos ir visuomeniškai nesuvaržytas jis ypač ap- 
dainuoja miesto gyvenimo nusivylimus ir šešėlius. "Charakte- 
ringi jam yra jo „Sonetot mibet hakafe“ (Kavinės sonetai). 
Gan žymią vietą jo kūryboje turi erotinės meilės eilės, kurios 
kartais atrodo kiek ciniškos. Miesto gyvenimo šešėlius jis ypač 
iškelia savo „Sefer hasatirot“ (Satyrų knygoj). Tačiau po šiuo 
išoriniu kevalu Šteinbergas nešioja gilų pasilgimą gėrio, har- 
monijos ir grožio, kas suteikia jo kūrybai savišką atspalvį. 
Šteinbergas yra taip pat gyvus novelistas. 

J. Kacenelenson (g. 1886 m.) yra labai produktyvus 
menininkas, kuris sukūrė daug poemų, dramų, komedijų, vai- 
kų eilėraščių ir kuris smarkiai pasirodė ir prozos srityj. Jo 
nuopelną sudaro tat, kad jis atsinešė į hebrajų literatūrą links- 
mą juoką ir kunkuliuojantį gyvenimo aitrumą. Jis yra lengvojo 
grakštaus hebrajų romanso kūrėjas. Turint autoriui liaudies 

kūrėjo savumų, jo eilės tikrai paplito tautoj. Ypatinga vieta 
jam tenka kaip poetui, daug kūrusiam vaikams. 

J.Karni-Volovelski (g. 1882 m.) atnešė į moder- 
niąją hebrajų poeziją tikybinės lyrikos tonų ir motyvų. Jo me- 
niškoji asmenybė pasireiškė maldos eilėse ramiu jaudinančių 
šve'numu. Jaudinančio švelnumo jis pasiekia ir savo negausin- 
gose meilės eilėse. Karni yra daugiau kaip bet kuris kitas jo 
laikų poetas įleidęs šaknis į Palestiną. Jo eilėraščių knygoje 
„Vartai“ (Šearim) yra didelis Palestinos eilėraščių skyrius, 
vardu „Tėvynės vartuose“, kur jo lyrinis nuoširdumas yra pa- | 
siekęs aukšto laipsnio. Jis jau nebestovi dviejų periodų riboj, 
bet jau persvyra į cionizmo įvykdymo laikotarpį, prie kurio da- 
bar pereisim. "Tačiau, prieš pradėdami tat daryti, turime ap- 
žvelgti tautinio periodo idiš literatūrą. 

Perėjimas iš haskalos į nacionalizmą, kuris įvyko praeito 
šimtmečio 80-tų metų pradžioj, suskaldė pasaulinius žydus, bu- 
vusius švietimo laikotarpyje vieningus, į dvi dalis. Abi jos da- 
bar, po katastrofos rytų Europoj grįžo į savo tautą, bet visai 
atskirais keliais ir skirtingais tikslais. Viena dalis, tiek cionis- 
tinė terališkoji, tiek cionistinė supera'iškoji, susiejo žydų tautos 
gyvenimą ir likimą su Palestina. Nuo jos atsiskiria antroji da- 
lis, pasak kurios grįžimas į Palestiną esąs neįmanomas. Ji ma- 
no, kad diasporą reikia pripažinti žydų istorijos faktu ir joje 
ieškoti kelių bei priemonių žydų tautiniam gyvenimui. Bet ir 
čia diasporiškai nusiteikusių žydų tarpe atsirado įvairių visuo- 
meniškų srovių, žymiai paveikusių literatūros eigą bei esmę. 
Kaip cioninkų tarpe, taip ir čia viena dalis yra nusistačiusi su- 
perališkai, o kita dalis terališkai, nors gyvenime ir čia vyravo 
sinkretizmas. 

Diasporiško superalizmo kūrėjas ir teoretikas yra S. 
Dubnov (g. 1860 m.). Kaip daugelis anų laikų žydų mąstytojų, 
ir Dubnovas yra tos nuomonės, kad žydų tauta esanti kultūriš- 
kai istorinis reiškinys, kurio gyvenimas ir būtis nepareina nuo 
žemiškų materialinių faktorių. Dubnovas eina net koliau, negu 
kiti superalistai. Jei kiti į superalizmą žiūri kaip į grynai žy- 

dišką reiškinį, tai Dubnovas tvirtina, kad dvasinis nacionaliz- 
mas esąs galutinis kiekvienos tautinės evoliucijos tikslas. Ne 
tik žydų, bet ir visų tautų teralinis gyvenimas tėra tik laiptai 
į aukščiausią tikslą, būtent tapti dvasiška, atseit superališka 
tautybe. 

Bet kaip gi, pasak Dubnovo, turi tuo tarpu gyventi ir eg- 
zistuoti pirmykštė dvasinė tautybė, kol aplinkinės tautos dar 
nėra perėjusios į superalizmą ir tebėra teralistinės? „Dubnovas, 
kaip žymus žydų istorikas, atsako: — Per autonomiją ir kul- 
tūrinį centrizmą. Pasak jo, žydų tauta diasporoj visuomet siek- 
davusi sukurti savo vidaus gyvenimą autonomijos pagrindais, 
kurie oficialiai buvę valstybių pripažinti visais laikais. Žydai 
visuomet turėjo tėisę savarankiškai reguliuoti savo tikybinius 
reikalus, bendruomenės gyvenimą, naujosios kartos auklėjimą 
ir t. t. Be to, žydų tauta, kurdama diasporoj savo kultūrą, vi- 
suomet iškeldavusi vieną kraštą, kuris kaip centras spietęs ap- 
link save visus kitus žydų gyvenamus kraštus. Šis reiškinys, 
būtent, kultūrinis centrizmas, yra pagal Dubnovą antrasis žydų 
gyvenimo faktorius diasporoj. Jei autonomija išlaikė žydus, 
kaip etnišką vienetą kiekvienoj valstybėj skyrium, tai kultūri- 
nis centrizmas juos subūręs į vieningą dvasinę tautą. Taigi abu 
šie faktoriai turi, pasak Dubnovo, tapti svarbiausiu diasporos 
žydų superališku gyvenimo pamatu. 

Šiam diasporos superalizmui atsistojo priešais diasporinis 
teralizmas, būtent žydų socializmas arba bundizmas. Skirtumai 
tarp jo ir palestiniškojo teralizmo yra labai aiškūs. Pirmiausia 
— pilietiškumas ir socializmas, antra — Palestina ir diaspora. 
Šis antrasis skirtumas tebėra ir tarp abiejų Palestinos ir dia- 
sporos superalizmų. Palestiniškas Achad-Haamo superalizmas 
žiūri į save, kaip į gryną žydišką reiškinį. Taigi jis yra parti- 
kuliaristinio pobūdžio. Kitaip žiūri Dubnovas, kurio manymu 
superalizmas yra visos žmonijos tautiškos raidos tikslas. Jo 
superalizmas, atseit, yra ne partikuliaristinis, bet universališkas. 
Tokiu būdu, Dubnovas neigia tik haskalos teralizmą, bet palieka 
jos universalizmą. Šiuo, būtent universalizmo atveju, jis susi- 
eina su socialistine kryptimi, kuri taip pat paveldėjo nuo has- 
kalos savo universalizmą. Abi jos yra haskalos tęsiniai, bet tuo 
tarpu, kai žydų socializmas yra grynas tęsinys, dubnoviz- 
mas ją tęsia tik universalizmo atveju. Už tai abi kryp- 

tys, būtent universalistinė socialistinė ir universalistinė supe- 
ralistinė pralaužia tiek tradicinio, tiek palestiniško tautiškumo 
istorines ribas. Tai labiausiai apsireiškia mesijanizmo ir pales- 
.tiniškumo atveju. Žydų tauta ilguose diasporos amžiuose vi- 
suomet turėjo viltį, kad sentėvių žemė bus kada nors atstaty- 
ta. Iškeldami diasporą, kaip savarankišką žydų gyvenimo fak- 
torių, tiek dubnovistai, tiek socialistai nutraukė ryšius su isto- 
riniu žydiškumu ir viską pastatė naujais pamatais. Tai ir įga- 
lino Dubnovą būti universališką. Žiūrint, atseit, iš tautinio at- 
žvilgio, Dubnovo teorija yra sinkretistinė, nes į jo diasporišką 
superalizmą, kuris kaip superalizmas turėtų būti partikuliari- 
nis, įsiskverbia teralizmas universalizmo pavidalu. Iš kitos pu- 
sės pasauliškai tautinės haskalos tendencijos, kurios kartu sų 
kitais švietimo sąjūdžio elementais perėjo į žydų socializmą, pri- 
vertusios pastarąjį nukrypti nuo gryno teralizmo ir maždaug 
eiti superalistiniais keliais, kas savo ruožtu suveda socializmą 
su Dubnovo autonomizmu. 

Kaip kad naujos pabudusios abidvi cionistinės kryptys di- 
džiai yra paveikusios hebrajų, taip šiedvi diasporiškai nusiteikų- 
sių žydų kryptys turėjo lemiančios įtakos idiškai literatūrai. 
Pirmoji išdava buvo ta, kad jos visiškai atskyrė literatūrą idiš 
kalba nuo hebrajiškosios ir nuvedė ją kitais takais bei keliais. 
Šioji divergencija visų pirma pasireiškė kalbų ginče. Žydų, kaip 
išmėtytos tautos, gyvenimas yra kupinas visokių neišvengiamai 
būtinų nenormalumų, atsiradusių ir kalbos srity. Diaspora pa- 
darė žydus dvikalbe tauta. Tautinė hebrajų kalba buvo pri- 

„versta diasporoj susiveržti ir užleisti didelę vietą viešpataujan- 
čių tautų kalboms. Priešingai visoms normalioms tautoms, kur 
gyvenime vyrauja tik viena tautinė kalba, žydų gyvenimas dali- 
namas tarp dviejų kalbų sferų — tarp dvasinės ir materialinės. 
Dvasinėj žydų tautos gyvenimo sferoj pasilieka hebrajų kalba, 
o materialinėj žydų tautos gyvenimo sferoj, priklausančioj nuo 
kitų tautų ir jų ekonominės aplinkumos, noroms ne noroms vy- 
rauja kalba to krašto, kur jie kaip tik atsidūrę. Bet dėl žydų 
savotiškumo ir jų atsiskyrimo tos jųjų kalbėtos įvairių kraštų 
kalbos su laiku įgauna tam tikrą žydišką atspalvį ir ilgainiui 
kai kur net pavirsta žydų dialektais. Tam labai padėjo ir glau- 
dus bendravimas su hebrajų kalba, iš kurios jie paprastai yra 
pasiėmę daugel elementų. Iš visų tokiu būdu susidariusių žydų 

dialektų pasižymėjo žydiškai vokiškasis. Jis net tapo literatū- 
riniu dialektu, nes į jį buvo išversta daug dalykų ypač iš Bibli- 
jos ir žydų liturgijos. Kartu su tuo šiuo dialektu buvo parašy- 
tos populiarios tikybinio ir pasaulinio turinio knygos, tuo. būdu 
padedant pagrindą liaudies literatūrai. Tarp šio žydų kalbamo 
dialekto ir tautinės hebrajų kalbos tada dar nebuvo kilusio jo- 
kio antagonizmo. Plačioji žydų kūrybos srovė ėjo hebrajiškai, 
o tik šalia jos buvo laikas nuo laiko kuriama idiškai liaudžiai 
mokyti ir šviesti. Tokie geri santykiai tarp hebrajų ir idiš kal- 
bų pasiliko ir naujais žydų istorijos laikais, būtent ir haskalos 
laikotarpiu. Kaip seniau, taip ir dabar abi ka'bos gyveno san- 
taikoj, ir jų literatūriniuose paminkluose vyravo vienoda dva- 
sia. Taip bent atrodo iš pirmo žvilgsnio. Bet truputį įsigilinus, 
reikia pripažinti, kad haskala yra padėjusi pagrindą vėliau ryš- 
kiai išsireiškusiam hebrajiškos ir idiš kalbos antagonizmui. 
Haskala, kaip seno žydų teralizmo prisikėlimas, atmetė, kaip 
pirmiau jau buvo paaiškinta, ikišiolinį diasporos gyvenimą su 
jo dvasingumu. Kalbos srity tas teralizmas vertė haskalininkus 
pripažinti arba aplinkinių teralistinių tautų kalbas arba biblinę 
hebrajų kalbą, pareinančią iš tų laikų, kada žydų tauta pati dar 
gyveno terališkai savo sentėvių žemėje. Už tai haskalininkai 
atmetė tiek vėlesnę diasporos laiku išrutuliotą hebrajų kalbą, 
tiek žydų diasporoj sukurtus dialektus. Visame tame haska'a 
matė diasporos reiškinį, prieš kurią haskalininkai kovojo, ir su- 
peralizmo padarinį, kuriam jie norėjo padaryti galą. Taip, pa- 
mažėl, prasideda antagonizmas tarp hebrajų ir idiš kalbų, kuris 
haskalos laikotarpį vaidina dar mažą vaidmenį. Tai dėl to, kad 
haskala, kaip matome, aplamai baigėsi asimiliacija ir nutolo tiek 
nuo hebrajiškos, tiek nuo idiškos kalbos. "Tas antagonizmas 
stipriai apsireiškė tik pradėjus po švietimo laikotarpio ieškoti 
kelių atgal į savo tautą. Cionistinė žydų tautos dalis kartu su 
sentėvių žeme, iškėlė ir sentėvių kultūrą, o ypač sentėvių hebra- 
jų kalbą. Kita gi žydų tautos dalis, kuri netiki cionizmo įvyk- 
dymu, yra nusistačiusi ir prieš hebrajų kalbą. Ji manė, kad rei- 
kia būti realiam ir kad, pripažįstant diasporą kaip žydų istori- 
jos faktą, reikia pripažinti ir diasporos kalbą — idiš. Kadangi 
tos abi kryptys yra netikybinės, bet grynai pasaulinės, kur kaip 
ir visoj šio laikotarpio Europoj, kalba pradeda vaidinti labai 
didelį vaidmenį tautiniame gyvenime, tai tat dar labiau skiria. 

kovojančias puses ir praskečia jų literatūros kelius. Jei iki šiol 
žydų literatūra, nors padalyta tarp dviejų kalbų, buvo vienin- 
ga savo dvasia ir jei dviem kalbom sukurtoj žydų literatūvoj 
iki šiol vyravo lygūs idealai ir lygūs tikslai, tai dabar, tautinia- 
me laikotarpy, literatūros šakos darosi vis kitoniškos, Teisybė, 
ir dabar netrūksta, bent pirmuoju laiku, giminingų punktų, bet 
ilgainiui idiškosios ir hebrajiškosios literatūros keliai vis 1a- 
biau ima diverguotis ir juo toliau, juo daugiau skirtis. 
Palestiniškoji žydų tautos dalis užimta milžiniškais uždavi- 
niais — grąžinti diasporiškai tautai savo istorišką kraštą. Jos li- 
teratūra, rašyta hebrajų kalba, yra todėl labiausiai kupina tau- 
tinių motyvų ir tarnauja daugiausia tautiškam tikslui. Kitokia 
yra diasporiška.žydų tautos kryptis, kuri nesistato ypatingų už- 
davinių. Jų literatūra, parašyta idiš kalba, todėl gerokai atsi- 
palaiduoja nuo visuomeninių ryšių ir nebesitenkina vien tik tau- 
tine tematika. Bet toli gražu dar čia ne visi skritumai. Pales- 
tiniškoji žydų kryptis, kuri užsibrėžė didžiulius ir sunkiai pa- 
siekiamus tikslus, galėjo iš pradžios kreiptis tik į inteligentiją, 
t. y. į žmones, sugebančius daugiau negu kiti atsiduoti tolimam 
tikslui ir pasiaukoti dėl įgyvendintino idealo. To dėliai su jais 
surišta hebrajų literatūra rodo iki pat paskutiniojo laikotarpio 
inteligentizmo žymių. Kitaip antroji kryptis. Jos globon teko 
žydų masė, su tos masės vietiniais vargais ir viltimis. Josios 
literatūra, idiškoji, tampa todėl masine, atseit liaudine. Čia dar 
duoda sau jausti ir pačių kalbų esmę diasporoj. Hebrajų kalba, 
matėme, tapo dėl savotiškų žydų gyvenimo sąlygų vien dvasinės 
sferos kalba. Kadangi dvasinė sfera visose tautose, atseit ir 
žydų, daugiausia inteligentų valdoma, tad hebrajų kalbos mo- 
kėjimas buvo apribotas vien tik žydų inteligentija, o žydų masė 
vis daugiau ir daugiau įsišaknijo į savo dialektą, kurį ji buvo 
įsigijusi, krašto kalbai persidirbus į savitą kalbą. Kol tarp 
idiškos ir hebrajų kalbų kivirčų nebuvo, pasiliko ir jomis para- 
šytos literatūros vieningos. Bet dabar, kai kalbų skirtumai 
smarkiai iškeliami, hebrajų literatūra vis labiau ir labiau tam- 
pa žydų inteligentijos, o idiškoji — žydų liaudies reiškėja. 
Pastaroji ypatingai vaizduoja kasdieninį, artimą ir primi- 
tyvų liaudies gyvenimą su visais jo rūpesčiais ir vargais. 
Kita gi, hebrajiškoji, daugiausia vaizduoja dvasinį žydų inteli- 
gentijos gyvenimą. Tatai turėjo dar vieną pasekmę. Hebrajų 

inteligentų valdoma literatūra atsitolino, tiek turinio, tiek kal- 
bos atžvilgiu nuo margos liaudies kūrybos. (Palestiniškajame 
laikotarpy, kaip mes toliau pamatysime, padėtis pasikeis). Vi- 
sai kitaip su idiškąja literatūra, kuri sugėrė į save visa, ką 
yra sukūręs ir sudėjęs žydų liaudies žmogus — jo dainą, pa- 
saką, patarlę ir kt. Kartu su .tuo atkeliavo čionai gyva 
žydų masės būtis su jos margumu ir sveiku realizmu. Cioniz- 
mas ir palestinizmas, priešingai, išveda pirmaisiais tautiniais 
laikais hebrajų literatūrą iš faktiškos gyvenimo aplinkos 
diasporoj, pripildo ją tolimomis tautos išvadavimo idėjomis, ją- 
ją paversdamas idealistine išlaisvinimo literatūra. Kitaip idiš- 
koji. Pasilikusi vietoje, ji savaime pasilieka žydų realaus gy- 
venimo ribose ir atspindi ir lydi visus šio realaus gyvenimo reiš- 
kinius. Tai vėl išskiria kelius. Hebrajų literatūra, kuri daugiau- 
sia semia savo turinį ir motyvus iš inteligentijos nuotaikų, jaus- 
mų, pergyvenimų, idealų ir sielos painiavų, yra visiškai tauti- 
nė. Priešingai, idiškoji literatūra išeina iš grynai tautinių ri- 
bų. Rūpinantis plačiųjų sluoksnių reikalais, savaime tenka rū- 
pintis ir šių plačiųjų sluoksnių socialine būtim. Tokiu būdu 
įeina į idišką literatūrą socialiniai motyvai. Hebrajų literatūra, 
kuri suvaldoma tautinių momentų, glaudžiasi prie istorinės žydų 
praeities kultūros. Idiškoji literatūra, priešingai, juo toliau, juo 
daugiau nutraukia ryšius su praeitim. Visa tai veda prie to, kad 
įvairėja ne tik šių abiejų literatūrų turiniai bei formos, bet di- 
verguoja ir išsiplėtojimo eiga ir net laikotarpių įpiovis. Idiš- 
koji literatūra turi būti kitaip periodizuojama negu hebrajų. 
Jei pirmojoj periodizavimą lėmė žydų vidaus gyvenimo įvykiai, 
tad antrojo tai daugiausia darė išoriniai, nuo žydų gyvenimo bei 
istorijos nepriklausomi faktoriai. Idiškoji klasikinio laikotar- 
pio literatūra pirmiausia perskiriama devynioliktojo amžiaus 
pabaigos. Svarbi data idiškoj literatūroj yra 1905 metai su savo 
įvykiais Rusijoje. Toliau eina pasaulinis karas ir didieji įvy- 
kiai po karo, kurie sukrėtė visą idišką literatūrą ir nuvedė ją 
naujais keliais ir takais. Taigi, pirmiausia pagvildensime kla- 
sinę idiškos literatūros gadynę, būtent tą, kuri išsivystė iki de- 
vynioliktojo amžiaus pabaigos. 

Naujoji idiška literatūra tautinio laikotarpio eigoje dalija 
"savo tematiką tarp atbudusių žydų tautinio susipratimo ir 
tarp žydų masių socialinio vargo motyvų. Žymiausias tau- 

tinio susipratimo dainius idiška kalba yra S, F r u g (1860— 
— 1916). Frugas pradėjo kurti rusiškai, kur įgijo žymų 
vardą. Idiškai jis ėmė kurti vėliau ir niekados nepasiekė 
tokio aukščio, kaip kad rusų kalba. Ten jis pasižymi savo 
gyvumu, gražiu eilėraščių skambėjimu ir savo širdingumu. Idiš- 
kai jis veikia daug prasčiau ir šiurkščiau, bet vis dėlto jis čia 
išvaro naują vagą. Jo kūriniai įneša daug naujumo į idišką 
poeziją ir daro savo autorių vieną naujosios idiškos poezijos 
k'asikų. Ypatingai yra pagarsėjusios jo dainos „Zand un 
Štern“ (Smėlis ir žvaigždės), „Lid fun der arbet“ (Darbo dai- 
na), „Hot rachmones“ (Pasigailėkit) ir kitos. Toms dainoms 
buvo sukomponuota muzika. Jo idiški kūriniai trimis dideliais 
tomais išleisti 1910 metais Naujorke. 

Tačiau laikotarpio svarba glūdi ne poezijoj, bet prozoje, kurį 
' pasiekia savo aukščiausiąjį laipsnį trijų rašytojų: Š. J. Abra- 
mavičiaus (Mendele-Mocher-Sforim), J. Rabinavičiaus (Šolem- 
Aleichemo) ir J. L. Pereco kūriniuose. Jų visų kūrybinis lai- 
kas peržengia devynioliktojo amžiaus ribas, bet vis dėlto jie, . 
bent abu pirmieji, literatūros istorijos atžvilgiu daugiau pri- 
klauso klasikiniam laikotarpiui, kuris tęsiasi iki tojo amžiaus 
pabaigos. 

S. J. Abramavičiaus literatūrinė veikla prasideda antram 
haskalos periode. Norėdamas ypač iškelti aikštėn savo ypatin- 
gą liaudiškumą bei norą dirbti plačių žydų tautos masių labui, 
jis pasirinko slapyvardį „„Mendele mocher seforim“ (Mendele 

' knygnešys). Šiuo slapyvardžiu jis debiutuoja su savo kūriniu 
idiš kalba „Der kleine.Menčele“ (Mažasis žmogelis). Vėliau jis 
rašo dramą „Takse“, o tuo pat metu (1869) pasirodo taip 
pat pirmasis jo vėliau pagarsėjusios apysakos „Fiške der kru- 
mer“ (Fiškė kreivasis) varijantas. Po alegorinės apysakos „Di 
kliače“ (Kume'ė), kuri turėjo nepaprastą pasisekimą, jis pa- 
sirodė su savo pirmu meistrišku kūriniu „„Kicur masot Binja- 
min hašeliši“ (Benjamino III-jo kelionės). Šiame kūriny, kuris 
pasirodė tautinio laikotarpio angoje, Mendelė nutraukia ryšius 
su haskalinėmis tendencijomis ir su publicistiškai moralistiniais. 
anų laikų palinkimais ir išeina į gryną menišką kelią. Po tam 
tikros pertraukos ateina jo didžiausi kūrybiniai triumfai. Pir- 
miausia eina penkių veiksmų drama „Priziv“ (Šaukimas) 
(1884). Kartu jis rašo savo žymiausią veikalą „Vinšfingerul“ 

(Pageidavimų žiedą), kurio pirmąją dalį atspausdina 1888/89 
metais. Dabar jis vėl grįžta į savo pirmuosius kūrinius, apdirb- 
damas juos iš naujo. Taip jis perdirba „„Kreivąjį Fiškę“, kuris 
pasirodo 18384 metais ta forma, kuria jis dabar užima savo gar- 
bingąją vietą Mendelės kūryboje. 1399 m. Mendelė išleido 
savo autobiografinę apysaką „Šleime reb Chajims“ (Šlioma, 
Rabi Chaimo sūnus) ir 1902 m. „Seifer habeheimes“ (Gyvulių 
knyga). Tuo tarpu jis atspausdina visą eilę mažesnių veikalų. 
1910 m., jo 75 m. sukaktuvių proga, pirmą kartą išėjo visų jo 
idiškų kūrinių pilnas 17 tomų rinkinys. 

Mendelės kūriniuose meniškai atvaizduotas visas laiko- 
tarpio gyvenimas. Jau savo kūrybos pradžioj, kai dar kovoja už 
haskalą, jis atkreipia ypatingą dėmesį į žydų vargus bei skur- 
dą, kurie pripildo jo kūrinius stipriu socialiniu protestu. Šalia 
socialinių motyvų, jo kūryboje eina ir tautiniai motyvai. V+A- 
liau jo kūriniai visiškai nustoja bet jokios tendencijos, darosi 
vis daugiau meniški ir iškelia autorių didžiausiu senojo žydų pa- 
saulio vaizduotoju. Tačiau Mendelė vaizduoja ne pavienius žmo- 
nes, o žydų visuomenę, tuo išvesdamas idišką literatūrą į me- 
niško kolektyvizmo aukštumus. Mendelė yra dar daugiau pasi- 
darbavęs naujai idiškai literatūrai — jis yra tikras jos meniš- 
kas steigėjas. Mendelė yra sukūręs literatūros kalbą, savitą li- 
teratūrinį stilių, savas meniškas formas ir specifinę idišką me- 
nišką apercepciją. Šiuo atveju jis turėjo du svarbius padėjėjus. 
Vienas jų, Šolem Rabinavičius, yra labiausiai žinomas savo sla- 
pyvardžiu „Šolem-Aleichem““. 

Šolem Aleichem (1859—1916) yra žydų Markas 
Twenas. Jis ineša žydų literatūron tikrą ir širdingą liaudies 
humorą. Kaip jo garsusis draugas Mendelė, taip ir Šolem-Alei- 
chem pasilieka mažų miestelių toli gražu nediferencijuoto žydų 
gyvenimo ribose. Dėl to ir jis, iš tiesų, priklauso meniško ko- 
lektyvizmo krypčiai. Ir jis vaizduoja ne atskirus žmones, bet 
tipingus žydų kolektyvo atstovus. Bet Šolem-Aleichemo mies- 
telis jau yra truputį nusistūmęs nuo vietos. Jis nėra toks su- 
stingęs, nors dar tebegyvena savo patriarchaliniu senu tikybi- 
niu žydų gyvenimu. 

Šolem-Aleichem pradeda savo literatūrinę veiklą hebraiš- 
kai, bet tuoj ima rašyti idiškai, debiutuodamas 1883 metais sa- 
vo „Cvej šteiner“ (Dviejų akmenų) apysaka. 1888 metais 

Šolem-Aleichem pradeda leisti literatūros kritikos metraščius 
„Di jidiše volksbibliotek“ (Idiškoji liaudies biblioteka). Ši da- 
ta yra reikšminga tiek idiškai literatūrai, tiek Šolem-Aleichemo 
kūrybai. 1392 m. jis atspausdina pirmąją „„Menachem-Mende- 
lio“ laiškų seriją, kuri įamžino jo vardą literatūroje. Truputį 
vėliau pasirodė „Tevje der milchiger“ (Tevje pienininkas) — 
antras žymus Šolem-Aleichemo kūrinys. Trečias didelis kūri- 
nys „„Motel Peise dem chazens“ (Motel-Peise, kantoriaus sū- 
nus), pasirodė šio šimtmečio pradžioj. Be šių trijų klasiškų kū- 
nių Šolem - Aleichem prirašė daug romanų, pjesių, kome- 
dijų, didesnių ir mažesnių apsakymų, kurie turėjo didelį pasi- 
sekimą. Iš jo romanų minėtini „Der Mabul“ (Tvanas), vėliau 
pavadintas „In šturem“ (Audroj), kuris vaizduoja pirmąją ru- 
sų revoliuciją; „Blondžende štern“ (Klaidžiojančios žvaigždės) 
— žydų artistų romanas; „Der blutiker špas“ (Kruvinas juo- 
kas), pagrįstas Beiliso procesu; „Senderis Blankas“, „Štempe- 
niu“ bei ,Josele Solovej“ (Jose'ė Lakštingalas). Iš jojo pjesių 
ir komedijų minėtinos: „Der get“ (Persiskyrimas), „Cuzeit un 
cušpreit“ (Išsisklaidę), ,„Adokter“ (Gydytojas), ,„,„Menšen“ 
(Žmonės), „Dos greise Gevins“ (Didysis laimikis), „Šver cu 
zain ajid“ (Sunku būti žydu). Pilnasis Šolem-Aleichemo kūri- 
nių rinkinys pasirodo 1917—1925 m. ir sudaro 28 tomus. 

Tretysis naujosios idiškos literatūros klasikas yra J. L. 
Perec (1851—1915). Jis yra vienas iš daugiašališkiausių 
žydų rašytojų. Jo audringa dvasia, galingas noras, aktyvus bū- 
das, tragiškai ieškančioji siela ir prieštaravimų kupinas pogy- 
mis niekad neleido jam apsiriboti viena meno sritim. Pirmame 
savo kūrybos laikotarpy jis yra realistas, bet vėliau pereina į ki- 
tas meniškas sroves. „Problemos ir kontrastai“, esą, anot jo, 
jo kūrybos pagrindai. Jį domina ne tik žydų, bet apskritai žmo- 
nių gyvenimas ir dėl to, gal būti, jis ir pralenkia savo draugus 
Mendelę ir Šolem-Aleichemą savo įtaka jaunosioms literatūros 
kartoms. Visas žydų literatūros klestėjimas, įvykęs šio amžiaus 
pradžioj, daugiausia semia savo pradus nuo Pereco. 


Pirmas Pereco pasirodymas literatūroj įvyksta 1870-tųjų 
metų vidury, bet tuoj prasideda 10 metų pertrauka. 80-tųjų 
metų gale jis vėl pradeda spausdinti savo veikalus, kurie 
tada dar hebrajų kalba, daro didelio įspūdžio tiek turiniu, 


tiek forma. Netrukus pasirodo jo poema „„Moniš“, padėjusi pa- 

grindą jo kūrybai idiš ka'ba. 1890 m. išeina jo pirma idiška 
knygutė „„Bekante Bilder“ (Žinomi vaizdai). 90-tųjų metų pra- 
džioje jis išleidžia rinkinius „Far literatur un gezelšaft“ (Lite- 
ratūrai ir visuomenei), kur jis spausdina daug beletristinių 
kūrinių kartu su publicistiniais ir populiariais mokslo straips- 
niais. Dabar Perecas pamažu įtraukiamas į žydų darbinin- 
kų idėjų pasaulį ir jų sąjūdžio ratelį, kuriam jis skiria 
daug kūrybinio dėmesio. Nuo 1894 metų jis išleidžia savo 
garsius „Jomtef bletlach“ (Šventadienių lapelius), vaidi- 
nusius didelį vaidmenį idiškoj literatūroj ir idiškoj socialisti- 
nėj visuomenėj. 1890 metų pabaigoj Pereco kūryboj prasideda 
naujas laikotarpis, kuris yra surištas su įkūrimu laikraščio 
„Der Jud“ (Žydas), kur jis spausdina daug savo kūrinių. 20-to 
amžiaus pradžioj Perecas pradeda domėtis teatru ir uoliai dirba 
dramos srity. Tuo laiku jis sukuria dramatinius kūrinius, ku- 
rių centre yra „Di go'dene keit“ (Auksinė grandinėlė), „Bei 
nacht afen alten Mark“ (Naktį sename turguje), ir „In poliš 
af der keit“ (Maldyklos prieškambary). Visi jie yra simbolinio 
pobūdžio ir krypties. Perecas rašė ir realistinių dramų, ypatin- 
gai vienaveiksmių. Perecas daug pasidarbavo dar lyrikos srity 
ir kaip vaikų literatūros rašytojas. Kai dėl jo kūrinių turinio, 
tai pirmajame jo kūrybos laikotarpy vyrauja socialiniai siuže- 
tai ir meilės motyvai, o vėliau Perecas atsideda individualizmo 
problemoms, tapdamas tuo būdu meniško individualizmo įkūrė- 
ju naujoj idiškoj literatūroj. Jis taip pat iškėlė neoromantinę 
srovę, kuriai deda pamatą savo veikalais apie chasidų gyve- 
nimą. Didelę vietą jo kūryboj užima žydų liaudis, kas ypač pa- 
sireiškia jo „Liaudies pasakose“, kurios yra vienos gražiausių 
žydų literatūros veikalų. 

Be šių trijų klasikų minėtini dar J. Dinenzon ir M. Spek- 
for. Dinenzono literatūrinė veik'a glūdi, kaip pirmiau minėta, 
iš dalies haskalos, iš dalies tautiniame laikotarpy. Po didelės 
pertraukos Dinenzonas praeito šimtmečio 80-tųjų metų gale 
grįžo į literatūrą. Jis dabar aprašo žydų liaudies gyvenimą, ra- 
šo vaikų pasakas ir išleidžia savo didįjį romaną „Even negef 
oder aštein in veg““ (Akmuo kelyje). Netrukus jis išleidžia savo 
trečią didelį romaną „Hiršelė“. Dinenzono reikšmė naujai idiš- 
kai literatūrai yra ta, kad jis sukūrė sentimentalinį romaną. 

M. Spektor (1858—1925) įvedė į idišką literatūrą ak- 
tualią publicistinę beletristiką ir socialinį romaną. Abi šios li- 
teratūrinės rūšys kentėjo nuo per didelio artimumo gyvenimui, 
bet labai veikė skaitytojus. Iš jo romanų minėtini „Des jidišer - 
mužik“ (Žydiškas kaimietis), „Di drei paršein“ (Tris asme- 
nys), kurie traktuoja palestinizmą, ,Kalikes“ (Luošiai), — 
emancipuotą tautišką žydų jaunimą, „Abromas Zilbercveig“ 
— pirmos rusų revoliucijos laiką, „Sejdes“ (Paslaptys) ir „Der 
greiser jachesn“ (Didikas) — žydų gyvenimą Ukrainoje. Ypa- 
tingą vietą užima jo romanas „„Hanijim pehaevjenim“ (Varg- 
šai ir elgetos), kuriame jis vaizduoja žydų moters gyvenimą. 
Meniškiau negu romanuose Spektorius pasirodo mažesnėse apy- 
sakose, aprašančiose patriarchalinį gyvenimą. Spektorius daug 
dėmesio skynė ir vaikų literatūrai. 

Visi minėtieji rašytojai gyveno ir kūrė rytinėj Europoj. 
Tuo laiku prasidėjo plėtotis dar vienas idiškos literatūros cent- 
7as — Amerikoj. Bicentriškumas yra reiškinys, kuris, pasireiš- 
kia ne tik idiškoj, bet ir hebraiškoj literatūroj. Pirmoji išsiplėto- 
jo rytų Europoj ir Amerikoj, antroji rytinėj Europoj ir Palesti- 
noje. Bet tuo tarpu, kai Palestinos centras tik vėliau pasireiš- 
kė, Amerikos centras jau anksti iškyla. Praeito šimtmečio 
80-tųjų metų pogromai sukėlė kartu su judėjimu Palestinon 
didelę emigraciją į Ameriką. Jau praeito šimtmečio 90-taisiais 
metais Amerika turėjo didelę žydų visuomenę, kuri tarp kitko 
padėjo pamatus ir idiškai literatūrai. Pirmieji idiškos litera- 
tūros sėjėjai naujoj dirvoj buvo M. Rozenfeldas ir M. Vint- 
čevskis, 


M. Rozenfeld (1862—1928), užima labai žymią vietą 
naujoj idiškoj poezijoj — jis yra jos pirmasis modernus dai- 
nius. Iki Rozenfeldo idiškoj poezijoj buvo arba gryno liau- 
diško pobūdžio arba liaudiškos kūrybos variacija. Rozenfeldas 
pirma įneša individualizmą, savotišką dvasią ir norą, savi- . 
tus jausmus ir siekimus, trumpai sakant, gilų ir tikrą savo 
skausmingos asmenybės atskambį. Bet, vis dėlto, jis ne 
visiškai dar atsipalaidavęs nuo liaudiškumo, ir jo lyrika 
dažnai iškelia ir kolektyvinių garsų. Ši paskutinė jo kū- 
rybos dalis suskyla į dvi rūšis — į socialinę ir į nacionalinę. 
Jo nacionaliniuose eilėraščiuose iškyla žydų tautos martirolo- 

gija, socialiniuose jo eilėraščiuose — žydų darbininkų vargas. 
Liepsnojančiomis eilėmis jis kelia tautinį ir socialinį žydų pro- 
testą ir išveda tą lyriką į grandiozinį patosą. Pirmesnis jo eilė- 
raščių rinkinys pasirodė 1897 m. vardu „Dos lider buch“ (Dai- 
nų knyga). Mačiau reikšmingas yra Vinčevski (1856— 
1932). Jo eilėraščiai pasižymi savo paprastumu ir gilia meile 
darbo žmogui. Vinčevskis rašė ir balades, patarles ir mėgino 
rašyti net dramas. 


Tolimesni idiškos literatūros pionieriai Amerikoj yra dar 
J. Gordin, L. Kobrin, ir J. Libin. Pirmasis, J. Gordin 
(1853—1909) atsidėjo dramaturgijai, kai jo audringas gyve- 
nimas buvo gerokai įpusėjęs. Jis tada buvo atkeliavęs į Ame- 
riką, ir pirmoji jo ten išleista drama „Sibiria“ (Sibiras), 
turėjo didelį pasisekimą. Gordinas tad labai uoliai pra- 
dėjo dirbti dramos srity. Jis parašė apie 80 dramatinių vei- 
kalų, kurių daugelis yra svetimų siužetų apdirbimas. Jo dra- 
matinė kūryba pasižymi gyvu realizmu ir stipriu scenišku- 
mu. Nežiūrint jo ydų, Gordinas atnaujino žydų dramą ir iškėlė 
žydų teatro renesansą. Iš jo veikalų minėtini „„Mirele Efros“, 
„Di ševue“ (Priesaika), „Chasje di jeseime“ (Našlaitė Chasia), 
„Got, menš un teivel“ (Dievas, žmogus ir velnias) ir „On aheim“ 
(Be tėvynės). 


L. Kobrin (g. 1872 m.) yra atvykęs į Ameriką 1892 m. 
Jis debiutuoja eskizu „„Amerder ois libe“ (Žmogžudys iš meilės). 
Jo vardą pagarsino apysaka „Jankele Boile“, o daugiausia apy- 
sakos „Geto dramen“ (Geto dramos). Greit jis pereina į dra- 
matiką. Pirmoji jo pjesė buvo „Mina“. Didelį pasisekimą tu- 
rėjo antroji jo pjesė „Di ist-said Geto“ (Rytų Getas). Kobrin 
irgi buvo labai vaisingas. Jis parašė apie 30 teatrinių veikalų: 
„Natur, menš un rejb“ (Gamta, žmogus ir žvėris). „Der kor- 
ben“ (Auka), „Curisene keiten“  (Sutrūkusios grandinės), 
„Der farlorener gan-eiden“ (Prarastasis rojus), „Der blinder 
muzikant“ (Aklasis muzikantas), „Der greiser jid“ (Didysis 
žydas) ir kit. Dirbdamas kartu su Gordinu, ir jis daug nusi- 
pelnė žydų teatrui, nors nepasiekė tokio laipsnio, kaip kad Gor- 
dinas. 


Z. Libin, iš tiesų J. Hurvič (g. 1872 m.) atvažiavo į 
Ameriką, kaip ir jo draugai, praeito šimtmečio 90-tųjų metų pra- 


— ES 


džioj. Priešingai negu jo draugai, jis daugiau yra apysakinin- 
kas, rašąs tačiau ir dramatinius dalykus. Jis debiutavo eskizu 
„Asifc fun arbeter brust“ (Darbininko dūsavimas). Libin ir 
vėliau pasiliko ištikimas darbininko gyvenimui ir iš tenai ėmė 
siužetus savo apysakoms, kurios buvo labai gausingos. Jis irgi 
prirašė ne maža pjesių: „Di faršpetigte chupe“ (Pavėluotos 
jungtuvės), ,Dovid und zeine techter“ (Dovydas ir jo dukterys), 
„Der erster mai“ (Pirmoji gegužės), „Di vilde“ (Laukinė), „Di 
fremde“ (Svetimieji) ir kit., kurios iš tiesų yra melodraminiai 
veikalai. Ypatingą pasisekimą turėjo jo keturių veiksmų gy- 
venimo vaizdas „„Gebrochene hercer oder libe un flicht“ (Su- 
laužytos širdys). 


Šitokia yra idiškos literatūros padėtis Amerikoj. Grįžda- 
mi į Europa, ypač į to meto Rusijos valstybės ribas galime su- 
sekti, kad idiška literatūra jau praėjo per savo klasikinį lai- 
kotarpį vis stiprėdama ir gausėdama. Apie naujojo amžiaus 
pradžią prasideda idiškosios literatūros poklasinis laikotarpis, 
nežiūrint į tai, kad klasikai dar gyveno ir dar ilgai tebekūrė, 
Tas, kuris idišką literatūrą nukėlė iš k'asiško į poklasišką lai- 
kotarpį yra ne kas kitas, kaip pats klasikas J. L. Perec. Jis 
pralaužia klasišką frontą ir nubrėžia kelius poklasiniam laiko- 
tarpiui. Pirmiausia jis ima kitaip žiūrėti į miestelį ir vaizduoti 
ne tiek kolektyvą, kiek individą, atskirą žydų asmenybę. Tokių 
būdu Perecas deda pagrindą meniškam poklasinio laikotarpio 
individua'izmui. Bet jo ieškanti dvasia tuo nepasitenkina. Siek- 
„damas harmonijos ir vientisumo, jis tuoj mėtosi į žydų pra- 
eities ir žydų liaudies kūrybos lobius ir deda tokiu būdu pa- 
matą antrajai poklasinio laikotarpio krypčiai — neoroman- 
tikai. 

Meniškasis idiškosios literatūros individualizmas semia sa- 
vo įkvėpimą iš įvairių šaltinių. Pirmiausia tai yra bendras šal- 
tinis su hebrajų literatūra — kova tarp superalizmo ir tera- 
lizmo, kuri pavirsta kova tarp žydijos ir žmonijos. XX-to am- 
žiaus pradžioj pasirodo idiškoj literatūroj daug rašytojų, kurie 
buvo kilę iš perdvasėjusių žydų inteligentų sluoksnių ir atsinešė 
savotišką išvidinį pasaulį. Jie iš vienos pusės buvo kupini pa- 
sigėrėjimo visu tuo, kas yra istriška, žydiška, iš kitos pusės. 
juos traukte traukė išeiti iš ankštų tautinių ribų į tolimus ir 

plačius bendros žmonijos horizontus. Svyruodami tarp šių prieš- 
taraujančių palinkimų ir siekimų, idiški, kaip ir hebraiški, ra- 
šytojai bei dainiai negalėjo surasti tam tikros sintezės ir juo 
toliau, juo labiau jie susipainiojo individualinių priešingumų 
tinkle. Šie priešingumai ir yra vienas meniškojo individualiz- 
mo šaltinis. Bėt būta dar idiškų rašytojų, sėmusių savo menišką 
individualizmą iš kito šaltinio. Kitaip negu pirmieji, šieji ateina 
ne iš žydų visuomenės viršūnės, bet iš jos apačios — iš žydų ma- 
sių gelmių. Šie rašytojai, labiausiai kilusieji iš žydų darbinin- 
kų eilių, buvo iš pradžios, prieš rusų revoliuciją, kupini gyvy- 
bės ir energijos. Bet po nepavykusios revoliucijos jie labai nu- 
siminė ir nusivylė ir vis daugiau nusigręžė nuo išorinio pasau- 
lio ir nuėjo į savo išvidinį individualinį pasaulį. Štai ir yra 
tie kiti e'ementai, kurie prisideda prie pirmųjų ir kartu su- 
kuria idiškosios literatūros meniško individualizmo kryptį, ku- 
riai priklauso šie poetai ir rašytojai: 

H. D. Nomberg (1874—1927) — novelistas ir esejis- 
tas. Jo pirmosios novelės „Der rov un zein zun“ (Rabinas ir 
jo sūnus) ir „Fun apeilišer ješive“ (Talmudo Akademijoj), 
tuoj iškėlė jį į idiškosios literatūros centrą. Didelį įspūdį pa- 
darė jo apysaka „Fligelman“. Nomberg atsižada temų, liečian- 
čių senąjį žydų gyvenimo būdą, ir pirmas vaizduoja modernią- 
ją žydų inteligentiją. Jo kūrybinis pasaulis yra kupinas atskiro 
žydų asmens kančių, žydų inteligento abejonių ir individualinių 
pergyvenimų. Jis taip pat sukūrė dramą „Di mišpoche“ (Šei-' 
ma), kuri turi daugiau visuomeninės, negu meninės reikšmės. 
Nombergas mėgino savo jėgas ir lyrikos srity. 


L.Šapira (g. 1878 m.) pasižymi savo 1904/5 metų Rusijoj 
įvykusių pogromų aprašymais, kuriuos jis vaizduoja pagal jųjų 
įtaką žydų individumui. Iš jų minėtinos novelės: „In der teiter 
štot“ (Numirėlių mieste), „Šfeich chamoscho“ (Giežk savo . 
apmaudą), „Der Kuš“ (Pabučiavimas) ir „Der ceilem“ .(Kry- 
žius). Didelę vietą jo kūryboje užima jo serija vaizdų „Eifen 
jam“ (Jūroj), kas anuo laiku buvo naujiena idiškoj litera- 
tūroj. 

J. Rozentfeld (g. 1880 m.) pirmasis subtilus patolo- 
ginių pergyvenimų vaizduotojas idiškoj literatūroj. Visa jo 
kūryba kupina liguistų psichinio gyvenimo reiškinių, iškri- 

kusių sielų, kurios veržiasi iš savo klaikių gelmių į normalų 
ir sveiką žmonišką būvį. Rozenfeldas, pats darbininkas-tekin- 
tojas, debiutuoja apysaka iš tekintojo gyvenimo „Dos lernjin- 
gel“ (Mokinys). Nuo to laiko jis išleido visą eilę apysakų, iš 
kurių ypatingą įspūdį padarė ,,Konkurenten“ (Konkurentai). 
Jo veikalai surinkti šiose knygose: „Šriften“ (Raštai), „Nacht 
un teit“ (Naktis ir mirtis), „In di šmole geslach“ (Siaurose 
gatvelėse) ir „Froien“ (Moterys). Rozenfeldas parašė ir ke- 
letą romanų ir komediją. „Araingefalen“ (Įkliuvo). 


J. Mastbaum (g. 1882 m.) pasižymi savo originališku- 
mu ir subtiliu pojūčiu visam, kas yra nauja ir gyva. Didžiausias 
jo kūrinys yra jo romanas „Drei deires“ (Trys kartos), kur jis 
vaizduoja trijų paskutinių žydų kartų gyvenimo eigą ir likimą. 
Minėtini dar jo romanai: „Fun reiten leben“ (Iš raudonojo 
gyvenimo), kur jis vaizduoja įvykius Rusijoj 1905 metais, ,,No- 
chumkes vanderungen“ (Nochumkos klajojimas) ir „,„Chalucim“ 
(Pionieriai). Be to, Mastbaumas dar yra parašęs visą eilę apy- 
sakų. 


„-J.M.Vaisenberg (g. 1881 m.) užima vieną garbingiau- 
sių vietų poklasiniame idiškos literatūros laikotarpy. Jis yra 
realistas, bet jo veikaluose esama nemaža romantiškų tonų, ypa- 
tingai, kai jis vaizduoja žydų miestelį, Jo stiprumas glūdi plas- 
tiškajame gyvenimo būdo atvaizdavime. Neretai pasireiškia jo 
kūryboje paslėptas, gilus lyrizmas. Jis pasižymi ir subtiliu pa- 
jautimu viso, kas yra liaudiška, ir giliai pergyvena gamtą. 
Veisenbergas debiutavo su apysaka „Der Kitel“ (Marški- 
niai). Didelį pasisekimą turėjo jo apsakymas „Di mešugine 
in dorf“ (Pamišėlis kaime). Ypač pagarsėjo jo didelė apysaka 
„Aštetel“ (Miestelis). Iš kitų jo kūrinių minėtini: „Voter un 
zun““ (Tėvas ir sūnus), „„Chanele“, „„Ašlechte Froi“ (Pikta žmo- 
na), „Kreindele“ ir „„Avald meidele“ (Miško mergaitė). Žydų 
liaudies motyvais parašytos jo apysakos: „Bal tešuve“ (Apgai- 
lininkas), ,„Ništ bašert“ (Nelemta), „Drei švester“ (Trys sese- 
lės), ,„Wos ken trefen“ (Kas gali atsitikti) ir kiti. Veisenbergas 
rašė ir dramų: „„Dvoirele“, „Rabi Joel“, „Kine un tavje“ (Pavy- 
das ir geiduliai) ir „„Kasper“, bet jo mokėjimas šioj srity yra 
menkas, Neseniai jis parašė romaną „Bejn hamecorim“ (Tarp 
sienų). d 

Visai atskirą vietą užima D. Bergelson (g. 1884 m.) — 
modernaus psichologinio idiškojo romano kūrėjas. Bergelso- 
nas yra geriausias žydų miesčionių ir žydų inteligentų vaizduo- 
tojas. Jis juos vaizduoja miestely ir mieste apatiškais po pir- 
mos rusų revoliucijos metais. Jo veikalai yra kupini rudeniš- 
kos elegijos ir nykimo liūdesio. Labiausiai jis aprašo nuotai- 
kas ir išgyvenimus vienstygių, giliai nusiminusių, nykimo pa- 
gautų žmonių, kurie vis dėlto ilgisi naujo pasaulio ir naujų ho- 
rizontų. Bergelsonas išveda žydų pirklį, netekusį šaknų ir dir- 
vos po kojų. Jis toliau išveda žydų inteligentą, irgi neturė- 
jusį šaknų, bei nepatenkintąją žydų jaunuomenę, kuri yra kų- 
pina neaiškių svajonių ir pageidavimų. Ypatingą dėmesį jis 
kreipia į žydų moterį, kurios džiaugsmus ir kančias jis vaiz- 
duoja didele meile ir pa'ankumu. Jo garsiausias kūrinys yra 
„Noch alemen“ (Po visam) — geriausias idiškos literatūros 
psichologinis romanas. Iš kitų jo kūrinių minėtini: „Arum 
vokzal“ (Aplink stotį), „In afargrebter Štot“ (Nuožmiame 
mieste), „Opgang“ (Išeitis) ir „Bejm dnjeper" (Ties Dniepru). 

Lyrikos srity meniškas individualizmas gali nurodyti eilę 
atstovų, kurie smarkiai atsilieka nuo prozaikų, bet vis dėlto 
"gerokai praturtina idišką literatūrą. Iš jų tarpo visų pirma pa- 
minėtinas D. Einhorn (g. 1886 m.), kuris ilgą laiką buvo 
laikomas pirmosios poklasinės lyrikos kartos vadu. Jo kūryba 
kupina šve'naus ilgesio ir liūdesio, elegiškumo ir tylios rezig- 
nacijos. Paskutiniu laiku jo lyrika įgavo socialinę ir tautinę 
orientaciją. Jo kūriniai surinkti šiose knygose: „Štile gezan- 
gen“ (Tylios giesmės), „Meine lider“ (Mano dainos) ir „Cha- 
lejmes fun avanderer“ (Klajoklio sapnai). 


M. Goldberg (g. 1888 m.), paprastai žinomas savo li- 
teratūriniu vardu „Menachem“, yra vienas jaunosios idiškos 
poezijos modernistų. Jo eilėraščių ciklai, kuriuos jis išleido įvai- 
riuose rinkiniuose, kiekvieną kartą sudaro mėginimą persodinti 
ką naujo į idiškos literatūros dirvą. Labai žinomos yra jo poe- 
mos „Zamd“ (Smėlis) ir „Zawel Rimer“. Jo kūrinių atranka 
išleista vardu „„Aring in der keit“ (Grandinės grandis). 

Š. J. Imber (g. 1889 m.) pasižymi savo eilėraščių formų 
turtingumu. Jis išgarsėjo savo poema „Esterke“, kuri iki šiai 
dienai ir yra jo geriausias kūrinys. Žinomas yra ir jo erotinių 

eilėraščių rinkinys vardu „Reizenbleter“ (Rožių lapai). Iš jo 
raštų kol kas išėjo tik vienas tomas „Geklibene dichtungen“ 
(Rinktiniai kūriniai), kur be minėtų veikalų dar yra dalis iš 
serijos „Gimtinės eilėraščių“ (jo kelionės į Palestiną aprašy- 
mas) ir dalis poemos „Binjomin ir Taibele“. 

L. Neidus (1890—1918) ypatingai pasižymi savo nuo- 
stabiu gamtos pajautimu. Jo eilėraščiai kupini švelnaus 
svajingumo, gilaus, kartais minkšto, kartais niūraus ilgesio ir 
yra labai muzikalūs, dažnai dainos pobūdžio. Ypatingos reikš- 
mės jis įsigijo rimų bei strofų struktūros srity, kur jis tampa 
vienu didžiausių meisterių idiškoj poezijoj. Jo kūriniai turėjo 
po jo mirties pasirodyti šešiais tomais, bet tuo tarpu teišėjo tik 
du: „Dos buch fun poemen“ (Poemų knyga) ir „Litviše ara- 
besken“ (Lietuviški arabeskai). 

D. Kenigsberg (g. 1891 m.) ypatingai žinomas kaip 
sonetų kūrėjas. Kaip toks jis užima vieną svarbiausiųjų vietų 
idiškoj literatūroj. Jo kūriniai surinkti knygose: „Lider“ (Ei- 
lės), „Sonetai“, ir ,„Hundert soneten“ (Šimtas sonetų). 

Dramos srity meniškam individualizmui labiausiai atsto- 
vauja D. Pinski ir A, Veiter. 

D. Pinskio (g. 1872 m.) stiprus dramatinis talentas jau 
pasireiškė jo apsakymuose, kuriais jis pradeda savo literatūrinę 
veiklą. Juose vaizduojama žydų darbininkų pamažėl auganti 
individualybė ir ji daugiausia vaizduojama dramatiškai su iš- 
vidiniu bei išorinių judrumu, audringais konfliktais ir t. t. Pra- 
eito amžiaus gale Pinskis imasi dramatinės kūrybos. Jo, kaip 
dramaturgo, vardą išgarsino vienveiksmis „Tisurim“ (Kančios). 
"Vienas geriausiųjų Pinskio dramos veikalų yra „Aizik Šeftel“, 
kur gvildenama žydų darbininko asmenybė su jo individualinė- 
mis kančiomis. Antrajame Pinskio kūrybos periode jo meniš- 
kasis individualizmas gerokai nublunka. Jis iš dalies dar pa- 
silieka tose dramose, kur menininkas vaizduoja amžiną kovą 
tarp vyro ir moteries, k. a. „,Jankel der šmid“ (Jankelis kalvis) 
ir panašiai, bet veik visai išnyksta kitose jo dramose. Pinskis 
tą laiką pereina į tautiškai romantines temas. Tokia dvasia pa- 
rašytos „Familje cvi“ (Cvijų šeima), „Der Fremder“ (Sveti- 
masis) ir „Der štumer mošiach“ (Nebylys Mesijas). Pinskis 
juo toliau, juo labiau darosi abstraktus ir pereina į idėjinę dra- 
mą, kur tad svarbiausią rolę vaidina ne gyvas žmogus, bet idė- 

ja. Pirmykščio meniškojo individualizmo atošvaitį dar galima 
"susekti dramoj „Izak Piniev“, „Aiziko Šeftelio“ antroj daly, 
kurią jis neseniai išleido. į 
A. Veiter, (1878—1919) iš tiesų. A. M. Deveniškis, 
yra giliausias žydų inteligentijos jausmų, nuotaikų ir pergyve- 
nimų reiškėjas XX-to amžiaus angoje. Būdamas pats modernus 
žydų inteligentas, jis sukaupęs jo ilgesį ir nerimą savo drama- 
tiniuose kūriniuose „Fartog“' (Auštant), „Faier“ (Ugnis) ir 
„Der Štumer" (Nebylys). Dramoje „Auštant'' pasireiškia inte- 
ligentijos nuotaika prieš pirmąją rusų revoliuciją. „Ugnyje“ 
atvaizduojama naujosios žydų kartos iširimas. Trečiajam kūri- 
ny, „Nebylys“, nutautėjusi žydų inteligentija ieško kelio į savo 
tautą. Veiter parašė dar vienaveiksmę „An umglick'' (Nelai- 
mę), kuri yra vienas geriausių jo kūrinių. 


Čia galima būtų paminėti dar rašytojus Šolemą Ašą ir 
P. Hiršbeiną pirmuose jų kūrybos laikotarpiuose, kada jų vei- 
ka'ai tebeturėjo individualinių konfliktų požymį. Iš kitos pusės 
galima būtų tam tikrą aukščiau minėtų rašytojų dalį perkelti 
į antrąją neoromantinę kryptį. "Tai tektų daryti todėl, kad 
krypčių ribos nėra griežtai atskirtos ir daugelis rašytojų daly- 
vauja abiejose srovėse. Jei mes tam tikrus rašytojus prisky- 
'rėm meniškajam individualizmui, tai ne dėl to, kad jie neturi 
nieko bendro su neoromantizmu, bet dėl to, kad jų svoris glūdi 
pirmojoj krypty. O rašytojų svoris, kuriuos dabar paminėsi- 
me, tarp jų ir Š. Ašo ir P. Hiršbeino, labiausiai glūdi neoro- 
mantikoj. 


Neoromantinis ke'rodys, kaip aukščiau paminėta, yra J. L. 
Perec, tas pats, kuris skynė kelius ir meniškajam individualiz- 
mui. Jo neramioji dvasia, kaip sakyta, privertė jį visada ieš- 
koti ir keisti literatūros sritis bei kryptis. Tad jis iš vienos 
pusės tęsė haskalos teralizmą, kuris dabar nuėjo socializmo 
keliais, iš kitos pusės jis metėsi į seno žydų superalizmo šalti- 
nius su jo senoviškų dvasingumu ir perdvasėta pasauližvalga. 
Po kelių teralistinių žydiškų kartų jis vėl sukėlė ilgėjimąsi 
viršžemiškai superalistinio žydų būvio, kuris, kaip ir hebrajų 
literatūroj, ypatingai pasireiškė chasidizmo, būtent žydų tiky- 
binės sektos, pasižyminčios mistiškumu, religine ekstaze ir šiv- 
. dingu pamaldingumu, vaizdavimais. Perecas savo chasidiško- 

mis pasakomis, apsakymais, eskizais ir dramomis pramynė ta- 
ką, o jo įkandin netrukus išėjo visa eilė jaunų, jo dvasia ir 
nurodymais įvairiose literatūros šakose kūrusių rašytojų. Pa- 
sakojamosios prozos srity neoromantizmo žymiausi atstovai: 
J. Anochi, Šolem Aš ir Nistor. 

J. Anochi (g. 1876 m.), iš tiesų J. J. Aronson, debiutavo 
hebraišku chasido gyvenimą vaizduojančių apsakymu „Jaunuo- 
lis“, kuris tuoj padarė didelį įspūdį. Vėliau jis ėmė kurti 
idiš kalba, kur irgi liko ištikimas chasidų gyvenimui, vaiz- 
duodamas tą nykstantį žydų patriarchališką pasaulį su ro- 
mantiniu širdingumu. Geriausias jo kūrinys yra monologų se-. 
rija „Reb Abe“. Kitose apysakose jis daug vietos skiria inte- 
ligentiškiems knisinėjimams. Taip, pav., abiejuose rinkiniuose 
„Cvišen Himel und erd“ (Tarp dangaus ir žemės). Minėtina 
dar jo didžiausia apysaka „Vinter“ (Žiema) ir drama „Etele“. 

Šolem Aš (g. 1880 m.) yra vienas harmoniškiausių me- 
nininkų idiškoj literatūroj. "Tas jo svarbiausias bruožas jį nuo 
pat pradžios nukreipė į žydų gyvenimo harmonijos ir darnumo 
šaltinius — į senąjį dievobaimingą žydų pasaulį ir į praeitį ap- 
lamai. Debiutavęs savo apsakymu „Meišele“, jis tuojau labai 
išgarsėjo savo kūriniu „Dos štetel“ (Miestelis). Šis kūrinys 
suteikia jaunajam rašytojui žymią vietą didžiausių žydų 
rašytojų tarpe ir pastato jį neoromantinės srovės priešaky. 
Ramus vidujinis darnumas, tylus iškilmingumas, šviesus žavė- 
jimasis, švelnus lyrizmas, visi šie bruožai, kuriais pasižymi jo 
kūrinys „Miestelis“, pasireiškia įvairiausiomis varijacijomis 
visuose jo tolimesniuose kūriniuose. Šalia „Miestelio“ gali būti 
pastatyta jo antroji poema prozoj „Šleime Nogid“. Šviesus iš- 
kilmingumas ir tylusis patosas Šo'om Ašą stumte stūmė imtis 
biblinių motyvų, užimančių tiek turinio, tiek formos atžvilgių 
žymią vietą žydų literatūroj. (,„Palestinoje“, „Rut“, ,„Penk- 
knygės pasakėlės“ ir t. t.). Žydų patriarchalinio gyvenimo vaiz- 
davimas ir biblinės apysakos yra dvi Ašo neoromantinės šakos. 
Prie jų prisideda trečiasis — istoriškasis žydų kančių kelias 
diasporoj. Jį giliai paveikė žydų gyvenimo tragizmas, žydų 
martirologija, išsk'aidytos tautos gyvavimo mistika, kas su- 
brandino visą eilę romanų, k. a. „Kiduš hašem“ (Kankinio mir- 
tis), „Di kišefmacherin fun kastilien“ (Kastilijos burtininkė), 
„Der tehilim jid“ (Psalmių žydas) ir kit. Š. Ašas, be to, me- 

niškai atvaizdavo visą žydų dabarties gyvenimą diasporoj. Šios 
rūšies veikalai yra: „Meri“, „Der veg cu zich“ (Kelias į save), 
trilogija „Maskva“, ,„Petrapilis“ ir „Varšuva“, „„Onkel mozes" 
(Dėdė Mozė) ir kit. Minėtini yra dar jo, socialiniai romanai 
„Motkė ganef“ (Motkė vagis) ir „„Muter“ (Motina). Imant 
dėmesin, kad Šo'em Ašas yra ir dramaturgas (apie tai vėliau), 
tad stovi jis prieš mus visose savo dimensijose, kaip vienas žy- 
miausių poklasinio laikotarpio menininkas. 


Nistor (g. 1884 m.), — P. Kahanovičiaus literatūrinis 
vardas, — yra simboliškai mistiškas kūrėjas. Savo kūriniuose jis 
stengiasi atskleisti žydų liaudies romantiką visose jos formose 
ir pavidaluose. Jo stilius yra ir rafinuotas ir liaudiškas, o jo 
nuotaika miglota. Iš jo kūrinių minėtini: ,„Hecher fun der erd“ 
(Aukščiau žemės), „Majselach-in ferzen“ (Eiliuoti apsakymė- 
liai), ,„Abuch lider“ (Eilėraščių knyga), bei „Gezang un gebet“ 
(Dainos ir Maldos). Stilizuoti jo liaudies 2psakymėliai surinkti 
į du tomu vardu „Gedacht“ (Galvota). 

Neoromantinės srovės lyrikoj išsiskiria Jehoaš ir A. Rei- 
zen. Jehoaš, iš tikrųjų J. Š. Bliumengarten, yra vienas ga- 
biausių žydų poklasinio laikotarpio dainius (1871—1927). Jo 
nuopelnai naujajai idiškai poezijai yra labai reikšmingi. Jis čia 
įvedė kūrybinius motyvus, kuriems jo laiko idiš kalboj nelengva 
buvo surasti atitinkamos išraiškos, kas iš pradžių neigiamai 
atsiliepė į jo stilių. Būdamas iš esmės idėjų poetas, jis vis dėlto 
pasižymi subtiliu gamtos pojūčiu, pripildančių jo gamtos kūri- 
nius ypatingu grožiu bei grakštumu. Šiems eilėraščiams yra 
būdingas jų panteizmas, susijęs su dainiaus romantizmu. 
Jehoaš rašė ir meilės eilėraščius bei pasakėčias. Ypatingą 
vietą jo kūryboj užima žydų padavimai, tikrieji meniški jo 
romantizmo reiškėjai. Jehoaš kūrė ir tautiškomis temomis. 
Jo eilėraščiai šioj srity dažnai pasiekia stipraus patoso 
aukštį. Jis mėgino savo jėgas ir dramos bei apysakos srity. 
Savo paskutiniuosius gyvenimo metus jis beveik išimtinai pa- 
skyrė vien Biblijos vertimui į idiš kalbą. Jo raštai išėjo 10 to- 
mų: „„Gezamelte lider“ (Rinktiniai eilėraščiai), „„Naje šriften“ 
(Nauji raštai), „In zun un nebel“ (Saulė ir migla), „Fun der 
velt un jener“ (Iš šio ir iš ano pasaulio) ir kt. 


A.Reizen (g. 1876 m.) pradėjo kurti būdamas labai jau- 
nas. Jo vardas išgarsėjo, išėjus jo poemai „Mano grįžimas na- 

mo". Aukščiausią savo kūrybinį laipsnį jis pasiekė savo ,„Heimi- 
še idiljes“ (Gimtinės idilės). Autoriui suteikus savo eilėraščiams 
individualinio gyvumo, jo kūryba vis dėlto priklauso žydų ko- 
lektyvui, ypatingai žydų masei, kurios viltis ir vargus jis ap- 
dainuoja. Dėl savo liaudiškumo ir kuklaus širdingumo jo eilė- 
raščiai tapo žydų visumos lobiu. Daugelis jų liaudies dainuoja- 
mi. Bet A. Reizeno kūrybinės jėgos yra tarytum padalytos tarp 
lyrikos ir pasakojamos prozos. Jo apysakos yra trumpos, liau- 
diško pobūdžio ir dažnai kupinos dramatinio įtempimo. Jų tu- 
rinys sukasi apie nykstantį žydų gyvenimą miestely. Bet jis 
vaizduoja žydų gyvenimą ir dideliuose tiek rytų Europos, tiek 
Amerikos miestuose. Didžiausią dėmesį jis kreipia į liaudies 
žmogų. Jis dėl to ir buvo vienas pirmųjų iškėlusių literatūroj 
žydų darbininkų gyvenimą ir vaizduodavo jį giliausia simpa- 
tija. Savo pasakojamąją galią Reizenas pasiekia, kaip lyrikoj, 
savo „gimtinės idilėse“ prozoj, vaizduodamas tėviškės žmones. 
Reizeno raštai jau keletą kartų buvo surinkti ir išleisti. 


Dramos srity neoromantika turi ypač du atstovus: J. Hirš- 
beiną ir Š. Anskį. Pirmasis, J. Hiršbein (gimęs 1880 m.), 
yra labai žymus dramaturgas. Debiutavo jis lyrikos srity ir 
hebrajų kalba. Hebraiškai taip pat buvo parašyta pirmoji jo 
drama. Idiškai jis ėmė rašyti tik vėliau. Pradžioj Hiršbeinas 
yra griežtas realistas ir vaizduoja žydų skurdą bei vargą, k. a. 
„Mirjam", „„Vaite un noente" (Tolimieji ir Artimieji). Bet pir- 
mame originaliame savo idiškam kūrinyje Hiršbeinas nukryps- 
ta nuo savo realizmo ir pereina į simbolizmą: „Einzame velten“ 
(Vienumos pasauliai), ,„Cum breiten veg? (I platųjį kelią), 
„Kvorim blumen“ (Kapų gėlės), „In der finster“ (Tamsoj), 
„Di erd" (Žemė), „Anvejle“ (Dvėsena) ir kit. Pamažu jis 
prieina romantiką ir romantinį misticizmą, kurie sudaro jo 
tikrąją esmę: „Di puste krečme" (Tuščioji karčiama), ,„Dem 
šmids tochter“ (Kalvio duktė), „Di grine felder“ (Žalieji lau- 
kai), „Cvei štet"' (Du miestai), „Levi Isaok" ir kit, Paskutiniu 
laiku jis stebi žydų likimo kelius: „In šoten fun dejres" (Amžių 
šešėly). Hiršbeinas rašė irgi noveles, kurios išėjo surinktos var- 
du „Main buch“ (Mano knyga) ir „Farn morgenštern"“ (Prieš 
Aušrą). Didelį pasisekimą turėjo jo kelionės aprašymai ir pa- 
galiau jo jaunystės atsiminimai, 

Š. Anski, t. y. Š. Ž. Rapoport (1863—1920) pradėjo sa- 
vo literatūros kelią rusų kalba ir tik daug vėliau ėmė rašyti 
idiškai. Pradžioj jis rašė apysakas. Jo pirmoji idiška apysaka 
buvo „Di gešichte fun afamilje“ (Šeimos istorija), kuri dėl tam 
tikrų priežasčių buvo atspausdinta ne idiškai, bet rusiškai. Į 
žydų literatūrą jis faktinai įėjo tik savo satyriška poema „Aš- 
medaj“ (Šėtonas). Čia jau nubrėžiamas vėlesnis Anskio 
meniškas kelias, kaip kūrybinis žydų folklorinių turtų ap- 
dirbėjas. Tuo tarpu jis parašė savo didžiąją apysaką „In štrom“ 
(Srovėj), kuri vaizduoja žydų partijų gyvenimą. Bet savo di- 
džiausią kūrybinį aukštį ir populiarumą jis pasiekia dramos 
srity savo veikalu ,„Cvišen cvei velten“ (Tarp dviejų pasaulių) 
arba „Dibuk“. Šiame dramatizuotame liaudies padavime Anskis 
suvartojo žydų liaudies fantastinę kūrybą, žydų dievobaimingo 
pasaulio tikėjimus ir mistiškas idėjas, išaugusias žydų liepsno- 
jančioj sieloj. Iš šių elementų Anskis sukūrė savotišką vienin- 
£ą veikalą, kuris triumfavo didžiausiose pasaulio žydų ir ne- 
žydų scenose. Daug mažesnį pasisekimą turėjo jo dramatinis 
Tragmentas „Tog un nach“ (Diena ir naktis), kuris gvildena 
chasidų gyvenimą. Anskis dar parašė keletą komedijų, kaip 
„Voter un zun“ (Tėvas ir sūnus), „In akonspirativer dire“ 
(Konspiratyviam bute) ir „Der zeide“ (Senelis). Didelį pasise- 
kimą turėjo ir jo liaudies padavimai „Fun eibiken kval'' (Iš 
amžino šaltinio). 


Pagaliau dar paminėsiu Šolemą Ašą kaip dramaturgą. Sa- 
vo dramatinės veiklos pradžioj jis yra individualistiškas ir rea- 
listiškas: „„Curikgekumen?'' (Grįžo), „„Mošiachs ceiten'“ (Mesi- 
jaus laikai). Jo trečioj pjesėj, „Got fun nekome“ (Keršto Die- 
ve), jau pastebimas jo nusigręžimas nuo realizmo romantizmo 
link. Romantine dvasia parašytas „Šabsai Cvi“.  Ašas greit 
pereina į istoriškai biblines temas ir rašo savo „„Amnoną ir Ta- 
mar“ ir „Jiftochs tochter“ (Jiftacho duktė). Lyrizmas, kurio 
yra kupini jo apysakiniai kūriniai, pasireiškia ir jo dramose, 
kas nusilpnina dramatiškumą. Bet nežiūrint visų jo trūkumų 
kaip dramaturgas jis ir čia yra vienas svarbiausių idiškos lite- 
ratūros kūrėjų. 


Tuo mes priėjome naujosios žydų literatūros paskutinį pe- 
riodą — pasaulinio karo ir pokarinį laikotarpį, tiek idiš, tiek 

hebrajų kalba. Nagrinėsime pirma šį paskutinį laikotarpį he- 
brajų literatūroj. 


VI. 


Pasaulinis karas ir pokariniai įvykiai, kurie sukrėtė visą 
žmoniją ir įnešė didelių permainų į daugelio tautų ir kraštų 
gyvenimą, giliai pasireiškė ir visose žydų gyvenimo srityse, 
tame skaičiuje ir literatūroj. Pasikeitė čia turiniai, formos, 
kryptys ir net geografinė padėtis. Žydų tauta yra diasporos 
tauta. Neturėdama savo krašto ir būdama išsisklaidžiusi tarp 
tautų, ji yra kiekvienu pasaulio padėties sukrėtimu priversta 
persitvarkyti ir dažniausiai net radikaliai — iškeliauti. - Šis 
liūdnas žydų gyvenimo faktorius verčia tiek žydų kultūrą, ap- 
lamai, tiek literatūrą dažnai keisti savo vietą, taigi jų geogra- 
finį padėjimą. Bet nereikia manyti, kad tai nutraukė žydų dva- 
sinio gyvenimo kontinuiškumą. Žydų gyvenimas diasporoj, 
kaip tai ypatingai pabrėžė Dubnovas, sukūrė savotišką santūrą 
— dvasinį centrizmą. Kiekvienu išsisk'aidžiojimo laiku žydų 
tauta turėjo tam tikrame krašte dvasinį centrą, aplink kurį 
spietėsi kitų kraštų žydų dvasinis gyvenimas. "Tokiam žydų 
dvasiniam centrui sugriuvus, laiku, mus moko žydų istorijos 
eiga, susidaro kitas centras, kuris pamažu perima vaidmenį 
visai žydų tautai dvasiškai jungti. Čia, žinoma, daug padėjo 
praeitų laikų griežtai savyje uždaras žydų gyvenimas ir.nuo- 
latinė žydų komunikacija. Dėl to, nežiūrint visokių klajojimų, 
išsiliko žydų dvasinio gyvenimo kontinuiškumas, nors tokie kla- 
jojimai visada, aišku, iššaukdavo permainų. 


Naujoji žydų literatūra pažįsta jau daug tokių permainų. 
Savo maždaug dviejų šimtų metų egzistavimo laiku ji jau ne- 
kartą pakeitė savo geografinį padėjimą. Ji pradėjo savo gy- 
venimą Vokietijoje, paskui perėjo į Austriją, specialiai į Galiciją 
tam, kad vėl keliautų į rytų Europą, būtent į Lietuvą, Rusiją 
ir Lenkiją. Praeito šimtmečio aštuoniasdešimtųjų metų sukrė- 
timas vedė prie naujo žydų tautos persitvarkymo. Viena dalis 
iškeliavo į Ameriką, antroji pradėjo ruošti kelią į Palestiną. 
Žydų gyvenime prasideda tada lėtojo dvasiško centro perėjimo 

procesas iš vieno krašto į kitą. Senasis centras dar ne visai 
nustojo savo galios, bet jo nykimas buvo tik laiko klausimas. 
Naujasis centras tuo tarpu turi dar rinkti savo jėgas. Taigi, 
tuo laiku esama bicentriškumo. Idiškoji literatūra tada turėjo 
savo centrus rytų Europoje ir Amerikoje, hebrajų literatūra 
rytų Europoje ir Palestinoje. 


Paskutiniu laiku jau smarkiai pastebima to proceso pabai- 
ga — bicentriškumas vis labiau vienijasi. Diasporiškai nusi- 
teikusių žydų centras vis labiau pereina į Ameriką, cionistinės 
žydijos centras — į Palestiną. Didesniosios žydų tautos dalies 
siekimas radikaliai pakeisti savo istorinį kelią ir išeiti į normalų 
tautišką gyvenimą, taigi nustoti buvus diasporos tauta ir vėl 
tapti laisva ir savarankiška savo prabočių žemėj, ilgai turėjo ko- 
voti su didžiuliais sunkumais. Tik pats paskutinis laikas čia įne- 
šė svarbių permainų geryn. Pasaulinis karas, kuris įgalino dau- 
gelį pavergtų tautų vėl atgauti savo laisvę, išvedė ir žydų tautą 
į naujus kelius. Viena galingiausių pasaulio kraštų, Anglija, 
pasižadėjo padėti žydams atstatyti savo tėvynę Palestinoje, ir 
Tautų Sąjunga tą pasižadėjimą iškilmingai patvirtino. Tai at- 
skleidė naują lapą tiek žydų istorijoje apskritai, tiek cionizmo 
ypatingai. Dabar prasideda didžiulė žydų emigracija į sentėvių 
žemę ir milžiniška statymo veikla visose srityse — cionizmas 
įžengė į savo vykdymo laikotarpį. Kartu su tuo užbaigiamas 
dvasinio centro perėjimo procesas. Palestina vis labiau ir la- 
biau darosi vieninteliu hebrajų kultūros, savaime ir hebrajų 
literatūros, centru. Šis hebrajų kultūrinio centro nukėlimas, 
kuris sutampa su visa eile kitų momentų, įneša didelių permai- 
nų į paskutinių laikų hebrajų literatūros eigą ir esmę. 


Du momentai rytų Europos centriškumo laiku padėjo savo 
antspaudą ant hebrajų literatūros ir nulėmė jos pobūdį: pirma, 
siekimas į Palestiną sukūręs distanciją tarp jos ir aplinkinio 
realaus gyvenimo; antra, kūrimas hebrajiškai, atseit kalba, 
kuria nebuvo kalbėta plačių žydų masių. Tai, kaip pir- 
miau buvo paaiškinta, turėjo šiokių pasekmių: visiška vi- 
suomenės priklausomybė, grynai tautiški motyvai, inteli- 
gentizmas, nutolimas nuo masių ir nuo realaus gyvenimo, 
pilnas atsidėjimas tautos išvadavimo, tikslui ir pan. (plg. aukšč. 
psl. 47 ir t.). Bet su hebrajų literatūros perėjimu į Palestiną, 

tai yra kartu su cionistiško idealo realizavimu atsiranda pa- 
grindinių atmainų. Visų pirma dingsta nuotolis tarp literatū- 
ros ir aplinkinio gyvenimo. Dabar esama vietoje ir ankščiau- 
siame kontakte su vietine tikrove. Be to, hebrajų kalba čia 
vyrauja visose naujojo gyvenimo srityse ir visuose tautos sluoks- 
niuose, taip pat imtinai masėse. Kartu su šių dviejų momentų 
atpuolimu savaime atpuola ir kiti savumai, kaip antai, inteligen- 
tizmas, nuotolis nuo masių ir nuo realaus gyvenimo ir panašiai. 
Naujasis būvis įveda į hebrajų literatūrą pilną naujojo gyveni- 
mo tempą, smarkiąją tėvynės atstatymo dinamiką, visus tautos 
sluoksnius, trumpai tariant, viską, kas juda kruta ir kuriasi 
aplink. Hebrajų literatūra darosi dabar artima gyvenimui ir, 
kaip kiekviena gyvenimui artima literatūra, ji atspindi pilną 
tikrovę su jos šviesa ir šešėliais, viltimi bei rūpesčiais, kelių 
ieškojimais ir pasiekimais. Visa tai yra palydėta dideliu 
džiaugsmu, pareinančių iš fakto, kad pagaliau išsipildė didžiai 
trokštama žydų viltis atgauti savo tautos laisvę ir atstatyti 
savo tėvų žemėje. Tai pavergia literatūrą dideliam tautos idea- 
lui, atidarančiam jam kartu ir plačius žmoniškus horizontus. 
Jei pirmiau visos jėgos turėjo būti įtemptos į vieną kryptį, bū- 
tent į tėvynės atgavimą, tai dabar jos atpalaiduojamos nuo savo 
priverstino vienašališkumo ir metasi laisvai ir gyvai ant visų 
kitų žmogiško būvio ir kūrybos sričių. Žinoma, visa tai yra 
dar tik pradžia. Naujoji hebrajų literatūra Palestinoje dar nė- 
ra pasiekusi pageidaujamo savo aukščio, bet organiniai nusista- 
tymai, tikslai ir kryptys yra jau dabar ryškiai atžymėti ir pa- 
vergia sau viską, kas kuriasi žydų tautoj ir už Palestinos ribų. 
Ir hebrajų literatūra diasporoj visiškai prisitaikė prie naujo 
žydų gyvenimo Palestinoj ir prie ten vyraujančių literatūrinių 
motyvų, formų ir nusistatymų. Dabar aplamai sunku yra pra- 
vesti ribas tarp diasporos ir Palestinos, nes kas šiandien yra 
diasporoje, rytoj yra Palestinoje. To dėliai aš šio paskutinio 
laikotarpio hebrajų literatūros diasporoj nenagrinėsiu atskirai, 
bet įterpsiu ją į palestiniškąją. Tai pateisinama tiek vidujai 
dėl palestiniškos dvasios vyravimo diasporos hebrajų kūryboj, 
tiek išoriškai dėl Palestinos literatūrinės produkcijos nusve- 
riančios daugumos. 

Naujasis žydų gyvenimas Palestinoje pradėjo kurtis dar 
pereito šimtmečio pabaigoj. Iki ano laiko daugiausia tik reli- 

giniai momentai buvo raginę žydus grįžti į savo sentėvių žemę. 
Praeito šimtmečio aštuoniasdešimtaisiais metais pradėjo grįžti 
"žydai, norintieji atstatyti seną savo tėvynę. Kartu su šių naujų 
žmonių srove ėjo į Palestiną ir žydų rašytojai bei poetai. Ta- 
čiau, lygiai, kaip pats naujasis gyvenimas, taip ir žydų rašy- 
tojas dar ilgai nebuvo ten savarankiškas. Literatūros centras 
dar nebuvo Palestinoje, bet diasporoj. "Tik dvidešimtojo am- 
žiaus pradžioj ratas pamažu apsisuka, ir po karo šis procesas 
visiškai užbaigiamas. Palestina tampa naujosios hebrajų. lite- 
ratūros centru. . 

Palestinos laikotarpio hebrajų literatūra yra daugiausia 
išvesta dviejose srityse: epiškai prozinėj ir lyrinėj. Drama yra 
visai silpnai išvystyta. Visų daugiausia pražydėjo lyriškoji 
šaka, visų mažiausiai — dramaturgija. Vidurį tarp lyrikos ir 
dramatikos užima epiškai prozinė kūryba, prie kurios dabar 
einame. 

Hebrajų rašytojas Palestinoje stojo kartu su visais kitais 
darban naujam gyvenimui sukurti. Jis, kaip jam pridera, yra 
ten tautos kultūros kūrėjas, naujosios kartos auklėtojas, bet 
dažnai ir paprastas fizinis darbininkas išniokotuose sentėvynės 
laukuose. Kur ir kas jis bebūtų, visada jis velka tėvynės atsta- 
tymo jungą ir jaučia atsakomybę už tą lemiantį darbą. Tačiau, 
yra rašytojų, atėjusių į Palestiną jau visai subrendusio am- 
žiaus. Jieji, kad ir šiaip pasikeitė ir prisitaikė prie naujo gy- 
venimo, bet kaip menininkai jie pasiliko tokie, kaip anksčiau 
kad buvo. Tai skiria hebrajų rašytojus Palestinoj į dvi dalis — 
į vieną, kuri yra meniškai išimtinai palestiniška, ir antrą, ku- 
rios kūrybinė tematika dar yra diasporiška. Dvasios istorijos 
atžvilgiu šios kryptys yra vieningos. Didžiausia dabartinių 
rašytojų dalis yra naujoviški, teralistiniai žmonės. Superališ- 
kų garsų galima ir dabar dar aptikti, bet visai nedaug ir tai 
tik diasporiškos rūšies rašytojuose bei poetuose. Grynai lite- 
ratiniu požiūriu paskutinio laikotarpio hebrajų kūrėjai yra 
įvairių meniškų pakraipų, k. a. romantikai, realistai, natūra- 
listai ir tokie, kurie yra artimi kitoms meno srovėms, ypač eks- 
presionizmui. "Tačiau romantizmas ir rea'izmas nėra vienodi 
abiejų rūšių Palestinos rašytojuose. Palestiniškosios kryp- 
ties realizmas yra sveikas ir gyvus judrus, o jų romantizmas 
irgi dar nenuėjęs per toli nuo pačio gyvenimo. Diasporos kryp- 

ties realizmas yra gan sustingęs ir nublukęs, o jos romantizmas 
yra gerokai nutolęs nuo gyvenimo ir skęsta istoriškosios pra- 
cities gelmėse. Šieji diasporos rašytojai visi jau pradėjo savo 
veiklą ankstyvesniam laikotarpy, iš dalies jie tada net ir pa- 
garsėjo, bet vis dėlto jie prik'auso paskutinei literatūros gady- 
nei. Šių rašytojų eilę pradedu labai reikšmingu novelistu Š. J. 
Agnonu. 


Š. J. Agnon, iš tiesų Čackes (g. 1888 m.), yra hebrajų 
liaudinio stiliaus kūrėjas, kas yra pamatą dedanti naujiena lite- 
- ratūroje. Suvokdamas stilių, kaip pregnantinę idėjos išraišką, 
jis jį išrutuliojo iki didžiausio tobulo aukščio. Jo kūrybinis pasau- 
lis yra praeities pasaulis ir vaizdavimo būdas —r0mantiškas. Net 
ir dabarties vaizdavimai įgauna, savotiškosios stilizacijos dėka, 
tam tikrą gyvenimo nuotolį.  Agnonas pagarsėjo savo novelė 
„Agunot'“ (Gyvanašlė), bet dar daugiau savo apysaka „„Vehaja 
heakov lemišor'? (Kalnuota vieta taps lyguma). Savo kūrybos 
kulminacijos jis pasiekia epe iš žydų gyvenimo Galicijoj „Hach- 
nasat kala“ (Ištekėjimas). Šiame kūriny atsispindi mistiškos 
sektos „„Chasidų“ gyvenimas. Kartu su tuo atsiskleidžia senas 
žydų pasaulis su visais senoviškais atributais. Agnonas, norš 
nedaug, bet vis dėlto atkreipė dėmesį ir i naująjį Pa'estinos gy- 
venimą ir jį aprašė savo apysakose „Givat hachol“ (Smėlio 
kalnelis) ir „„Bineurenu uvizkenenu“ (Mūsų jaunais ir senais). 


Antras naujosios pasakojamosios prozos aukštybė yra A. 
Šteinman (g. 1390 m.). Pirma jis realistiškai vaizdavo mo- 
derninio žydų inteligento dvasios priešingybes, Iš to periodo 
paeina ištisa eilė apysakų ir romanai ,„Ester Chajes“ ir „Sechor,. 
sechor'? (Aplink). Vėliau užeina didelė permaina jo literatūri- 
nėj veikloj. Jo meniškasis individualizmas veda jį prie intensy- 
vaus užsiėmimo psichoanalizės problemomis. Nuo to laiko Štein- 
manas nustoja vaizdavęs dvasinių žydų inteligentų priešingumus 
bei vargus, bet aplamai jo žmoniškus išgyvenimus, jausmus bei 
vidaus pasaulio įvykius. Jo išimtinis gilinimasis į žmonių gel- 
mes nukreipė jį nuo realizmo, o kūrybinio dvasingumo iškėlimas 
jį priartina prie ekspresionizmo. Iš šio laikotarpio paeina jo 
romanai „„Zugot“ (Poros), ,,Dudaim“ (Gėlės), „Sodot“ (Paslap- 
tis) ir ištisa eilė didesnių bei mažesnių apysakų. 

Trečias diasporos krypties žymus apysakininkas yra A. 
Baraš (g. 1889 m.). Jis yra realistas, nors jo kūryboj prasi- 
laužia idealistiški bei mistiški garsai. Jo literatūrinė tematika 
glūdi daugiausia jo gimtinėje — Galicijoje. Epiškai ramiai ir 
plačiai jis vaizduoja tenykštį žydų patriarchalinį gyvenimą, Šie- 
ji motyvai pripildo jo didesnius ir mažesnius apsakymus, surink- 
tus šiose knygose: ,„Masa beharin'' (Kalnuose), ,„Prakim mecha- 
ja iaakov rodorfor“ (Iš Jokūbo Rodorforo gyvenimo), „Tmu- 
not mibet mvašel hašeichar'' (Vaizdai iš alaus daryklos), „El 
mul šaar hašamajim“ (Prieš dangaus vartus) ir „„Achzrijut'“ 
(Žiaurumas). Kadangi jo vaizduojamas gyvenimas iš dalies jau 
tebenyksta, jo apsakymuose to dėliai dažnai virpa eleginė nuo- 
taika, kuri gerokai sušvelnina realizmą ir jį atkelia į idealistinę 
sferą. Barašas veikė ir lyrikos srity. Jo eilėraščiai surinkti 
knygoj, pavadintoje „'Temol“ (Vakar). 

Kiti svarbūs pasakojamosios diasporos prozos atstovai yra 
šie rašytojai: M. Smilanski, A. Hameiri, Dvora Baron, M. Poz- 
nanskis, Natan Grinblat, Z. Veinberg ir Š. Hilels. 

M. Smilanski, paprastai žinomas savo literatūriniu vardu 
Siku, yra realistinis su stipriomis impresionistinėmis tenden- 
cijomis pasakotojas. Jo tematinės šaknys glūdi ypatingai Ukrai- 
nos žydų gyvenime. Siku vaizduoja chasidų gyvenimą, pasižy- 
mintį sveikūmu, džiaugsmu ir elementariškumu. Didelę vietą 
pas jį užima liūdni pokariniai įvykiai Ukrainoje, kurie jo kūry- 
bos paverčiami ašarų bei kraujo epopėja. Nemažą vietą užima 
pas jį Ukrainos gamta, kurią jis vaizduoja giliai ir intymiai 
širdingai. Nors Siku yra daugiausia nusistatęs diasporiškai, jis 
vis dėlto vaizduoja ir žydų pionierių, vadinamųjų „„Chalucim“, 
gyvenimą Palestinoje. Iš jo apsakymų minėtini: „'Tuma uk- 
duša“ (Šventumas ir Nuodėmė), „Mofet“ (Stebūklas), „Bat 
jisrael“ (Žydė) ir „Nachman mišibitova“ (Nochmanas iš Šivi- 
tovos). 

A. Hameiri, tikrai Feierštein (g. 1886 m.), yra origi- 
nalus impresionistinės pakraipos pasakotojas. Labiau negu pro- 
zoje jo impresionizmas juntamas poezijoj. Jo kūryba kupina 
kovojančio temperamento ir traktuoja arba žydų renesansą arba 
kenčiančią pokarinę žmoniją. Didele ekspresija Hameiri vaiz- 
davo nykimo procesą pasaulinio karo laukuose savo kūriniuose 
„Hašigaon hagadal' (Didžioji beprotybė), ir „Bgehinom šel 

mata'' (Pragare), Minėtini kiti jo veikalai, kaip „„Kešet jaakov“ 
(Jokūbo lankos), „„Bešem rabi ješua minaceret“ (Jėzaus Naza- 
riečio vardu), romanas „Tenuva'' (Vaisiai) ir eilėraščių rinki- 
nys „Tachat šamajim adumim* (Po raudonu dangumi). 


Dvora Baron (g. 1887 m.) yra viena iš negausingų 
moterų, įsigijusių garbingą vietą hebrajų literatūroje, kaipo pa- 
sakotoja. Ji vaizduoja žydų prieškarinį gyvenimą Rusijos mies- 
telyje, kuris, nežiūrint į dažną šios medžiagos traktavimą, įgau- 
na jos kūryboje naują aspektą, Tatai padaro vibruojantis jos 
apsakymuose lyrizmas, nuostabus smulkmenų apdirbimas, kil- 
nus stilius ir subtilus humoras. Esant autorei iš esmės realis- 
tei, jos kūryba vis dėlto dažnai dėl ramaus svajingumo atkelia- 
ma į idealistinę sferą. Baronienės kūriniai išėjo surinkti kny- 
gose „Sipurim'' (Apysakos) ir „Ketanot“ (Mažmožiai). 

M. Poznanskis ypatingai užsiima žydų individo gyvenimu 
Rusijoj po pirmosios revoliucijos. Nusivylęs inteligentas tada 
pasitraukė nuo triukšmingosios gatvės ir nuėjo į savo išvidinį 
pasaulį. Tad, Poznanskio kryptis yra meniškasis individualiz- 
mas. Jo kūryba kupina rezignacijos ir pesimizmo, bet tatai pa- 
duodama susikaupus ir nutylint. Jo apsakymai surinkti kny- 
goje „Demujot melavot“ (Virpantieji vaizdai). 

N. Grinblat (g, 1886 m.) yra realistas, dalinąs savo 
šakotąją kūrybą tarp senojo žydų gyvenimo diasporoj ir nau- 
jojo Palestinoje. Jis pasižymi dideliu socialiniu pajautimu ir 
plačia visuomenine orientacija. Itin jį pažymi sveikas realu- 
mo naujautimas, kuris susyja su didele artimo meile, kas sutei- 
kia jo kūrybai humaniško taurumo. Toji artimo meilė nušviečia. 
jo kūrybinį kelią po visas žmogiškas ir socialines gilumas ir pa- 
deda jam rasti dieviškų kibirkštėlių visose gyvenimo platybėse. 
Grinblato kūriniai dar yra išsklaidyti įvairiuose žurnaluose bei 
laikraščiuose. Knygos pavidalu išėjo eilė jo novelių „„Bamidron'' 
(Pašlaitė) ir pirmoji dalis romano „„Baarov chajeha“ (Gyveni- 
mo pabaigoj). Iš jo literatūriškai kritiškų kūrinių pasirodė mo- 
nografija apie dainių J. L. Gordoną. 

D.Z. Veinberg pripildo visą savo kūrybą motyvais iš 
žydų pokarinio gyvenimo Lenkijoj. Žydų tautos vargas, ypatin- 
gai pasireiškęs po karo, yra svarbiausia jo tema. Jo kūryba pa- 
siekia tragiško žmogaus dokumento aukštį. Veinbergo apsa- 

„ kymai surinkti trijose knygose, dvi „Cijurim vesipurim“ (Vaiz- 
dai ir apsakymai) ir viena „Bajit urchov“ (Namai ir gatvė). 
Š. Hilels (g. 1873 m.) pradeda savo literatūrinį kelią tuo 
metu, kuris yra gerokai nutolęs nuo Palestinos laikotarpio. Ta- 
čiau jis tik čia minimas, nes tik dabar jis įgauna vertę ir reikš- 
mę. Jo kūrybos turinys sukasi apie žydų gyvenimą prieškari- 
nėj Rusijoj. Iš jo kūrinių minėtinas jo dviejų dalių romanas | 
„Behimot erec“ (Kada žemė svyruoja), kur aprašo revoliuciją 
Rusijoj. Neseniai išėjo tolimesnis veika'as „Har hakramim“ 
(Vynuogių kalnas), kur jis vaizduoja žydų gyvenimą Besara- 
bijoj. 

Be šios vyresniosios diasporinės krypties kartos, yra dar 
ištisa eilė jaunesniųjų rašytojų, kurie iš dalies jau pasidarė 
labai žymūs. Kaipo pirmą paminėsiu pasakotoją D. Fogelį. 
Jis iš esmės yra realistas, netgi natūralistas, bet virpantis jo 
veikaluose lyrizmas juos dažnai atkelia į idealistinę sferą. Iš jo 
kūrinių minėtini: „„Bvet hamarpe“ (Sanatorijoj) ir trijų dalių 
romaną „Chaje nesuim“ (Vedybų gyvenimas). Romanas, „Ve- 
dybų gyvenimas“, yra jo geriausias kūrinys. Jis čia atskleidžia 
likimą nuo gyvenimo atitolusio ir savy susikaupusio dainiaus, 
kuris vargsta, neatitinkamų vedybų pančiuose. Fogelis dar pa- 
rašė komediją, ,„Maase beorech din“ (Advokato nuotykis). Be 
to, jis dar pasižymi kaipo dainius. 

Eliševa (g. 1899 m.) — literatūrinis Elžbietos Zirko- 
vienės vardas, yra rusų tautybės. Ji jau buvo išgarsėjusi kaipo 

"poetė savo tautiečių tarpe, kai pradėjo domėtis žydais, jų kul- 
tūra ir kalba. Su laiku ji tiek buvo įtraukta į visa, kas žydiška, 
kad pradėjo kurti hebrajiškai. Jos pirmiejį, žingsniai hebrajų 
literatūroje atžymėtini švelniais, svajonių pripildytais lyriniais 
eilėraščiais, kurie vėliau buvo surinkti knygose „„Kos ktana“ 
(Stiklelė) ir „Charusim?'' (Rimai). Paskutiniu laiku ji vis dau- 
giau ir daugiau pereina į prozą, kuri yra dabar jos tikroji kūry- 
binė sritis. Tačiau ir jos apsakymai, k. a, „Iamim arukim“ (Il- 
gos dienos), ,„Emet'' (Teisybė) ,„Malka leivrim*“ (Karalienė), 
„Nerot bešabat'' (Šabato žvakės) pasižymi lyrizmu. Neseniai 
pasirodė jos didžiausias prozinis kūrinys „Simtaot“ (Gatvelės). 
Tai yra romanas, kuris vaizduoja naująją Rusiją. Ji čia, kas 
yra ypatingai įdomu, nagrinėja rasių problemas ir jų sinteti- 
zavimo galimumus, Knyga parašyta ryškiai natūrališkai. 

Ypatingai stiprūs pasirodė keletas jaunų pasakotojų, bū- 
tent: H. Hazaz, S. Blank, J. Tverski ir A. Freiman. Pirmasis, 
H. Hazas, yra žymus ir didžiai talentingas ekspresionistinio 
nusistatymo ir krypties prozininkas. Jis ypatingai pavergtas 
origina'aus žydų dvasingumo, kuri jis nagrinėja ir vaizduoja 
tuo pavidalu, kurį įgavo paskutiniam laikotarpy. Viens prie ki- 
to stovi jo kūryboj senosios ir naujosios žydų kultūros atsto- 
vai. Abu jie ėmė savo pradus iš žydų idealistinio pasaulėvaiz- 
džio. Tačiau pirmieji nori savo idealą įvykdyti religinėj nuo pa- 
saulio nusigręžusioj bendruomenėj. Antrieji neša žydų idealiz- 
mą į pasaulį ir žmoniją. Šitokie motyvai pripildo Hazazo kūri- 
nius, kurių pirmas „Samuel Frankfurter“, kur jis vaizduoja 
revoliuciją Rusijoj, jau išgarsino jo vardą. Minėtinos yra jo 
tolesnės apysakos: ,„Mize umize“ (Iš šios ir anos pusės) ir „Pir- 
ke mahpecha“ (Perversmo skyriai). Didelio kūrybinio aukščio 
“ jis pasiekė savo romane „Bejišuv šel iaar" (Miške). Hazazas 
paskutiniu laiku užsiima ir dramatika. 
| Š.L. Blank priklauso žymiausiems Amerikoje gyvenan- | 
tiems žydų rašytojams. Gyvendamas naujame pasaulyje, jis 
meniškai pasilieka pririštas prie savo senosios gimtinės Besa- 
zabijoj. Blankas pirmą kartą įvedė į hebrajų literatūrą žydų 
ūkininką, kaip jis išsirutuliojo pereito šimtmečio bėgyje pietų 
Rusijoj. Pirmasis jo šios rūšies romanas yra „Con“ (Galvijai). 
Tą pačią temą Blankas toliau traktuoja romanuose: „„Adama“ 
(Žemė) ir „Nachla“ (Veldemė). Amerikos gyvenimą vaizduo- 
ja jo apysaka „Ponas Kunis“. Blankas yra realistas, bet jo sen- 
timentalizmas silpnina gyvenimo kontūrų vyškumus. | 

J. Tversky pasižymi nuostabia jėga įsiskverbti į pra- 
eities laikotarpius ir juos kūrybiškai pilnai ir visapusiškai at- 
gaivinti, lyg būtų gyvenęs tuo laiku. Jo didysis pasakotojo ta- 
lentas, plačioji epiška ramybė, didvyrių gyvumas, atvaizduoto 
gyvenimo tikrumas, didingos idėjos ir lanksti sultinga kalba 
atžymi jo pirmą romaną „Uriel Akosto", kurio pasirodė jau 
dvi dalys. Be to, Tverskis parašė dar keletą apsakymų kaip „„De- 
kartas“, „Amsterdamas“ bei „Špinoza ir Lebnicas“, kurie irgi 
rodo jo reto talento savumus. 

A. Freiman yra vienas negausingų hebrajų rašytojų 
dabartinėj Rusijoje. Savo vietą naujoje hebrajų literatūroje jis 
įsigijo dviejų dalių romanu „1919“. Romanas yra Ukrainos žydų 

gyvenimo epopėja. Jame vaizduojami įvairiausi žydų tipai, jų 
tarpe ir žydų ūkininkas. Turinys traktuoja liūdniausius žydų 
gyvenimo įvykius Ukrainos miestely pasaulinio karo metu ir 
tuojau po karo. Įdomiausia yra tai, kad romanas neturi jokių 
individualinių didvyrių. Kolektyvas visame jo totališkume yra 
romano svarbiausioji ašis. 

Diasporinės krypties pabaigoj dar minėtini J. Varšav- 
jak ir Ch. Ajalati. Pirmasis parašė romaną „Šviesos iš 
tamsumos“, kur jis vaizduoja Lenkijos žydų gyvenimą pirma- 
jam jos politinės laisvės laikotarpy. Be to, jis atspausdino no- 
velių seriją vardu „Bli emuna“ (Be tikėjimo) ir miniatūrų kny- 
g3 „Afilot“ (Vėlyvi). Antrasis, Ajalati, stengėsi savo dideliam 
apsakyme „Urvuose“ atvaizduoti vidaus žydų karinės ir poka- 
rinės kartos pasaulį. Ši apysaka, nors yra beveik vien tik re- 
portažas, duoda vis dėlto mūsų gyvenamo laiko dvasinės suiru- 
tės tam tikrą atvaizdą. 

Greta naujausios žydų prozos diasporinės krypties, taip pat 
ieškojusios, kaip pastebėta, kelių į Palestinos tematiką, stovi pa- 
lestiniška kryptis, kuri domisi beveik išimtinai nauju gyvenimu 
sentėvių žemėje. Daugelis šių rašytojų gimę pačioj šaly ar bent 
gyvenę joje daug metų ir jau ten visiškai aklimatizavęsi. Jau- 
nesniųjų tarpe jau yra rašytojų „chalucų“, vadinas, perėju- 
sių prie darbo gyvenimo ir esančių tiesioginėje šalies atstaty- 
mo tarnyboje. Naujas, šios palestiniškos krypties piešiamas gy- 
venimas yra įvairiausias. Įvairūs yra ir gyvenimo piešimo bū- 
dai. Iš esmės jie tačiau gali būti suskirstyti dviem srovėmis: rea- 
listinė ir romantinė. Šios klasifikacijos šaknys glūdi pačioj žy- 
dų tautos laisvės judėjimo esmėj. Patsai cionizmas, pastatęs sau 
milžinišką uždavinį atgauti tautai jos senąją tėvynę, esąs dvi- 
lypinio pobūdžio: realinio ir romantinio. Siekimas grįžti Pa- 
lestinon nuolat gyvavo žydų tautoje nuo pirmutinių Jeruzalės 
sugriovimo iki paskutinių naujosios istorijos dienų. Senos tėviš- 
kės ilgesys pasipylė lyg plati ir didelė jūra žydų gyvenime, ju- 
time bei galvojime, laikydamas nuolat didžiausiam įtempime žy- 
dų individą ir žydų visuomenę. Žydų religijoje, visuose žydų 
būties kampeliuose bei kūrybos srityse — visur jaučiamas jau- 
dinantis liūdesys dėl Palestinos, šiltas virpėjimas dėl prarastos 
tėviškės ir širdingi atsiminimai apie sentėvių žemę. Visa tai su- 
kūrė apie Palestiną romantišką atmosferą, kuri perėjo ir į cio- 

nistišką sąjūdį ir jį nuteikė romantiškai. Tad cionizmo sąjūdis 
turi savo šaknis vidaus pasauly kiekvieno žydo, likusio ir 
diasporoj, bet nuolat surišto su savo tėvų žeme. Tatai tačiau ne 
vienintelė politinio cionizmo šaknis. Yra dar kita, kuri minta 
nepaprastu žydų vargu visose diasporos šalyse. Tai jau grynai 
realinis momentas, verčiąs žydus ieškoti ramaus kampelio jų pra- 
eities šaly ir suteikiąs judėjimui jo realistinį pobūdį. Taip mai- 
šos romantizmas ir realizmas cionizmo judėjime, taip jie mai- 
šosi ir cionizmo sukurtoj Palestinos tikrenybėj ir savaime lite- 
xatūroj, kurioje ši tikrenybė atsispindi. Tai dar sustiprina nau- 
jo gyvenimo vidujiniai momentai. Pirmutinių cionistinių pio- 
nierių didelis idealizmas, jų nepaprastas pasiryžimas, jų didvy- 
riškas gyvenimas ir didvyriška mirtis išniokotuose senos tėviš- 
kės laukuose, nuodugnus žydų visuomenės ir atskiro asmens gy- 
venimo pertvarkymas ir panašūs reiškiniai — visa tatai sukūrė 
viršrealizmą gyvenime ir romantiką literatūroj. Antra vertus, 
be'džia plaktukas mieste ir kastuvas rausiasi kaime, šalies dy- 
kumose tiesiamos pirmutinės gatvės, karštam smėly iš naujo 
sėjami pirmieji grūdai, sudžiūvę žemės sklypai iriguojami, ma- 
liarija sergančios pelkių sritys išgydomos, plikos kalnų nuga- 
ros padengiamos miškais, ir nusigyvenusiame krašte išdygsta 
triukšmingi miestai bei ramūs kaimai, žodžių — Palestinos 
aukštumose ir slėniuose užsidega naujas realus žydiškas gyve- 
nimas su naujomis tikromis reikmenimis. Ir šie faktoriai tem- 
pia naują Palestinos tikrenybę tarp romantizmo ir realizmo, kas 
ir atsispindi literatūroje. Teisybė, ši naują Palestinos tikrenybę 
vaizduojanti literatūra dar nepasiekusi pageidaujamo meno 
aukštumo, tačiau ir naujas gyvenimas savo ruožtu dar nėra tiek 
subrendęs, kad pilnai atitiktų kvalifikuotą meną. Tad kartu su 
nauju gyvenimu ir naujausia literatūra žengia prie savo aukš- 
tesniųjų pasiekimų, kuriems dabar labai intensingai ruošiama 
dirva. 

Žymiausia šios, kaip ir diasporos, krypties dalis yra realis- 
tinė. Vyresnieji krypties atstovai ir čia pradėjo savo literatū- 
rinę veiklą ir iš dalies net įgijo vardą ankstyvesnėj gadynėj, 
bet literatūriškai istoriškai jie priklauso pastariesiems laikams, 
Vyresnysis jų tarpe ir vienas gerbiamiausių tai J. Rabino- 
vič (g. 1876 m.). Palestinon jis atvyko 1910 metais ir čia pil- 
nai aklimatizavosi. Rabinavičius yra realistas, pasižymįs psi- 

chologiniu gilumu. Jis parašė eilę mažesniųjų bei didesniųjų apy- 
sakų, kuriose iš dalies dar prasiskverbia ir diasporos tematika. 
Jo svarbiausias veikalas tai knyga ,„Nedude amasai hašomer“ 
(Sargybinio Amosai klajojimai), kame su tam tikra idealizacija 
aprašomas sargybinių gyvenimas, vadinas, tų, kurie pasiskyrė 
sau pirmais Palestinos kolonizacijos laikais nepaprastai svar- 
bų bei nepaprastai pavojingą uždavinį, būtent apsaugoti žydų 
sodybas nuo arabų užpuolimų. Rabinavičius darbavosi ir dra- 
mos bei lyrikos srityse. Jo lyrikos kūriniai, kurie yra blaivūs 
ir daugiau intelekto negu jausmo padaras, surinkti knygoj, Ri 
vadintoj „„Stav“ (Ruduo). 


Kaip J. Rabinovič, taip ir kitas šios gadynės rašytojas M. 
Smilianski (g. 1874 m.) pradėjo savo literatūrinę veiklą 
ankstyvesnėj gadynėj, tačiau turi savo tikrą vietą pastarajame 
laike. Smilianskis yra žymiai linkęs į romantizmą. Didesnės jo 
kūrybos dalys, ypač atsiminimai, vaizduoja laikotarpį pirmu- 
tinių „„Chalucų“, t. y. pionierių, praskynusių ankstyvesnius ke- 
lius naujajam Palestinos gyvenimui. Kiti veikalai aprašo vėles- 
nes naujojo gyvenimo stadijas. Smilianskio veikalai esą dau- 
giau stipraus tamperamento išsiveržimas, negu ramios, kurian- 
čios dvasios padaras. Tai turi savo ydų meniško tobulumo at- 
žvilgiu, bet už tai kelia vaizdų bei ekspresijos šviežumą ir su!- 
tingumą. Atskirą vietą Smilianskio kūryboj užima jo apysakos 
ir vaizdai iš arabų gyvenimo „Bne arav“ (Arabijos sūnūs). 


Tolimesnieji tos pačios krypties vyresnieji rašytojai su tam 
tikrais literatūros stažais ankstyvesnėj gadynėj yra: M. Stav- 
ski, A. Reubeni ir D. Kimchi. M. Stavs-ki (g. 1883 m.) įsi- 
gijo vardą savo aprašymais apie naminius gyvulius bei paukš- 
čius. Šie jo aprašymai yra beveik vieninteliai žydų literatūroj. 
Labai pagarsėjusi jo apysaka „Liūdna arklio istorija“. Stavski 
"pagaliau yra daug rašęs apie naują Palestinos gyvenimą, pa- 
skirdamas savo kūriniuose vietą ir arabų pasauliui, kurį jis pie- 
šia įvairiose apysakose ir literariškai apdirbtose arabų pasako- 
se. Įsidėmėtina tarp kitko jo knyga „Haboker or“ (Rytas), ku- 
rioje vaizduojamas sargybinio gyvenimas. 
A. Reubeni-Šimšilevič (g. 1887 m.) turi didelę 
ir produktingą literatūrinę praeitį. Randama jo kūryboj tiek 
diasporos, tiek Palestinos tematikos, tačiau jo svarba glūdi 

pastarojoj. Diasporos tematikai priklauso jo romanas „Icavon“ 
(Liūdnumas), vaizduojąs žydų inteligentijos gyvenimą po rusų 
revoliucijos ir prieš karą. Palestinos gyvenimas aprašomas iš- 
tisoj apysakų eilėj, surinktų dviejuose tomuose, ir keliuose ro- 
manuose, k. a.: „Berešit hamevucha“ (Sumišimo pradžioj), 
„Haonijot haachronot“ (Paskutiniai laivai) ir ,„Šamot“ (Baisy- 
bės). Romanuose piešiamas iš dalies Jeruzalės prieškarinis, iš 
dalies visos Palestinos gyvenimas pasaulinio karo metu. Reu- 
benis yra realistas, tačiau pasitaiko, kad jis peržengia realizmo 
ribas ir duoda laisvės savo fantazijai. Kaip realistas jis pasi- 
žymi savo reiškimo grynumu ir stebėjimo aštrumu. 

D. Kimchi-Meler (g. 1889 m.), atkreipė savo dėmesį 
ypač į Jeruzalę. Du romanai „Emeš“ (Vakar) ir ,„Acharit“ (Ga- 
las) piešia Jeruzalę prieš pasaulinį karą. Čia rodomi prieštara- 
vimai tarp senojo ir naujojo gyvenimo ir jųdviejų likimai. Tre- 
čias jo romanas „Al šiva jamim“ (Septyniomis jūromis) ap- 
rašo prieškarinę Jeruzalę, paskui pereina į sunkią padėtį karo 

"metu ir pagaliau piešia miesto išsivystymą po karo. Kimchio 
romanai turi savo trūkumų, k. a. lyrizmas ir nemaža afektacija, 
bet jo sultingas realizmas ir ryškus stebėjimas HP jam 
garbingą vietą hebrajų literatūroj. 

Nechama Pochačevsky (1871—1934) yra viena 
pirmutinių — ypač kaipo moteris — pradėjusių piešti naują 
Palestinos būvį. Nepaisant jos amžiaus, ji pati tapo viena nau- 
jų bei atnaujintų Palestinos žmonių; ji perėjo prie darbo gy- 
venimo. Aplink šį gyvenimą ir sukasi visa jos kūryba. Jos apy- 
sakų rinkinys „„Bijhuda hachadaša“ (Naujoj Judėjoj) vaizduoja 
pirmutinius bandymus naujam gyvenimui sūkurti ir iškelia mo- 
ters vaidmenį tame atstatymo darbe. Po keliolikos metų per- 
traukos išėjo antras jos apysakų rinkinys „Bakfar uvaavoda“ 
(Kaime ir prie darbo), kame skiriama daug vietos moteriai ir. 
jos intymiam gyvenimui. Jos kūryboj taip pat atsispindi žy- 
dų jemeniečių gyvenimas. 

Šiuo baigiasi vyresniosios kartos Palestinos krypties at- 
stovų eilė. Prieš pereidamas prie jaunesniosios, noriu apsistoti 
"ties romanistu ir novelistu J. Burla (g. 1888 m.), kuris sto- 
vi tarp krypčių ir negali būti priskiriamas nė prie vienos jų. 
Burlos nuopelnas dvejopas. Pirma, jis padėjo sumegzti platų 
beletristikos audinį, tuo tarpu kai hebrajų literatūroj svarbiau- 

sią vietą užėmė trumpa apysaka. Antra, jis praplėtė hebrajų 
literatūros ribas, įvesdamas rytų žydų bendruomenių gyvenimą 
ir būvį. Savo literatišką veiklą jis pradėjo piešimais iš arabų 
gyvenimo „Ben šivte arav“ (Tarp Arabijos gyvenančių). Jis 
po to žengia toliau tvirtais žingsniais prie savo aukš- 
tų kūrybos pasiekimų. Vienas po kito pasirodo jo mažes- 
nieji ir didesnieji veikalai, k. a.: ,„„Beruche elohim“ (Dievo 
palaiminti“), ,„Kisme moledet“ (Tėvynės burtai), „Luna“ „Išto 
hasnua“ (Nepakenčiama žmona), „Niftule adam“ (Žmogaus 
vargai), „Naama“, „Meranenet“ (Dainininkė), „Bat cijon“ 
(Cijono duktė) ir kiti. Visuose šiuose veikalauose Burla vaiz- 
duoja rytietiškų žydų gyvenimą Palestinoj ir aplinkinėse šaly- 
se. Atidengiami savotiški pasauliai žydų tautos dalių, niekai 
neap'eidusių oriento ar bent jam seniai į jį sugrįžusių. Žymią 
vietą Bur'a skiria rytų žydų moteriai, jos gyvenimui bei pergy- 
venimui. Visa tai piešiama realistišku ryškumu, stipria pasa- 
kojančia jėga, daugeliu būties smulkmenų ir nemažu dramatiš- 
ku įtempimu, kas pastato Burlos veikalus į pirmą hebrajų lite- 
ratūros eilę. Tiesa, Burlos literatūrinė forma ne visados yra 
užbaigta, o jo turinys dažnai yra primityviškas, bet užtat jis 
yra nuolat natūralus, to dėliai ir stiprus. Jo kūryboje galima 
konstatuoti tvirtas žengimas iš lokalinės reikšmės prie bendrų 
žmonijos vertybių. Šio proceso pradžia pastebima jau jo vei- 
kale „Žmogaus vargai“. Savo įžymius aukštumus procesas pa- 
siekė keturių dalių būties romane iš Jerazalės senamiesčio gy- 
venimo „Cijono duktė“, 

Saryšy su tuo dar minėtini kiti du rašytojai, taip pat vaiz- 
duoją rytų žydų gyvenimą: J. Churgin ir A. Kahan- 
Mizrachi. Pirmasai savo šios rūšies veikalus surinko kny- 
goje „Sipurim“ (Apysakos), antrasai — „Levatim“ (Kliūtys). 
Churginas įdomus dar tuo, jog jis yra vienas iš pirmųjų, ban- 
džiusių meniškai atvaizduoti kam tikrus žydų istorijos lemian- 
čius momentus, specialiai susijusius su Palestina ar su siekimu 
ją atstatyti. Šioje srityje dar pasidarbavęs garsus ankstyves- 
nės gadynės romanistas A, Kabakas savo trilogija  ,„Šlomo 
Molcho“, A. Goldšteinas, arba Ibn-zahav, savo veikalu „Ieme 
David“ (Dovydo laikai) ir A. Lubrainis savo kūriniu „Šalhevet“ 
(Liepsnos). Prie šios rūšies veikalų prisideda J. Churginas is- 
torine apysaka „„Chomat Agrifas“ (Agripo mūras), kame pie- 

šiamas paskutinis žydų nepriklausomybės laikotarpis. Visi šie 
veikalai yra labiau romantinės krypties. | 

Padarę šią mažą ekskursiją, sugrįžtame prie jaunesniosios 
Palestinos rašytojų kartos, pasistengiančios grynai realistiškai 
atvaizduoti naują šalies gyvenimą. Jie nesiveržia į tolimus pa- 
saulius, nesigilina į žydų praeities gelmes, bet aprašo savo ar- 
timą nors mažą aplinką su visomis jos smulkmenomis. Taip da- 
rydami, jauni rašytojai giliai yra įsitikinę, kad šis susikaupimas 
juos ilgainiui kaip tik išvesiąs į tikras literatūros platumas. 
Šiai rašytojų grupei naujas Palestinos gyvenimas yra nely- 
ginant religija ir šio gyvenimo vaizdavimas — tos religijos a4- 
vėrimas žydų pasauliui ir visai žmonijai. Šis atvėrimas yra iš 
esmės vienas, bet faktinai jis pareina iš įvairiausių gyvenimo 
sričių ir keičiasi pagal šias sritis. Vienas atsiekimų, jau da- 
bar labai sudominusių dideles mąstančias žmonijos dalis, yra 
pionierių kolektyvas. "Tai uždaras žmonių ratas, susidedąs 
daugiausia iš buvusių inteligentų, perėjusių dėl gilaus įsitikini- 
mo žydų tautos produktyvizacijos reikalingumu prie fizinio dar- 
bo. Šis jų perėjimas iš perdvasinto būvio prie fizinio darbo su- 
. sijęs ne tik su žydišku, bet ir aplamai su žmonišku idealu. Siekia- 
ma kartu naujų žmonių santykių ir naujos pavyzdingos sociali- 
nės struktūros. Tačiau visa tai stengiamasi pasiekti ne pervers- 
mu ir smurtu, o tik grynu asmeniniu pasiaukojimo pavyzdžiu. 
Šiam tikslui steigiama korporacija, kurioje individas visiškai 
nyksta ir nykdamas nelyginant iš naujo gimsta. Šiame kolek- 
tyve jau pribrendusi nemaža socialinė bei psichinė tikrenybė, 
kuri šaukiasi literatūrinio vaizdavimo ir nušvietimo. Tat ir at- 
lieka nauja Palestinos prozaikų karta. 

Kolektyvas aprašomas N. Bistrickio jo dviejų dalių 
knygoje „Iamin velelot“ (Dienos ir naktys), Eiver Ha- 
dani jo romane „Cerif haec“ (Medinė lūšnelė) ir Š. Cema- 
cho — „Šiva asar sipurim“ (Septyniolika apysakų). Bistrickis 
ypač pabrėžia patį reiškinį — chalucizmą. Jo vaizduojami įvai- 
riausių sluoksnių ir švietimo laipsnių žmonės, perėjusieji Pales- 
tinoje prie darbo gyvenimo. Jie visi nori sėsti ant žemės, bet, 
kol galės tat įvykdyti, jie sunkiai dirba Palestinos keliuose bei 
plentuose. Bistrickis aprašo jų ūpus, atpasakoja jų viltis ir nu- 
šviečia jų skausmus. Visoj apysakoj jaučiamas žiaurus žydų 
likimas ir iškeliamas lemiantis būtinumas atstatyti Palestiną, 

norint sukurti bent šiokį tokį normalų gyvenimą. Eiver Ha- 
dani savo veikale „Medinė lūšnelė“ vaizduoja kolektyvo šešių de- 
šimčių moterų ir vyrų, išėjusių vieną gražų rytą dykumon atka- 
riauti iš jos nagų žemės sklypą. Už kasdieninių mažų darbų 
pasislėpusi čia didelė atsinaujinančios tautos vizija paverčia 
Hadani'o kūrybą daina apie žydų intymųjį ir herojišką ryšį su 
žeme ir gamta. Septyniolika Š. Gemacho apysakų, pakeičiant jų 
eile, gali būti traktuojamos kaip kolektyvo dienynas. Čia vaiz- 
duojama kolektyvo apylinkė, gamta, naminiai gyvuliai, viduji- 
niai konfliktai, meilė ir pan. ir visur jaučiamas naujas, svei- 
kas gyvenimas. 

Tas pats tikėjimas bei ekstazė suvirpina ir visas kitas nau- 
jo gyvenimo sritis. Perėjimas iš miesto bei prekybos gyvenimo 
prie žemdirbystės — tai vienas žydų istorijos didžiausių stebuk- 
lų. Ištisus šimtmečius išbuvęs atitolęs nuo žemės grįžta žydas 
dabar per psichines, socialines ir politines bedugnes atgal į 
gamtą. Rašytojas L. Smoli savo veikale „Anše berešit“ 
(Pradžios žmonės) užsibrėžė tikslą atvaizduoti naują žydų ryšį 
su motina žeme. Nepaisydama mažų lėšų bei didelių sunkumų, 
apsigyvena viena žydų šeima pusiau dykoj vietoj. Realistiškai 
sultingai ir humoristiškai subtiliai Smolis piešia tą naują san- 
darą tarp žydų žmogaus ir gamtos. Visas kūrinys praskamba 
himnu tam atsinaujinimui. 

Perėjimas iš inteligentiškų užsiėmimų prie fizinio darbo 
įvyko ne tik kolektyve. Yra didelių chalucų būrių, tapusių 
mieste arba kaime padieniais darbininkais pas kitus. Šio naujo 
žydų padienio darbininko gyvenimą su visomis jo kančiomis, 
sunkumais ir savotiškais potyriais vaizduoja J. Aricha savo 
veikale „Lechem vechazan“ (Duona ir vizija). Nežiūrint dau- 
gelio silpnumų, jis vis dėlto atskleidžia mums išorinį bei vidu- 
jinį žydų darbininko pasaulį Palestinoje. J. Aricha pa- 
rašęs dar kitą romaną „Ud mucal“ (Išgelbėtas nuodėgulys), 
vaizduojantys Petliuros laikų baisenybes Ukrainoje. 

Darbininkų gyvenimą Palestinoj aprašo ir J. Zarchi 
savo romanuose: „„Alumim“ (Jaunystė) ir „Iamim jechefim“ 
(Basos dienos). Jis tat daro natūrališkai be atliekamo patoso 
ir be tautinio pasigrožėjimo. Zarchi piešia sunkų darbininkų 
gyvenimą, jų posiekius naujų žmoniškų idealų, jų kliūtis bei ne- 
pasisekimus ir panašiai. Zarchio romanai turi daug ydų, bet jie 

pasižymi vienu geru privalumu: jie kupini gyvenimo bei gy- 
vumo. 

Naujų Palestinos atsiekimų tarpe ypatingą vietą užima di- 
delė, vad. Rutenbergo įmonė — šalies elektrifikacija. Šis žyg“ 
darbis, sukėlęs nemažai dėmesio plačiame pasauly ir daug pasi- 
grožėjimo bei vilčių žydų tautoj, rado savo aidą minėtojo rašy- 
tojo Eiver Hadani veikale „„Mifal baarava“ (Įmonė tyruose). 

Naują gyvenimą Palestinoj, tačiau, sudaro ne vien tik dar- 
bininkai, bet ir darbdaviai, pirmoje eilėje kaimo darbdaviai, — 
ūkininkai. Žydas ūkininkas, išbuvęs daug metų šaly, įleido gi- 
lias šaknis į žemę. Energija ir intensyvus darbas ilgainiui su- 
kūrė gerbūvį, o naujas gyvenimas — tam tikrų papročių bei 
požvilgių. Šį naują gyvenimą kolonijoj, vadinas, kaime, vaiz- 
duoja rašytojas J. Chanani savo veikale „Netiv hajisurim“ 
(Kančių takas). 1 

Naujas žydų gyvenimas taip pat ir Palestinos mieste. Miesto 
gyvenimą nemažai aprašinėjo senesnioji rašytojų karta, bet ir 
jaunieji jį vaizduoja, ypač pokarinėj gadynėj. Šiai rūšiai pri- 
klauso J. Gurvičiaus „Bešaare tuma“ (Nešvarumo var- 
tuose) ir B. Kahanos „Bifroach ec hehador“ (Kada apelsinai 
žydi). J. Gurvičius yra gabus pasakotojas, bet jo romanas ma- 
žai vykęs, Jo turinys — seksualinis gyvenimas mieste. B. Ka- 
hana aprašo miesto gyvenimą aplamai. Tarp kitko ten vaizduo- 
jamas ir chalucas mieste. 

Naujasis žydų gyvenimas Palestinoje, žinoma, negalėjo pra- 
slinkti ir iš tikrųjų nepraslinko be didelių susikrėtimų. Įvai- 
riais laikais įvyko susirėmimų tarp arabų ir žydų, kur pralieta 
nemaža kraujo. Vienas toks itin aršus susinėmimas aprašomas 
Š. Šalom jo veikale „Joman bagalil““ (Dienynas Galilė- 
joje). Dviejų tautų gyvenimas viena greta kitos turėjo antra 
vertus ir užmezgti tam tikrus draugiškus santykius, kas savo 
ruožtu irgi atsispindėjo literatūroj. Arabiškų motyvų randam 
jau senojoj Palestinos rašytojų kartoj. Jaunieji gi ne vien tik 
aprašo arabų gyvenimą, bet iškelia įvairius draugiškus ryšius 
tarp žydų ir arabų. Taip vaizduoja Š. Kadri savo veikale ,„Aha- 
va zara“ (Svetima meilė) vieną arabų merginą įsimylėjusį 
chalucą, kurio vidaus pasauly dėl to įvykusi didžiausia atmaina. 
Įdomus reiškinys yra rašytojas Aziz Efendi. Tai žydiškas 
piemuo, praleidęs daug laiko tarp beduinų. Šį gyvenimą jis pas- 

kui vaizdavo savo veikale „Beohole midbar“ (Dykumos palapi- 
nėse). Priešingai vyresniesiems žydiškiems arabų piešėjams jis 
aprašo gyvenimą grynai realistiškai. Savotišką arabų piemenų 
būvį jis vaizduoja „Belelot choref im haadarim“ (Žiemos nak- 
timis su bangoms). 

Be pavienio naujo žydų gyvenimo vaizdinių jau ima rody- 
tis dideli ir platesni aprašymai. Šiai rūšiai priskirtina E ver 
Hadoni'o trilogija „Erškėčiai“, kurios pakol kas išėjusios 
tik dvi dalys: „Šloša“ (Trys) ir „„Arubot gevohot“ (Aukšti ka- 
minai). Iš ankstyvesnės gadynės šia dvasia veikia šie žymūs 
novelistai ir romanistai: Berkovič ir Kabak. 

Berkovičius parašęs apysakų eilę iš Palestinos gyvenimo ir 
didelius veikalus: „Acharonim“ (Paskutiniai), „Menachem 
Mendel Palestinoj“ ir pagaliau „Iemot hamošich“ (Mesijo lai- 
kai). A. Kabakas parašęs didelį romaną „Ben jam uven mid- 
bar“ (Tarp jūros ir dykumos), kur traktuojamas gyvenimas žy- 
dų praeities ir ateities atžvilgiu. 

Perėjus iš prozos prie poezijos, pastebimas savotiškas reiš- 
kinys: tuo tarpu kai Palestinos proza išeina į naujus kelius, 
lyrika daugiausia pasilieka senose hebrajų poezijos pozicijose 
ir skiriasi į dvi kryptis: individualistinę ir kolektyvistinę. Pir- 
moji užimta beveik išimtinai savo vidaus pasauliu. Antroji, 
tiesa, stovi arti gyvenimo ir užsiima Palestinos tikrenybe, bet 
kadangi ji palyginti maža, tai individualistinė estetinė lyrika 
užvaldo visą sritį, žymiai nutrindama gadynių ribas. Tiesa, in- 
dividualistinės krypties atstovai laikas nuo laiko irgi ieško ke- 
lių į Palestinos tikrenybę, bet ši tikrenybė yra jiems tik moty- 
vas jų individualistiniam atsivėrimui, o ne pamatas kolektyvi- 
niams išgyvenimams aprašyti. ) 

Žymiausias paskutinės gadynės individualistinės krypties 
dainius yra A. Šlonski (g. 1900 m.). Šlonskis yra didžiau- 
sias mūsų laikų meniškas hebrajų kalbos virtuozas. Jis ir di- 
džiausias naujausios hebrajų poezijos formų virtuozas. Atsisa- 
kydamas nuo bet kokio literatūrinio palikimo, jis tampa vienu 
didžiųjų hebrajų kalbos ritmiškumo, eiliavimo bei strofavi- 
mo srity novatorių. Kartu su tuo jis rodo žymų poetinį gilumą. 
Dvasiškai istoriškai jis ypač įdomus tuo, jog jis vykdo tą sinte- 
zę, kuriai Bjalikas nutiesė kelius, būtent, superalizmo ir teraliz- 
. mo. Kaipo dainius Šlonskis pasižymi kraštutinių individualizmu, 

bruzdančiu temperamentu, stipriu patosu, siekimu naujų, toli- 
mų akiračių bei asmens ir pasaulio atnaujinimo. Jo tematika 
labai plati ir visapusiška. Joj ir naujas gyvenimas turi savo, 
nors'itin individualinį, aidą. Tačiau, kur Šlonskis benueitų, sa- 
-vo poetine tematika, jis nuolat prieina paskutines Dievo, žmo- 
gaus ir pasaulio problemas. Jo kūryboj virpa religinė styga. 
Literatūrinis jo. nusistatymas yra artimas ekspresionizmui. 
Dalis jo kūrinių surinkta šiuose rinkiniuose: „Dvai“ (Skaus- 
mas), „Leaba-ima“ (Tėvui ir motinai), Bagilgal“, „Beele ha- 
jamim“ (Šiomis dienomis) ir „Avne bohu“ (Dykumos akmens). 
Tai sudaro tik mažą dalį didelio Šlonskio poetinio produktingu- 
mo. Didesnė dalis dar išmėtyta įvairiuose periodiniuose raš- 
tuose. 

J. Kopilevič (g. 1893 m.) yra didžiai intelektualinis 
dainius. Jo kūryboj maišosi mintys ir jausmai, nesudarydami 
tikros sintezės. Kaipo tikrai individualistinio poeto kūriniai, jo 
eilėraščiai teturi tik vieną tiks'ą — atskleisti vidujinį dainiaus 
pasaulį. Ypač vykusios jo elegijos. Kopilevičiaus meniškos for- 
mos yra truputį nerangios, bet kalba rodo daug įdomių naujienų. | 
Jo kūryba surinkta rinkiny „Hahelech baarec“ (Žemės klajo- 
tojas). 

J. C. Rimon yra religiškai mistiškas dainius, neturįs 
sau lygaus naujoj hebrajų, ypač paskutinės gadynės literatūroj. 
Jo gilios dvasios srovės teka Dievo link. Kaip senųjų žydų lai- 
kų žmogaus, visas jo vidaus pasaulis slegiamas nuodėmės sąmo- 
nės, kurią jis privalo atitaisyti. Jo kūryba todėl pavirto ilga 
maldų ir giesmių eilė. Yra jo kūryboj ir meilės dainų, bet jos 
visos nėra žemiškai nusiteikusios. Jo kalba rodo seną buvusių 
kartų ritmą ir dažnai reiškiasi Biblijos kategorijomis. Rimono 
eilėraščiai dar nesurinkti knygos forma. 

M. Temkin pasižymi savo intymumu su pasauliu 
ir beribe, nukėlusiu dainių į religines tolybes. Vienas jo. kū- 
rinių rinkinys todėl ir pavaidintas „Širim utfilot“ (Giesmės ir 
maldos). Kitas jo eilėraščių rinkinys „,„Netafim“ (Lašai) išreiš- 
kia dainiaus individualinius pergyvenimus dabartinėj Palesti- 
noj. M. Temkinas yra subtilus ir švelnus lirikas. 

J. Lichtenbaum (g. 1895 m.) yra nuoširdus dainius, 
pasižymi tam tikra emocionalia konstancija ir net tam tikru me- 
niškų nejudomumu vaizdų ir žodžių atžvilgiu. Tat vienu atžvil- 

giu privedė jį prie žymių tobulumo aukštumų, tačiau kitų atžvil- 
giu užkirto jam kelią į tolimesnę raidą. Jo kūryba ypač sukasi 
aplink vienumos ir apleistumo jausmus ir išimtinai iškelia šios 
rūšies individualinius pergyvenimus. Eilėraščių nuotaika pesi- 
mistinė ir gaida e'leginė. Jo kūriniai surinkti knygoj „Becel 
pašaot“ (Valandų pavėsy). 

J. D. Kamzon (g. 1900 m.) yra dainius, pasižymėjęs 
tiesumu, atvirumu, paprastumu ir širdingu elegiškumu. Jis 
pagarsėjęs savo gausingais eilėraščiais apie Jeruzalę, kur 
pasireiškia gili ir mistišką ieškoma dvasia, Siekdamas tolimo 
romantinio kranto, kame visa kas pasirodo aukštesnio gro- 
žio ir aukštesnės vienybės šviesoje, sruvena jo kūryba it rami 
srovė, išlyginta savo poetiniu kvėpavimu ir atmosfera. Kam- 
zono kūriniai išmėtyti įvairiuose periodiniuose raštuose. 

Š. šŠalomas jau aukščiau minėtas kaip pasakotojas. Jis 
parašęs ir eilėraščių, surinktų į tris rinkinius: ,„Belev olam“ 
(Pasaulio širdy), „Mi“ (Kas) ir „Pele gema“ (Stebuklingas 
gėralas). Šalomo lyrika yra klausiančio pobūdžio ir linksta prie 
sielos mįslių bei pasaulio paslapčių. Ji smarkiai mistiška, ypač 
rinkinių „Kas“ ir „Stebuklingas gėralas“, eilėraščiai. 

Š. Bas (g. 1900 m.), atspausdinęs du eilėraščių rinkinius: 
„Adam“ (Žmogus) ir „Chupim“ (Krantai). Juose abiejuose 
vibruoja žmogaus siela, kovojanti už individualinių išgyvenimų 
ir vidujinių aiškumų. Rinkiny „Krantai“ pasireiškia gilus žydų 
tėvynės ilgesys. Jo bešaknybės bei atsijimo jausmas yra di- 
džiai graudus. 

N. Alterman sukelia didelio susidomėjimo savo eilė- 
raščiais, pasižyminčiais smarkia ekspresija. Jo kūriniai ypač 
sukasi apie meilę ir naktį, turinčios naują poetinį niuansą bei 
garsą. Jo kūriniai surinkti knygoj ,,Kochavim bachuc“ (Žvaigž- 
dės gatvėj). 

Primintini dar šitie jaunesni dainiai: J. Ogen — eilė- 
raščių rinkinys „„Behizdakchut“ (Su giedrumu), I. Ankori 
— eilėraščių rinkinys „„Kešet“ (Vaivorykštė), I. Perman — 
„Sefer haširim“ (Dainų knyga) ir M. Fainštein — „Širim 
vesonetot“ (Dainos ir sonetai). Šiuo paskutinės gadynės hebra- 
jiška poezija toli gražu dar neišsemta, Iškeltini yra dar pasku- 
tinės gadynės hebrajiški dainiai, kurie įgavo vardo ir šlovės 
ne Palestinoj, bet diasporos šalyse. Nežiūrint to, ir jie savo 

esme yra palestiniški dainiai. "Tai dėl to, kad daugelis jų šian- 
dien jau gyvena Palestinoj, o tie, kurie dar būna diasporoj, 
glaudžiai yra surišti su visa, kas vyksta Palestinoje. Bet kadan- 
gi jie rodyte rodo, kiek ir diaspora dar turi savo poetinių pa- 
jėgų, aš juos ir išskiriu iš kitų tarpo. Vienas svarbiausių šios 
dainių šeimos tai B. Silkiner (1881—1988). Su jo pasiro- 
dymu prasideda nauja gadynė Amerikos hebrajų literatūroje. 
Jo veikalas, atidaręs šią naują gadynę, yra poema „Mul ohe] 
Tamura“ (Prieš Tamuros palapinę). Poema apdirba seną toli- 
mų indijonų genčių pasaką iš ispanų viešpatavimo laikų. Dai- 
nius čia maišo epiką su lyrika, sukurdamas, tuo būdu, lyrinį 
epą. Jo tolimesniuose kūriniuose, k. a.: ,,„Melech ein bemoav“ 
(Karaliaus Moavijoj nėra), ,„Vehašir šelo hušar“ (Nedainuota 
daina), „Bederech Natisburg“ (Natisburgo keliu) ir „Eclau 
iš tam“ (Naivus Eclan), dainius labiau suskaidrėjęs ir suaiš- 
kėjęs. Atsiranda jame dabar ryškus palinkimas į visa, kas 
idiliška, liaudiška. 

H. Bavli, literatūrinis Rašgalskio slapyvardis, yra kla- 
siškas pavyzdys to, kaip nutrintos yra šiuo laiku sienos tarp 
Palestinos ir diasporos. Bavlis ilgą laiką gyvenęs Palestinoje 
ir ten pat ar vėliau, bet Palestinos įspūdžių įtakoj, parašęs sa- 
vo veikalą ,,Neginot erec“ (Žemės melodijos). Tai lengvi lyri- 
niai eilėraščiai, tekantieji plačiai ir nuoširdžiai ir išreiškian- 
tieji individualinį žydo nusistatymą jo istorinės tėviškės atžvil- 
giu. Lyrizmo paprastumas ir liaudiškas grožis lydi Bavlį ir ki- 
tuose jo kūriniuose, k. a. „,„Sergejev mikfar tavor“ (Sergejev 
iš Tavorų kaimo) ir „Mrs. Vids“ — abu idilinio pobūdžio. Bavii 
dar parašęs idilinę poemą „Eili“. 


. Š. Gincburg (g. 18390 m.) buvo savo laiku labai palan- 
kiai sutiktas kritikos ir tuoj įgijęs vardo, Jo kūryba švelni ir 
išlyginta, bet kartu žymiai svetima ir net nerangi. Laikas nuo 
laiko, tačiau jame prasilaužia lengvapėdės ir tylios lyrinės dai- 
nos. Gincburgas daug apdainavo gamtą, jo tikras elementas, 
tačiau, yra miestas. Iškeliavęs Amerikon ir tapęs ten vienu 
naujos hebrajų literatūros kūrėju, jis skyrė daug dėmesio ame- 
rikoniškam miestui, kurį jis vaizduoja savo kūriniuose: ,„Ba- 
migdal“ (Bokšte), „„Al nehar hudson“ (Hudsono upė) ir ypač 
poemoj „New-York“. Dabar Gincburgas Palestinoje. Jo eilė- 

raščiai surinkti knygoj „Širim ir poemot“ (Eilėraščiai ir po- 
emos). | 

“J. Efros (g. 1890 m.) yra subtilus lyrikas, labai prime- 
nąs Jakobą Kahaną. Jo tematika sukasi aplink vakarą, naktį, 
pavasarį ir meilę. Jis turi ir jūros motyvų: „Ben chupim re- 
chokim“ (Tarp tolimų krantų). Kadangi jis yra tikras roman- | 
tikas, jo kūryba suvirpinta didelio palinkimo į gyvenimo ištai- 
gingumą ir į aukštesnį grožį. Jo tonas nuolat heroiškai pate- 
tinis ir jo eilėraščiai pasižymi jų lengvu, žadinančiu rimu ir mu- 
zikališkumu. Jo kūriniai surinkti knygoj, pavadintoj „Širim“ 
(Eilėraščiai). 

S. Halkin (g. 1399 m.) yra ryškus individualistinis 
dainius. Kadangi autorius romantikas, tad visa jo kūryba ku- 
pina gyvenimiško švarumo, šventumo, ypatingo grožio ir Dievo 
ieškojimo ilgesio, Tat ypač pasireiškia jo didelėj poemoj „20- 
chai“. Visa jo esmė daro įspūdį žmogaus, stovinčio nuošaliai gy- 
venimo ir sugeriančio tik tolimus aidus. Iš kūrinių knygos for- 
ma pakol kas išleisti tik jo meilės sonetai, pavadinti „Bejamim 
šisa velelot šiva“ (Šešiomis dienomis iš septyniomis naktimis). 
Minėtina taip pat jo poema „Baruch ben Nerija“. Halkin para- 
šęs ir romaną „Jechiel Hahagri“, vaizduojąs kaimo ir miestelio 
ties Dniepru gyvenimą, iš kur dainius kilęs, ir gyvenimą Ameri- 
koj, kame dainius ilgą laiką gyveno, bet. negalėjo susigyventi. 

A. Regelson yra vizionieriškas dainius su palinkimais 
į problematiką. Jo garsiausias kūrinys tai poema „Kajin ir 
Hevel“. Regelsonas pasižymi ekspresijos jėga. Jis savo laikų 
užėmė Amerikos hebrajų literatūroj gan žymią vietą. 

R. Grosmanas (g. 1899 m.) priklauso prie jaunųjų 
hebraiškų Amerikos dainių. Kaip dauguma jų, taip ir jis ro- 
mantikas. Jo kūryba sukasi ypač aplink individualinius pergy- 
venimus ir kančias. Jis lyg būna tylos ir skepticizmo nelaisvėje. 
Šen ir ten užsibrėžia jo kūryboj keliai, nuvedantieji dainių į 
epiškas sritis. Jo kūriniai surinkti knygoj, pavadintoj „Širim“ 
(Eilėraščiai), kame randa aidą liūdni 1929-tų metų Palestinos . 
įvykiai. 

A.Lisick'i atsiskiria nuo triukšmingo Amerikos pa- 
saulio ir pasitraukia į savo poetiškus rūmus, kur jis užsiima 
vien tik savo paties „aš“. Lisickis pasiekia didelių meno aukš- . 
tumų ir pasižymi savo kalbos virtuoziškumu. Ypač pagarsėjęs 

jo kūrinys „Al chof Niagara“ (Niagaros krante). Žinoma yra 
ir jo pasaka ritmine forma „Mišot benof karuchot“ (Klajojus 
“ dvasios srity). Jo kūriniai surinkti knygoj, pavadintoj „Širim“ 
(Eilėraščiai). | 

J. Zilberšlago kūryba sukasi ypač aplink meilę. Jo 
mylima forma — sonetas. "Tarp kitko pasireiškia jo kūryboj 
liūdesys žmonių, atitrauktų nuo gamtos ir ilgėjusių jos šaltinių. 
Daug jo dainų rodo stiprų palinkimą į liaudiškumą. Jo kūriniai 
dar nesurinkti. . - 

Primintini dar rašytojai ir dainiai: A. Šoer, C. M. Frank 
ir A. Damnic. Kai dėl kitų diasporos šalių, tai jose dar labiau 
pasireiškė dvasinio centro perkėlimas į Palestiną. Palengva 
visi hebrajų kūrėjai persikelia į sentėvių žemę, o kas lieka 
vietoj, sudaro tik silpną periferiją aplink stiprų palestinišką 
centrą. Dauguma šių periferinės literatūros pajėgų susideda 
iš visai dar jaunų rašytojų bei dainių, k. a.: B. Pomeranc 
(eilėraščių rinkinys „Bisfatajim el hašela“ — Lūpomis prie uo- 
los), M. Lusternik (eilėraščių rinkinys „Sufat aviv“ — Pa- 
vasario audra), Š. D. Bunin (eilėraščių rinkinys ,'Tabot ma- 
zal“ — Laimės žiedai), M. Busak (eilėraščių rinkinys „„Bašla- 
bim“ — „Laiptais“). Eina dar rašytojai, kurių kūriniai dar 
nesurinkkti: N. Plantovskis, M. Titelman, D. Chomskis, A. Rich-- 
„ter, Š. Melcer, A. C. Vitlin ir N. Štokhamer. Rumunijoj tai yra: 
L. Kuperštein, N. Haberman, J. Vainštein, K. Bartini ir M. Gold- 
berg. Jaunoji Lietuvos žydų karta bus vėliau skyrium na- 
grinėjama. 

Naujas paskutinės gadynės reiškinys tai hebraiška poetė. 
Dėl įvairių priežasčių moteris senesniais laikais visai nebuvo 
atstovaujama naujoj hebrajų literatūroj. Paskutiniais laikais 
"ji jau, tiesa, ėmė rodytis, bet ypač kaipo prozaikė, kaipo pasa- 
kotoja. Tik visai paskutiniuoju laiku išsikėlė moteris poetė. 
Tai yra tiesioginis kartais ir netiesioginis naujojo Palestinos 
gyvenimo bėi cionizmo vykdymo padaras. Stipriausia ir labiau 
savotiška poetė yra R. Blovštein (1890—1931), žinoma sa- 
vo vardu Rachel. Ji yra švelni lyrikė. Visą jos kūrybą suvir- 
pina tylus žmoniškas liūdesys ir gilus kentėjimas. Poetei esani 
sunkios ligos prislėgtai, jos kūriniuose dažnai atsispindi siela 
žmogaus, suvedančio paskutines savo sąskaitas su pasauliu. Jos 
eilėraščiai yra kartu ir individualiniai ir kolektyviniai. "Tai 

asmeniški pergyvenimai, supinti su nauju Palestinos gyvenimu, 
kurio ji pati tapusi organine dalimi. Jos eilėraščiai surinkti į 
tris rinkinius: „Safiach“, „Mineged“ (Priešais) ir „„Nevo“. 
„Priešais“ tai vienas geriausių lyriškų rinkinių, išleistų pasta- 
ruoju laiku. ,„Nevo“ rinkiny suskamba žmoniškas liūdesys ant 
paskutinių žemės kelių. 

A. Pinkerfeld. Ji pasižymi tam tikru elastiškumu, 
lengvumu, melodiškumu, bet ir palinkimu į dekoratyviškumą ir 
abstraktiškumą. Pabrėžtinas yra jos subtilus pojūtis šviesai ir 
visiems šviesos reiškiniams. Jos eilėraščiai žymiai sukasi ap- 
link erotiką. Iš Pinkerfeld kūrinių išėjo tik vienas rin- 
kinys „Jamim dovevim“ (Šnibždančios dienos). Minėtinos yra 
dar trys jos poemos „Jovel“, „„Aštoret“ ir „„Avišag“. 

J. Bat -Mirijam (g. 1901 m.) — poetinė atstovė ty- 
laus, naivaus žydų moterų pasaulio, vis labiau ir labiau žlungan- 
čio moderniškų laikų triukšme. Jos kūryba atspindi seną pa- 
triarchalinę žydų būtį ir yra romantiško pobūdžio. Jos eilėraš- 
čiai išleisti rinkiny „„Merachok“ (Iš tolo), 

A. Rab — aiškios ir ryškios ekspresijos individualistinė 
poetė. Ypač ji pasižymi savo rimų meistriškumu. Rab'os kū- 
ryba rodo žymiai orientališką koloritą. Dažnai poetė atitolsta 
nuo konkrečios realybės ir pereina prie abstraktinio stebėjimo 
bei svarstymo. Jos eilėraščiai surinkti knygoje „„Kimšonim“ 
(Velėnos). 

Yra dar viena poetė, Eliševa, bet ji, kaip pasakotoja, 
jau paminėta aukščiau tarp šios gadynės prožaikų. Visos šios 
poetės stovi vidury tarp individualistinės ir kolektyvinės srovių, 
prie kurios paskutinės mes dabar pereinam. 

Kolektyvinė srovė būdinga tuo, kad jos atstovai stato, kaip 
kadaise kad buvę, jų visą asmenybę tautos interesų tarnyboj 
ir išgyvena net savo paties „aš“ kolektyvinėmis kategorijomis. 
Šių kolektyvinių dainių skaičius nepalyginti mažesnis už indi- 
vidualistinių. Jie bendrai nesudaro tarpusavy jokios propor- 
cijos. Jų viso labo tebėra tik trys: U. C. Grinberg, J. Lamdam 
ir A. Braudes, prie kurių prisideda ankstyvesnio laiko poetas 
D. Šimeonovič. 

U. C. Grinberg (g. 1896 m.) yra impulsyviškiausias ir 
dinamiškiausias pastarųjų laikų dainius. Jo kūrybos kelias labai 
vingiuotas ir jo literatūriškas nusistatymas nevieningas. Da- 

bar jis priklauso kolektyvinei pakraipai, bet jis jau turėjęs ir 
meniško individualizmo periodo. Ir kitų literatūros srovių at- 
žvilgiu jis nevieningas. Jis ėjo per realizmą prie ekspresioniz- 
mo, suskambėdamas pakely romantinėmis gaidomis. Jo kūryba, 
todėl, marga ir visokeriopa, bet visados šiuo ar kitu saiku pa- 
sireikšdavo dainiaus palinkimai į kolektyvizmą, ėmusį pagaliau 
viršų. Grinbergas pasižymi audringumu, aktingu etiškumu, 
raustančiu intelektualizmu ir giliu įsišaknijimu savo tautos isto- 
rinėj dirvoj. Savo kolektyvinės kūrybos aukštį jis pasiekia eilė- 
raščių rinkiniuose „„Kelev bajit“ (Naminis šuo), ir „„Ezor ma- 
gen uneum ben hadam“ (Apsaugos juosta ir kraujo kalba). 
Pirmajame jis išreiškia savo gilų skausmą dėl neišvengiamos, 
jo manymu, katastrofos tėvų žemėje. Antrajame rinkiny jis 
traktuoja liūdnus 1929-tų metų įvykius Palestinoj. Grinbergas, 
tačiau, negalėjo visai užgniaužti savo individualizmo. Jis pra- 
siveržia jo kūriniuose: ,„„Hagavrut haola“  (Stiprėjąs vyriš- 
kumas) ir ,„Anakreon al kotev haicavon“ (Anakreonas liūdesio 
šaly). Grinbergas vaizduoja ir žydų persekiojimus pokariniais 
laikais. Be to, jis skyrė daug vietos chalucų sąjūdžiui ir jo 
heroizmui. Iš kitų jo kūrinių minėtini: „Chazon achad halig- 
jonot“ (Vieno legijono vizija) ir „Ema gedola vejareach“ (Di- 
delė baimė ir mėnulis). 

J. Lamdan (g. 1899 m.) yra švelnus lyrikas, nešąs savo 
sieloj karštą virpėjimą, mistišką baimę ir šiltą atsakomybę už 
didelį ir lemtingą žydų kelių ieškojimą pastaraisiais laikais. 
Lamdan yra tylus, religiškai vibruojąs ir romantiškai liūs- 
tąs, dainius. Jo kūrybiškas žodis yra tiesus, teisus bei giliai 
tragiškai pergyventas. Lamdan pagarsėjo savo lyrine poema 
„Masada“, išreiškiančia ištikimų kovotojų už Palestinos atsta- 
tymą ir žydų tautos atgimimą nujautimus bei viltis. Savo ke- 
li Lamdanas tęsia kitam rinkiny: „„Baritma hamešulešet“ (Tri- 
guba kinkysena). Šiuo rinkiniu nusakoma didelė diasporos iš- 
pažintis: iškeliami buvę diasporos dvasiniai turtai ir šios die- 
nos nusmukimas, turįs tik vieną išeitį — į Palestiną. 

A. Braudes (g. 1907 m.) yra vienas jauniausių, bet tarp 
jų vienas svarbiausių dainių. Visą savo kūrybą jis daugiausia 
paskyręs kolektyvo tarnybai. Aštria akimi jis žiūri į tai, kas 
dedasi senoj naujoj tėviškėj, ir išreiškia savo didelį skausmą, 
matydamas, kad neinama tikruoju keliu. Braudes dainuoja pio- 

nieriaus dainą. Kadangi tas pionierius yra darbininkas, tai 
Braudes daina yra darbo daina. Ir jo meilės eilėraščiai susiję 
su darbu — jie apdainuoja dirbančią moterį. Jo kūriniai su- 
rinkti knygoje ,„Batelem“ (Lysėje). 

D. Šimenovič, priklausąs iš tikrųjų ankstyvesnei ga- 
dynei, čia dar kartą minimas, kadangi naujausiu laiku jis per- 
gyveno toli siekiančią poetinę metamorfozę. Ankstyvesnėj ga- 
dynėj jis buvo individualistas, naujausioj — kolektyvistas. Ypač 
jį sužavėjo chalucų idealizmas ir dvasinis stiprumas. Savo 
įvairiose idilijose „Jovel haeglonim“ (Vežikų jubiliejus), 
„Bjaar hadera“ (Chederos miške), „„Maceva“ (Paminklas) ir 
kt. dainius vaizduoja margą ir visapusišką chalucų gyvenimą 
įvairiose naujos Palestinos gyvenimo srityse, rodo įvairius ti- 
pus ir piešia juos tikrame jų gyvenime dydy bei tikrume. Jis 
neslepia savo atvirų simpatijų piešiamiems didvyriams, kas jį 

"dažnai nuveda į sentimentališkumą.  Šimenovičius domisi ir 
kitais naujojo gyvenimo reiškiniais. Atskira jo palestiniškos 
kolektyvinės kūrybos sritis tai jo satyros, kuriose jis įkandžiai 
iškelia visas silpnąsias puses, ragindamas jas ištaisyti. 

Iš ankstyvesnių laikų dar veikia  Černichovsky, Šneor, 
Fichman ir kiti. Visi jie yra dar labai produktingi, kuria įvai- 
riose literatūros srityse, ypač lyrikos srity, kurią jie vis labiau 
praturtina. 

Trečioji, paskutinės gadynės naujos hebrajų literatūros 
sritis, dramatinė, dar visai mažai išsivysčiusi. Tuo laiku, kai 
dviejose kitose literatūros srityse pasiekta, kaip jau matėme, 
įžymių aukštumų, naujoji hebrajų dramatika dar vis tebesanti 
savo pradžiose. Be to, ir ta maža, kas jau sukurta, esanti dra- 
matiška tik savo forma, bet ne savo esme. Savo esme ir visa 
atmosfera šieji kūriniai esą dar labiau toli nuo tikros dramati- 
kos. Jie daugiausia yra lyriniai jausmų išreiškimai ar epiniai 
piešiniai, kurie parašyti dramatine, vadinas, dialogine forma. 
Trūksta didvyrių dramatinio apsisprendimo, trūksta dramati- 
nio veiksmo, būtent ištekėjimo veiksmų, kaip organiškos būdo 
pasekmės, trūksta ir gyvo individualumo, dramatinio įtempi- 
mo ir panašių ypatumų, be kurių drama yra lyg kūnas be dva- 
sios. Tad ir dabar, paskutinėj hebrajų literatūros gadynėj, tik 
einama prie tikros dramatikos, kuri vis dar tebėra ir tebelieka 
vilties bei ateities dalykas. Tačiau, jei ir negalima kalbėti apie 

pasiekimus hebrajų dramatikos srity, tai bent nubrėžti jau ke- 
liai, kuriais hebrajų kūrėjai yra linkę eiti į savo dramatinį 
tikslą. Kelių yra du: aktualumo ir istoriškumo kelias. Atsiran- 
da, kitaip sakant, dvi hebrajų dramos rūšys: aktualinė ir isto- 
rinė, Antroji, istorinė drama, savo ruožtu irgi skirstoma dviem 
rūšim: biblinė ir pobiblinė drama. Pradedam istorine drama, 
esančia, palyginti, daug daugiau išsivysčiusia, negu aktualinė. 
Istorinė drama yra dabar sritis, kuri pritraukia hebrajų ku- 
riančių pajėgų dėmesį. Pastaruoju laiku šioje srityje pasirodė 
daugelis dainių bei rašytojų. Tačiau dramaturgo vardą nusi- 
pelnę tik du. Visi kiti yra šioj srity tik svečiai, kurių svoris 
glūdi literatūros srityse. Šie du yra: M. Šoham, iš tikrųjų M. 
M. Poliakovič, ir N. Bistricky. Pirmasis yra biblinės, antrasis 
— istorinės pobiblinės dramos atstovas. 

M. M. Poliakovič yra labai gabus kūrėjas, Jis pasižy- 
mi gilumu, originalumu ir ypatingu žodžio stiprumu. Pradėjo 
jis epine poezija, bet tuojau perėjo prie dramatikos. Jo pir- 
mutinė drama buvo „Jericho“, kurioje jis vaizduoja susirėmimą - 
tarp abiejų kultūros sluoksnių rytuose, būtent, tarp sėslių, 
krašte bei žemėje įsišaknijusio elemento, ir dykumoj klajojan- 
čio, taigi nomadiško elemento.  Šoham - Poliakovičius parašęs 
dar dvi kitas dramas biblijos temomis: „Bilam“ bei „Cor ir 
„Jeruzalė“. Pirmoje piešiamas Dievo ieškojimas pirmutiniais 
tautos keliais, antroje — senoviška kova tarp Mozės tikybos 
ir „Baal“ religijos, taigi kova tarp žydų monoteizmo ir poli- 
teizmo. Taigi čia daugiau idėjinė drama, kuri savo problemo- 
mis bei tolimais žmoniškais aspektais labiausiai domina dra- 
' maturgą Šohamą. Visos jo dramos pasižymi plačiu tūriu, gi- 
linimusi į pasaulį bei visatą, vizionieriškumu, religiniu virpėji- 
mu ir dideliu bei vertingu kalbos polekiu. Jos visos, tačiau, ken- 
čią nuo pamatinės ydos — tikro dramatizmo stokos. ' 

Be Šohamo bandė ir kiti savo jėgas dramos srityje biblijos 
temomis. Iš šiųjų veikalų čia minėtini šitie: romantisto 
A. A. Kabako.drama „Valstybei suirus“, dainiaus D. Šimeno- 
vičiaus drama „Saliamono meilė“ ir A. Z. Jofės drama „Pra- 
žūties pėdomis“. Kabakas vaizduoja jo dramoje pastarąsias . 
karaliaus Dovydo dienas ir rodo jo, karaliaus, didelius rūpes- 
čius dėl savo politinės bei religinės veiklos ateities. Šimenovi- 
čius suteikia Saliamono laikų gyvenimo paveikslą. A. L. Jofė 

pagaliau svarsto karaliaus Chizikijaus laikus, kai politiniam žy- 
dų horizonte jau pasirodė greitos šalies bei nepriklausomybės 
pražuties šešėliai. Jofės dramai charakteringa tai, jog, svars- 
tydamas istorinę biblišką temą, autorius daro tolydines ana- 
logijas su mūsų laikais — momentas sudarąs kito istorinės dra- 
mos kūrėjo, N. Bistrickio, svarbiausią bruožą. 

Kaip M. Šohamas, taip ir N. Bistrickis pradeda savo lite- 
ratūrinį kelią ne dramos srity. Jis tačiau, ne kaip Šohamas, 
darbuojasi pirma pasakojančios prozos srity. (Plg. aukšč. psl. 
81). Netrukus jis ir pereina į dramatiką, kame jis itin pa- 
sižymi. Iš po jo plunksnos išėjo šios dramos: „Jehuda Iskari- 
jot', dvi dramos „Sabatai - Cvi"' ir vienaktis „Šiąnakt“. Visos 
šios dramos istorinės, bet savo esme jos yra tik, taip sa- 
kant, veidrodis dabartiniams žydų laikams. Dabarties žydų 
istorijos lemiantis momentas, kai atvadavimo svarstyklės svy- 
xuoja aukštyn ir žemyn, ypač traukia dramaturgo Bistrickio 
dėmesį. Atvadavimo idėja ilgos diasporos bėgyje įgijo įvairias 
formas ir iš dalies virto tautinės mistikos dalyku. Šis atvada- 
vimo momentas, tiek aktualine, tiek mistine forma, sudaro visų 
Bistrickio dramų idėjinę atmosferą. Bistrickis pradėjo vaiz- 
duoti atvadavimo idėją sienoje tarp individo ir visuomenės. 
Tai pranokino jo pirmutinę dramą „Jehuda Iskarijot“. Toli- 
mesnėj savo kūryboj jis daugiau pereina prie visuomenės. Jis 
peršoka per ilgas kartas ir vaizduoja „Sabatai-Cvi“ atvadavi- 
mo sąjūdį. Šiuos laikus jis svarsto net dviejose dramose, abi 
pavadintos ,„Sabatai-Cvi“. Antroji, tačiau, nėra pirmosios per- 
dirbimas, bet visai naujas, labiau pagilintas ir labiau meniškas 
kūrinys ta pačia tema. Abu kartu Bistrickis išveda tiek isto- 
rines asmenybes, tiek jų aplinką ir laikotarpį apskritai, tačiau 
jo dramos kenčia nuo epinio ištiesimo ir tikro dramatinio veiks- 
mo bei įtempimo stokos. Tai sakytina ir apie jo vienaktį „Šią- 
nakt“. Ir čia, kur jis svarsto paskutinę žydų laisvės bei nepri- 
klausomybės naktį, daugiau suteikiama žydų problematikos, ne- 
gu tikro dramatinio įtempimo. Bistrickio stiprumas, taigi, glū- 
di daugiau idėjinėj, negu grynai dramatinėj srity. 

Dėl kitų rašytojų, kurie tik epizodiškai užsiiminėja istori- 
ne drama, tai čia tebūnie minimi ypač du: klasikas Š. Černi- 
chovsky ir jaunas romanistas ir pasakotojas Hezaz. Abu jie 
vaizduoja laikotarpius, esančius labai arti Bistrickio tematikos, 

būtent atvadavimo bandymus žydų istorijoj. Š. Černichovsky 
piešia ankstyvą žydų atvadavimo istorijos momentą, turintį dėl 
savo ankstyvumo daugiau politinio, negu mistinio pobūdžio, t. y. 
didvyrį Bar-Kochbą ir jo sukilimą prieš romėnus. Drama va- 
dinama „Bar-Kochba“ ir vaizduoja asmeniškus bei bendrus anų 
laikų likimus. Hazaz savo dramoje „„Bajamin hahem“ (Anomis 
dienomis) apdirbo tą pačią gadynę, kaip Bistricky, t. y. Saba- 
tai-Cvi laikus. Jis tačiau mažiau aktualus ir daugiau istorinis 
negu Bistricky. | 

Tiek apie anų laikų hebrajų istorinę dramą. Aktualioji nau- 
josios gadynės hebraiškoji drama yra žymiai silpnesnė, negu 
istorinė. Čia net kyla abejonė, ar jau užbrėžti nors pirmieji 
dramatiniai keliai. "Todėl pasitenkinsiu aktualiosios šių laikų 
hebraiškos dramos atžvilgiu vien tik pavadinimų nusakymu, 
neįsileisdamas į smulkmenas. Šie rašytojai ir dramatiniai kū- 
riniai Kuri tam tikrą, kad ir kuklią vertę: A. Karmon „Painia- 
voj“ ir „Motinos gaida“, M. Bernštein — „Prie uolos ašmens“ 
ir „Krizė“, Ch. Elchanan „El jivne“ „Dievas atstatys“ ir Ch. 
Avi-Šaul — „„Macbarozet“ — (Šniūras). Jie visi vaizduoja nau- 
jo Palestinos gyvenimo įvairias puses, tačiau daugiausia duoda 
tik išbalusį, dažniausiai dirbtiną ir dramatiškai silpną tikrumos 
atvaizdą. Šiuo priėjome naujos hebrajų literatūros istorijos 
galą. Liko dar svarstyti naujausią literatūros gadynę žydų kal- 
ba, taigi pokarinį iki šių dienų laikotarpį. 


VII. 


Kelerius metus prieš pasaulio karą naujosios idiškosios li- 
teratūros ribos pradeda žymiai plėstis. Žymios klasinės ir 
poklasinės literatūros jėgos pilnai paruošė dirvą intensingai ir 
stipriai kūrybai. Depresija, užvaldžiusi žydų inteligentiją po 
pirmos rusų revoliucijos, palengva ėmė prasiskleisti. Naujieji 
dabarties laikai iškėlė naujus žydų inteligentijos kadrus su di- 
deliais europiškais reikalavimais ir stipriomis dvasinėmis di- 
ferencijacijomis. Tat, žinoma, turėjo pasireikšti ir iš tikrųjų pa- 
sireiškė literatūroje. Visų pirma literatūra idiš ka'ba nustoja 
buvusi paskirta vien tik plačiosioms masėms bei miniai, kaip 
tat buvo lig šiol. Literatūra idiš kalba darosi reikalinga ir 
inteligentijai, norinčiai atspindėti joje savo esmę ir iškelti savo 

žydišką bei žmonišką būvį. Tad prasideda intensingoji veikla 
visose literatūros srityse — formos skaidrinamos ir paturtina- 
mos, o turiniai praplatinami ir pagilinami. Jeigu pasakojamoj 
srity anksčiau vyravo ypač trumpa novelė, tai dabar tuo jau 
nebepasitenkinama, bet pereinama toliau prie romano, kuris s2- 
vo ruožtu nebeužsiima, kaip lig šiol kad būta, patriarchaliniu 
žydų gyvenimu miestely. Idiška literatūra plačiai atidaro savo 
vartus ir jon įeina platus šių dienų žydų gyvenimas visuose dia- 
sporos centruose. Nemažesnės permainos įvyksta ir lyrikos 
srity. Vietoj nuogų, tiesioginių gamtos įspūdžių, charakterin- 
gų ankstyvesniam laikotarpiu, stengiamasi dabar išreikšti 
komp'ikuotus bei sudėtingus šių dienų diferencijuotos žydų 
dvasios, pilnos intelektualinio bei emocionalinio bruzdėjimo, 
jausmus. Tikrenybės pagautas ir jos dinamikos užvaldytas da- 
barties žydų dainius darosi audringas, siaubus ir meniškai ka- 
ringas. Opiausios laiko problemos individualiai perlaužiamos 
dainiaus dvasioje ir pavirsta impulso ir karščio pilnomis emo- 
cijomis. . Sentimentaliai tylus žodis užleidžia savo vietą smar- 
" kiam ir impulsyviam garsui. Nuo minėtų abiejų literatūros 
sričių neatsilieka ir trečioji sritis — dramatinė. Ir čia veržia- 
masi iš siaurų ribų į plačius kūrybinius akiračius, kur muša pil- 
nas impulso ir neramumo gyvenimas. Dabar beveik visai iš- 
nyksta lyrinis tonas, pirma vibravęs ir idiškoj dramatinėj at- 
mosferoj.  Atgyvenęs yra ir natūralizmas bei realizmas dra- 
moj. Scena virsta arena, kurią užžengia dvasia pakilę naujų, 
pokarinių laikų patoso pilni didvyriai. Scena aplamai virsta 
kolektyvine kūrimo vieta, kame susitinka įvairios meno rūšys. 
Drama savo ruožtu nebeužvaldomą daugiau individo, bet kolek- 
tyvo — naujos, triukšmingos bei stichinės tikrenybės padaras. 

Nauji pokariniai laikai, praplėtusieji vidujinius bei išori- 
nius kūrybinius akiračius, iškėlė literatūroje universalinę kryptį. 
Karas atnešė su savim sunkių pergyvenimų. Pokarinė gadynė 
pilna suiručių, naujų žmoniškų kelių bei nukrypimų. Idiškasis 
menininkas jaučiasi lyg esąs problemų, minčių ir jausmų sūkury, 
kurį jis pergyvena su viso pasaulio žmonija. Jis dabar nėra 
jau tas, pasauliškai tautiškas žmogus, kuris, kaip pirma kad 
buvo, stengėsi sudaryti kontaktą tarp savęs ir Europos ir įvesti 
pastarąją į žydų aplinką bei gyvenimą — siekimus, kilęs kitą- 
syk teralistinėj haskalos gadynėj ir toliau persikėlęs į nacio- 


"= 


nalinį laikotarpį. Dabartinis idiškas menininkas įkūnijo savyje 
teralizmą, prasimušė į tolimiausias žemiško gyvenimo ribas, bet 
kartu jis ir nugalėjo tą tylų dualizmą, kuris vis dėlto gyvavo 
tarp pasaulinio žydų nacionalizmo ir Europos. Jis sukūrė tą 
sintezę, kurios jis ilgai siekė. Jis giliai organiškai ir žydas ir 
žmogus — teralistinis žydas ir teralistinis žmogus. Tatai, ži- 
noma, pasireiškia visose kūrybos srityse, kurios įgauna univer- 
salinę kryptį ir universalinį pobūdį. Universalizmas, tačiau, 
nėra vienintelė pokarinės idiš literatūros kryptis. Tam tikra 
prasme yra likęs ankstyvesnis individualizmas, pavirtęs, gali 
sakyti, subjektyvizmu. Pastarasis nebemaitinamas dabar, kaip 
pirma kad buvo, inteligentijos dvasiniais konfliktais ir prieš- 
taravimais. Žydų dainius yra dabar sveikas žmogus, kuris bu- 
vo įmestas į triukšmingą tikrenybę įžymių ir reikšmingų pasau- 
lio įvykių, į kuriuos jis turi reaguoti ir jis iš tikrųjų reaguoja, 
bet grynai subjektingai. Tad jo kūriniai yra gilių pergyveni- 
mų aidas — poetiška stichiškai sukilusios tikrenybės išraiška. 
Norėdamas pilnai išreikšti sukilusią vidujinę bei išorinę tikre- 
nybę, dainius atsisako nuo paprastų ritmo ir rimo taisyklių ir 
vadovaujasi vien tik įniršusiu savo jausmų ir jo įsikarščiavu- 
siu tempu. 

Šios dvi kryptys, esančios savo esme labai artimos moder- 
nioms pasaulinės literatūros srovėms, turi ištisą eilę didesnių 
ir mažesnių atstovų. Žymiausias universalinės krypties atsto- 
vas yra H. Leivik (g. 1888 m.), esantis viena svarbiausių fi- 
gūrų naujosios gadynės idiš literatūros aplamai. Savo literatū- 
rinę veiklą Leivik pradėjo hebraiškais eilėraščiais ir tik vėliau 
perėjo į idiš kalbą. Pagarsėjo jis savo dainų ciklu apie Sibirą, 
kur buvo ištremtas už priklausymą „Bundo“ partijai. Jo pir- 
masis eilėraščių rinkinys (1919) yra sustiprinęs jo didelę po- 
ziciją idiškojoj literatūroje. Kūrybos apogėjų jis pasiekia savo 
dramatinė poema „Golem“ (1921), kurioje giliai atsispindi 
didelės mūsų laikų problemos, idėjiniai bruzdėjimai bei per- 
versmai. Labai didelį pasisekimą turėjo ir jo pirmoji drama 
„Šmates“ (Skarmalai) (1922). Iš jo vėlesniųjų veikalų pa- 
sižymi rinkiniai „In keinems land“ (Niekieno šaly) ir „Lider 
Tun umkum“ (Pražūties eilėraščiai). Ypatingai didelį įspūdį 
padarė jo pogromų poemos. Dramatinėj srity primintini dar 
kūriniai: „Di orime meluche“ (Neturtinga valstybė), „Anders“ 

(Kitaip) ir „Bankrot“. Leivik yra poetinė didžiulio polėkio, 
asmenybė, pilna rimtumo, gilaus veržimosi į visuomenės bei 
individo pakilimą ir išsivadavimą ir nepaprasto susidomėjimo 
žmonių kančių problema — vis bruožai, itin pasireiškią jo di- 
džiausiam kūriny „„Golem““. 

D.Hofštein (g. 1891 m.) yra vienas vadinamosios „Ki- 
jevo grupės“ dalyvis ir jų žymiausiasis. Jis pradėjo anksti rašy- 
ti, bet spaudoj pasireiškė tik 1917 metais. Nuo to laiko jis daly- 
vauja įvairiuose literatūros leidiniuose su eilėraščiais, poemo- 
mis ir apysakomis. Jo prozos kūriniai išleisti knygoje „Fun 
Kinderjoren“ (Iš jaunystės metų). Hofštein įnešė daug nau- 
jybių į idišką lyriką tiek formos tiek turinio atžvilgiu. 

A, Ceitlin (g. 1389 m.) siekia savo kūriniais atitinka- 
mai išreikšti žydų mistikos idėjas moderniomis meno formo- 
mis. Jis rašo, kaip daugelis kitų žydų rašytojų, abiem kalbom — 
idiš ir hebrajų. Idiš kalba jis debiutavo mistišku kūriniu „Di 
matrenisa“ (Ponia). Jo vardą labai pagarsino apokaliptinė 
poema „Metatron“. Čia pasireiškia jo giliausias siekimas uni- 
versalizmo žydų mistikos pamatais. Jo lyrinės dainos išleistos 
rinkiny: „Šotens afen šnei“ (Šešėliai ant sniego). Primintina 
dar jo mistinė poema „Josef De'a-Roa“ ir jo drama „Jakob 
Frank“. Svarstydamas čia mesionistišką žydų sąjūdį, jis iš- 
reiškia, universalinės krypties dvasia, bendro žmonijos išvada- 
vimo problemas. 

A.Švarcman (g. 1890 m.) priklauso, kaip Hofštein, Ki- 
jevo arba Ukrainos grupei. Pirma jis yra rašęs eilėraščius he- 
brajų, rusų ir ukrainų kalbomis. Idiškai jis pradėjo kurti tik ne- 
trukus prieš karą, kuriame krito kaip kareivis, "Tuo buvo su- 
griauta didelė idiš literatūros viltis. Jo literatūrinis palikimas 
buvo surinktas jam mirus knygoje „Fun goldens veiten“ (Iš 
aukso atstumų). 


L. Kvitko (g. 1893 m.) yra trečias ukrainiškos grupės 
narys. Jo pirmutinis pasirodymas jau turėjo didelį pasisekimą 
ir sudarė dainiui žymų vardą. Pirmuoju kūrimo periodu Kvit- 
ko yra pilnas džiaugsmo, impulso ir drąsos. Paskui jis tampa 
išgąsčio, tamsumo, nakties šešėlių bei paslapčių dainiumi. Tuo 
laiku jį pagavo, Dievo, žmogaus ir velnio problemos, kurias jis 
uoliai svarsto. Jo, eilėraščiai ir poemos išleisti knygose: „Trit“ 
(Žingsniai), „Reiter šturem“ (Raudona audra), „Grin groz“ 

(Žalia žolė) ir „„Pogrom lirik“ (Pogromo lyrika). Paskutinė 
ypač įdomi tuo, jog Kvitko rado poetinį priėjimą prie šio tra- 
giško žydų reiškinio, neįsileisdamas, kaip kiti, į retoriką ir re- 
zonerinį riksmą. Kvitko parašęs taip pat apysakų ir satyrinį 
romaną „Gec Bimbam“. 

M. Ravič (g. 1898 m.) savo maišytu lyriškai epiniu sti- 
lium ir savotišku turiniu bei savitomis formomis yra vienas ori- 
ginaliausių universalinės krypties atstovų. Jo geriausias ir 
labiausiai subrendęs veikalas yra poema „Špinoza“, kurioje jis 
su dideliu pasigrožėjimu vaizduoja istoriškąjį žmogų ir minty- 
toją, sujungdamas čia gilų poetinį jausmą su žymia idėjine jė- 
ga. Ypatingą vietą jo kūryboj užima vadinamosios jo „nuogos 
dainos“ (nakete lider), išreiškiančios, anot paties dainiaus, jo 
karštį ir rimtį ir jo santykius su pasauliu bei žmonėmis. Di- 
džiausią formos užvaldymą jis pasiekia savo veikalū „Di pre- 
historiše landšaften un baladen“ (Priešistoriniai kraštovaiz- 
džiai ir baladės). Veika'u „Di fir zeiten fun mein velt“ (Ke- 
turios mano pasaulio šalys) prasideda, paties autoriaus many- 
mu, antrasis jo kūrybos laikotarpis. 

P. Markiš (g. 1895 m.) visiškai pagautas rusų audrų ir 
perversmų. Būdamas labai impulsingas dainius, jis atnešė žydų 
literatūron savo triukšmingą jaunystės džiaugsmą ir atnaujino, 
ritmą, rimą ir motyvus. Pirmutinis jo dainų rinkinys „Švelen“ 
(Slenksčiai) jį tuojau pastatė ukrainiškos grupės pryšaky. La- 
bai žinoma yra jo pogromo poema „Di Kupe“ (Krūva), kame 
jis bando išreikšti baisių skerdynių skausmą ir gėdą. Žinoma 
ir jo poema „Volin“. Eilėraščių knyga „Dainos“ rodo jo dailų 
gamtos pajautimą.  Markišas taip pat parašęs romaną „Dor 
ois dor ain“ (Iš kartos karton). 

Tarp krypčių kaip savarankiškas reiškinys iškyla M. Na- 
dir, iš tiesų, Izak Raiz (g. 1885 m.). Jo naujas stilius bei . 
rašymo būdas rodo jį esant savotišką menišką individualybę. 
Pirmutinis jo pasirodymas su dainomis ir proza mažai tepatiko. 
Nadir, tuomet Izakas Raizas, tačiau nenusimena ir rašo ne 
mažai dainų, apysakų ir humoristinių kūrinių. Paskui įvyks- 
ta didelė permaina jo kūryboj, kuri pasireiškia jo knygoj „Vil- 
de reizen“ (Laukinės rožės). Ši knyga, kur autorius jau pasi- 
rašė slapyvardžiu Nadir, turėjo nepaprastą pasisekimą. Nuo 
to laiko prasideda jo savitas meniškas kelias, vedąs jį per įvai- 

rias literatūros sritis, k. a.: eilėraščius, dramas, humoristikas, 
satyras, esėjus, lyriškai filosofines miniatiūras, kritikos straips- 
nius ir pan. Nadiras itin stiprus kaip humoristas, Kaip toksai 
jis gali būti statomas greta klasiko Šalom-Aleichemo, nors tarp 
jų yra žymūs skirtumai tiek jųdviejų asmenybių, tiek jų hu- 
moro pobūdžio ir esmės atžvilgiu. Tačiau Nadiras pasiekia di- 
delius aukštumus ir kitose srityse savo gilaus lyrizmo, minčių 
turtingumu, sąmojaus, originalumo ir stiliaus savotiškumo 
dėka. Nadiro kūrinių dauguma dar išmėtyta įvairiuose laik- 
raščiuose bei periodiniuose raštuose. 


M. Nadiro aprašymu mes jau esame pakeliui iš universali- 
nės krypties į subjektyvinę. Jei padarysim dar vieną žingsnį 
ir nagrinėsim dainių Mani Leib, mes atsidursim subjektyvizmo 
vidury. . i 

Mani Leib (g. 1883 m.), pilnas jo vardas — Mani Leib 
Brahinski, yra vienas svarbiausių vadinamosios Amerikos 
„Jaunųjų“ grupės dainius. Atvykęs į Ameriką, jis tuojau pri- 
sidėjo prie jų ir padėjo jiems užimti pirmutines idiš literatū- 
ros eiles. Mani Leibas pasižymi kaip subtilus ūpo piešėjas. 
Jo lyrika švelni, pilna virpančio liūdesio, gilaus žmonijos išva- 
davimo ilgesio ir yra dažnai mistiška. Jo kūriniai, siekią didelį 
skaičių, dar ne visi surinkti. Išleista tik maža dalis trimis to- 
mais: „Lider“ (Dainos), „Idiše un slaviše motiven“ (Žydų ir 
slavų motyvai) bei „Balados“. Mani Leib ypač pagarsėjo savo 
surimuota vaikų apysaka „Ingl-cingel Chvat“, priklausančia 
gražiausiems idiškosios vaikų literatūros kūriniams. 


Z. Landau (g. 1889 m.), priklauso tai pačiai Amerikos 
„Jaunųjų“ grupei, kur jis užima garbingą vietą. Pirmu savo 
kūrybos periodu jis yra neabejotinas lyrikas su išlygintu sti- 
lium ir su stipriais palinkimais į liaudiškumą. Antru jo kūry- 
bos periodu jis darosi labai karingas ir savotiškas. Jis aštriai 
kovoja prieš viską, kas yra sena ir nusistovėję literatūroj. 
Estetinio nihilizmo vardu jis ėmėsi ieškoti naujų formų ir iš- 
kelti naujus motyvus. Ir jo kūryba dar nesurinkta. Knygos 
forma išėjo tik „Der bloijer nachtigal“ (Mėlyna lakštingala), 
trijų scenų vaidinimas. 

M.L. Halpern (g, 1886 m.) yra taip pat Amerikos „,Jau- 
nųjų“ atstovas ir vienas iš žymiausių. Jis pradėjo eilėraščiais 

vokiečių kalba ir tik vėliau perėjo prie idiš kalbos. Jo kūrimo 
laikas dalijamas dviem periodais. Pirmam periodui priklauso 
jo knyga „„Naujorke“, kame pasireiškia stiprus temperamentas 
ir nerami dvasia, daranti dideles pastangas surasti savo pama- 
tus pasauly, kurį jis laiko tuščiu ir žūstančiu. Antru savo kūry- 
bos periodu Halpern nustoja subjektingai kūręs ir vis labiau 
vaizduoja socialines masių kančias bei vargus. Naują jo kūry- 
bos periodą atskleidžia jo eilėraščių knyga „Goldene Pave“ 
(Auksinė Povė). 


A. Lejeles (g. 1839 m.) yra vadas ir teoretikas tam tik- 
ros žydų poezijos srovės, pažymimos kaip introspektyvinė. Rin- 
kiny „In zich“ (Savyje) šioji grupė apibūdina savo kryptį šiuo 
būdu: „Šioji kryptis vaizduoja pasaulį, kaip jis praeinamas pro 
dainiaus sielos prizmę atrodo. jo dvasiai. Geriausios poetinio 
išreiškimo priemonės esančios sugestija ir asociacija, padedan- 
čios perduoti visa, ką dainius mato savyje. Daina nesanti tik 
ūpo išreiškimas. Ji gali turėti ir mintis ir gali būti sąmoninga“. 
Kaip matome introspektizmas tai subjektyvizmo paaštrėjimas, 
bet jau su žymių nukrypimu į ekspresionizmą. Lejelės intro- 
spektyviniai eilėraščiai surinkti knygose ,„Rondom“, pasižymį 
aukštu formos ir ritmo laipsniu. Iš prieš introspektyvinio pe- 
riodo išėjo jo eilėraščių knyga „Labirint“, kur daugiausia su- 
rinkta jo jaunystės kūriniai. Labai pagarsėjęs jo dainų ciklas 
„New-York“, kur yra urbanistinės poezijos pavyzdys idiškojoj 
literatūroj. Tolimesnį aukštą kūrybinį laipsnį Lejeles pasiekia 
savo dramatine poema „Šlioma Molcho“. 


J. J. Švarc (gim. 1885 m.) pagarsėjo savo poemų ir 
idilijų serija „„Kentoki“, atidarančia naują gadynę idiškojoj li- 
teratūroje Amerikoj, kur jis emigravo. Šis Švarco kūrinys 
sudaro idiškojo epo Amerikoj pradžią. Pirmą kartą čia epiškai 
vaizduojamas žydų prekybos gyvenimas Amerikoj, jų gyvybinė 
jėga ten, jų darbai ir pasekmės. Primintinos dar jo negrų poe- 
mos „Džordž Vašington“, „Dos zaiden hemd“ (Šilkiniai marš- 
kiniai) ir „Der sof fun tomasen“ (Tomo galas). 


M. Taič (1882—1935 m.) yra dainius ir novelistas. Jis 
praturtino idišką literatūrą įvairiausio pobūdžio kūriniais. Vi- 
sų labiausiai jis yra lyrikas, kuris įtin pagarsėjo savo gamtos 
eilėraščiais, pasižyminčiais spalvingumu, sultingumu, ir švie- 

žumu. Iš jo knygos pavidalu išleistų veikalų primintini: „Šrif- 
ten“ (Raštai), „Štile Trit“ (Tylūs žingsniai) ir „Durch di 
tejern fun jor“ (Per metų vartus). 

M. Broderzon (g. 1890 m.) yra poetinių formų, atseit 
strofikos, rimo bei ritmo didžiulis meisteris. Jo pirmas eilė- 
raščių rinkinys „Švarce fliterlich“ (Juodi kaspinėliai) jau buvo 
palankiai kritikos sutiktas. Tolimesnė jo kūryba, pilna skepti- 
cizmo ir pesimizmo, surinkta ištisoj laidų eilėj, k. a.: ,„Toj“ 
(Rasa), „Perl afen bruk“ (Perlai gatvėje), „Begeisterung“ 
(Pasigrožėjimas) ir „Ibergang“ (Perėjimas). Ištisoj kūrinių 
eilėj jis išreiškia audringus ir chaotingus pokarinius laikus. 

M. Kulbak (g. 1896 m.) yra didžiai gabus poetas. Pa- 
garsėjo jis savo poema „Di štot“ (Miestas): Labai aukštą kū- 
rybinį laipsnį Kulbakas pasiekia savo poema „Raisen“, kame . 
vaizduoja elementarinius, žemiškus žydus, išaugusius Lietu- 
vos dirvoj. Labai žinoma jo poema „Vilnius“ ir „„Bunje ir Berė“. 
Kulbakas dar parašęs dramą „Jakob Frank“, ir du romanu: 
„Mešiach ben efrajim“ (Mesijos pirmatakai) ir „Montik“ 
(Pirmadienis). Didelis apysakinis pasiekimas tai jo dviejų da- 
lių knyga „,Zelmenjaner“, 

A. Zak (g. 1891 m.) yra švelnus, eleginis lyrikas. Jo 
kūryba yra kenčiančios dvasios išraiška. Iš dalies kūriniai at- 
spindi jo pergyvenimus pasaulinio karo metu. Jo eilėraščiai su- 
rinkti knygoje: „Akonden“ (Akordai), ,Cvišen fir went“ (Tarp 
"keturių sienų) ir „Unter di fligel fun tejt“ (Po mirties spar- 
nais). Jis parašęs ir noveles, išleistas rinkiniuose „In šoten“ 
(Pavėsy) ir „Asumer cholem“ (Vasaros sapnas) ir kiti. 

A. J. Grodzensky (g. 1891 m.) yra savo lyriniu 
nusiteikimu artimas A. Žakui. Jo eilėraščiai išmėtyti įvairiuo- 
se laikraščiuose. Iš jų tik maža dalis yra surinkta ir išleista 
knygutėj „Einzame klangen“ (Vieniši garsai). Grodzenski pa- 
rašė ir romaną „Leben“ (Gyvenimas), kame jis vaizduoja luošo 
psichologiją. Šis romanas yra populiariausias Grodzenskio vei- 
kalas. 4 

J. Manger yra vienas gabiausių pastarųjų laikų idiškų 
dainių. Jo lig šiol išėjusiuose eilėraščių rinkiniuose „Štern afen 
dach“ (Žvaigždės ant stogo), „Lamteren in vint“ (Žiburys vė- 
juje) ir ,Chumeš lider“ (Biblijos dainos) pasireiškia žymiai sa- 
votiška kūrybine individualybe, kovojančia už Dievą, gyvenimo 

šventumą bei širdingą žmoniškumą. Mėgiamiausias jo žanras 
yra baladė, kur formos rafinuotumas, liaudiškumas, kalbos 
pavyzdingumas ir gilus mistiškai religinis jausmas pakelia jas 
. į didžiausius idiškosios literatūros aukštumus. Jo kūriniai su- 
virpinti ir sunkaus žydų likimo ant tamsaus pasaulio pertvarky- | 
mo kelių. ; 

Ypatingai išsivysčiusi yra šių laikų idiška proza, esanti 
daugiausia realistinio ir natūralistinio pobūdžio. Žymiausias šio 
iaikotarpio idiškų prozininkų yra visų pripažintas romanistas ir 
novelistas J. Apatošo, (g. 1887 m.), kurio tikra pavardė 
yra Apatovsky. Apatošo -yra idiško monumentalinio istorinio 
romano.kūrėjas. Savo kūrybinį kelią jis pradėjo apysaka „At 
jener zeit brik“ (Anapus tilto). Labai pagarsėjo jis savo ki- 
tais dviem veikalais „Aroman fun aferdganef“ (Arkliavagio 
romanas) ir „„Moris un zein zun filip“ (Moris ir jo sūnus Fi- 
lip). Apatošo čia pasirodo esąs gabus žmonių brutalumo, jų 
žiaurių instinktų bei nepasotinamų aistrų vaizduotojas. Iš toli- 
mesnių jo kūrinių paminėtini „„Lerer“ (Mokytojai) — romanas 
iš žydų gyvenimo Amerikoj, ir didesnės novelos „Der mišpet“ 
(Teismas), „„Cigeiner“ (Čigonas), ,,Šotens“ (Šešėliai) ir ,„Arum 
di churves“ (Aplink griuvėsius). Jo apysakų rinkinys „Rasė“ 
verčiasi specialiniu Amerikos gyvenimu, kame susitinka įvai- 
rios tautos, kurios ilgainiui sutirpsta ir susilieja į vieną vie- 
netą. Žymiausias Apatošo kūrinys, esąs kartu ir vienas svar- 
biausių naujoj idiškojoj literatūroj aplamai, tai jo trilogija: 
„In poliše velder“ (Lenkijos miškuose), „18683 metai“, ,„Aro- 
man fun avaldmeidel oder alein“ (Miško mergaitės romanas 
arba Pats), kame vaizduojamas Lenkijos pastarojo šimto metų 
žydų gyvenimas. Prieš mūsų akis čia išauga Lenkijos žydijos 
epopėja, ryškiai atspindinti to šimtmečio žydų būvį bei likimą. 
Galingais vaizdais praslenka žydų chasidų gyvenimas, didis Sa- 
batai - Cvi mesianiškas subruzdėjimas, lenkų maištas, eilė tų 
laikų istorinių asmenų, aukštesnioji Lenkijos visuomenė, Na- 
poleonas ir jo karai ir margas anų laikų žydų bei lenkų minių 
gyvenimas. Kartu su Šalom Ašo istoriniais romanais (p'g. 
aukšč. psl. 63) ši Apatošo trilogija padėjo pamatą šiemetinei 
idiškosios literatūros monumentaliniam romanui. 

Z. Segalovič (g. 1889 m.) yra produktingiausias šių 
laikų žydų romanistas. Jis debiutavo eilėraščiais, kurių ir vėles- 

niais laikais prirašė nemažai. Šieji jo kūriniai surinkti knygo- 
se: „Stile troimen“ (Tylūs sapnai), „Ven di zun fargeit“ (Sau- 
lei leidžiantis), „Liriše lider“  (Lirinės dainos) ir „Blojkait“ 
(Mėlynumas). Ypatingą įspūdį padarė jo poema „Kazmerš“. 
Iš ritminių dainų Segalovič vėliau perėjo į prozą, į miniatū- 
ras ir škicus. Ilgainiui jis ėmėsi romanistikos ir, nepaisant 
ydų bei silpnumų, jis įgijo labai didelį skaitytojų ratą. Ypa- 
tingą pasisekimą skaitytojų tarpe turėjo jo romanai: „Di 
vilde cilke“ (Laukinė Cilkė) ir trilogija „Zeliks joren“ (Zieliko: 
metai). Jis prirašė ir nemažai novelių, surinktų leidiniuose 
„Rušiše kazarmes“ (Rusų kareivių pasakos), ,„Krimer necht“ 
(Krimo naktys) ir „„Alegende vebt sich“ (Pasaka audžiasi). 


E. Varšavsky (g. 1898 m.) — žymiai originalus apy- 
sakinis talentas. Jis labai pagarsėjo savo romanu „Šmuglars“ 
(Šmugelininkai), kuris jį pastatė žydų rašytojų pryšakinėse ei- 
lėse. Šis romanas vaizduoja žydų gyvenimą Lenkijos miestely 
didžiojo karo ir okupacijos laikais, kai sena būtis užleido savo 
vietą tamsiam perėjimo laikotarpiui, pilnam demoralizacijos, 
nedorovingumo, brutalumo, žiaurumo ir panašių reiškinių, nuo- 
latos susijusių su laikais, kada žmonių gyvenimas keičiasi iš pa- 
grindų. Varšavskis parašęs dar kitą romaną „In šnit ceit“ (Pio- 
vimo laikais) ir eile novelių. Varšavskio rašymo būdas yra na- 
tūralistinis. 


J. J. Zinger (g. 1893 m.) yra vienas svarbiausių naujos 
realistinės ir natūralistinės žydų prozos atstovų. Vardą jis įsigi- 
jo savo apysaka „Perl“ (Perlai). Vienas jo geriausių kūrinių 
tai jo didelė novelė „Špinvebs“ (Voratinkliai). Didelio pasiseki- 
mo turėjo jo romanas ,„Jošė kalb“, kame vaizduojamas chasidų 
gyvenimas. Šis romanas, iki šiol esąs Zingerio kūrybos apo- 
gėjas, rodo dide'ę autoriaus stebėjimo jėgą, jo plastišką mokėji- 
mą ir gilų individualybės bei kolektyvinės psichologijos su- 
pratimą. Pastaruoju laiku išėjo antras Zingerio trijų dalių ro- 
manas „Brider aškenazi“ (Broliai Aškinazi). Ši knyga yra au- 
gančio ir išaugusio Lodzės miesto epopeja. Vienas prieš kitą 
čia visų labiausiai stovi žydų kapitalistai ir žydų darbininkai, 
kurių reikšmė to miesto pramonei bei prekybai yra labai reikš- 
minga. Zinger dar parašė dramą „Erdvej“ (Žemės kančios), 
kur jis vaizduoja naują ant griuvėsių gimstantį pasaulį. 

A. M. Fuks (g. 1890 m.) yra, kaip jį apibūdino vienas. 
žydų kritikų, „piktas talentas“ — griežtas realistas, nesigailįs 
savo didvyrių ir juos vaizduojąs žiauriai-brutaliai. Savo žmo- 
nes jis dažniausiai ištraukia iš giliausių visuomenės gelmių ir 
vaizduoją juos negailestingai nuogai. Tikra Fukso esmė pasi- 
reiškia gan vėlai. Geriausieji jo kūriniai sudėti knygose ,„Afen 
Bergel“ (Ant kalnelio) ir „Unter der brik“ (Po tiltu). Fuksas 
dar parašęs du romanu: „Jiden in goles“ (Žydai diasporoj) ir 
„Untervegs“ (Pakelėje). 

Š. Horončik (g. 1889 m.) praturtino naująją idišką li- 
teratūrą ištisa eile didesnių romanų, kūrių pirmas yra „„Farplon- 
terte vegen oder cvišen di churves fun jidišen Leden“ (Supai- 
nioti keliai arba tarp žydų gyvenimo griuvėsių). Kaip E. Var- 
šavskis savo romane „„Šmugelininkai“, taip ir Horončik labiau- 
siai vaizduoja demoralizuotą žydų gyvenimą Lenkijos miestely 
karo ir okupacijos laiku. Didelį pasisekimą turėjo abu jo roma- 
nai: „In geroiš fun Mašinen“ (Mašinų triukšme) ir „1905“, ku- 
riuose  Horončikas bando aprašyti žydų darbininkų gyvenimą 
pradedant nuo jo pirmutinių, dar gerokai patriarchališkų for- 
mų ir baigiant moderniu jų socialistiniu organizuotumu. Ho- 
rončik dar išleido mažą eilėraščių rinkinį „,„Feld blumen“ (Lau- 
kų gėlės). 

“G. Glazmanas (g. 1393 m.) novelistas ir romanistas, labiau- 
siai užsiima gyvenimu žydų, atsidūrusių tolimuosiuose Amerikos 
kampeliuose ir gyvenančių ten paskirai, visai atitolusių nuo sa- 
vųjų aplinkos, bet labai jos pasiilgusių. Plačią vietą jo kūryboje 
užima erotika, pripildanti savo problema žymias jo apysakų 
dalis. Jo kūriniai išmėtyti įvairiuose periodiniuose leidiniuose, 
tarp jų ir jo didesnieji veikalai, kaip romanas „Šteiten Arlend“ 
ir trijų veiksmų vaidinimas „In Rod“ (Rate). Knygos pavidalų 
išleisti šie rinkiniai: „„Baginen“ (Rytmety), „„Af ahor“ (Ant 
plauko) ir „Di mišpoche pikuda“ (Pikudo šeima). Glazmanas 
ekspresionizmo paveiktas, rodo palinkimą į misticiziną ir vizio- 
nieriškumą, 

J. Perlė (g. 1888 m.) iš pradžios parodė palinkimą į pra- 
ėjusios gadynės romantizmą, bet vėliau prasimušė į naujau- 
sių laikų natūralizmą. Geriausias jo kūrinys tai jo romanas 
„Mirl“, kame erotinis momentas bei jo problematika užima di- 
džiausią vietą. Perlė dar parašė nemažai novelių iš didmiesčio 

gzyvenimo, kurios surinktos knygose: „Unter der zun“ (Po sau- 
le), „Zind“ (Nuodėmė) ir „Nain azeiger in der fri“ (Devintą 
valandą ryto). Minėtina jo poema prozoj „In land fun veichsel“ 
(Vislos šaly) ir jo romanas ritmine proza „Rūta“. 

A, Raboj (g. 1882 m.) priklauso aukščiau minėtai Ame- 
rikos „Jaunųjų“ grupei, kur jis yra vienas didžiausių jos proza!- 
kų. Jis įvedė į idiškąją literatūrą žemdirbį ir atskleidė psichinį 
žydų prisirišimą prie žemės. Rabojus debiutavo apysaką „Di rei- 
te blum“ (Raudona gėlė). Jo vardą pagarsino romanas „Her Gol- 
denberg“ (Ponas Goldenberg), esąs pirmutinis didelis žydų gy- 
venimo aprašymas Amerikos gamtos prieglobsty. "Tolimesnieji 
jo du romanai: „Der pas fun jam“ (Jūros juosta) ir „Dos vilde 
land“ (Laukinė šalis) yra iš esmės pirmojo romano tęsiniai. At- 
siminimai iš Besarabijos miestelio, iš kur rašytojas kilęs, pri- 
pildo jo romaną „„Besaraber jiden“ (Besarabijos žydai). Roma- 
ne „Gekumen ajid kain amerike“ (Atvyko žydai Amerikon) Ra- 
bojus širdingu humoru vaizduoja žydo emigranto likimą. Paga- 
liau minėtinos dar jo apysakos iš miestelio gyvenimo „Ich der- 
ceil“ (Pasakoju). 


D. Ignatov (g. 1885 m.), sutrumpinta nuo Ignatovski, 
irgi yra Amerikos „Jaunųjų“ grupės narys. Per jo kūrybą eina 
siekimas atsipalaiduoti nuo kasdieninio pilkumo ir suteikti gy- 
venimui aukštesnę prasmę bei grožį. Šių siekimų pilnas yra jo 
romanas „In keselgrub“ (Verpetai). Jo daili kalba ir jo palin- 
kimas į visa, kas mistiška ir legendariška, pavertė jį vienu ge- 
riausių idiškosios literatūros legendų kūrėju. Šieji jo kūriniai 
surinkti knygose: ,„Dos farborgene licht“ (Paslėpta šviesa) ir 
„Vunder maises fum alten prag“ (Senos Pragos stebūklingos 
pasakos). Jo apysakos surinktos knygoje „„Cvišen cwei zungen“ 
(Tarp dviejų saulių). 


Dramatinėje šio laikotarpio srityje darbuojasi daug rašy- 
tojų, bet dramaturgų pažinimą nusipelno tik du: A. Kaciznė 
ir F. Bimka. Pirmasis A. Kaciznė (g. 1885 m.) yra simbolis- 
tas, realizmo priešininkas. Ši jo esmė pasireiškia jau pir- 
mutinėj jo poemoj „Der geist der meilach“ (Dvasia-Karalius). 
Didelį scenišką pasisekimą turėjo jo drama „Der dukus“ (Val- 
dovas), kame apdirbama legenda apie lenkišką grovą Potockį, ta- 
pusį žydu. Dramatinis pulsas muša ir jo novelėse, surinktose | 

knygoje „„Arabesken“ (Arabeskai). Tas pats sakytina ir apie 
jo baladas, surinktas dabar knygoj. 


F. Bimka (g. 1890 m.) yra realistas. Pirma jis užsiimi- 
nėja novelistika ir įgauna vardą savo veikalu „Rekruten“ (Nau- 
jokai). Iš kitų jo apysakų minėtinos: ,„Moiše dreikop“ (Suktys), 
„Afen vakzel“ (Geležinkelių stoty) ir „„Alect vort“ (Paskutinis 
žodis). Kaip dramaturgas jis debiutavo trijų aktų drama: ,„(Ga- 
novim“ (Vagys), turėjusia pasisekimo. Nuo to laiko jis sukūrė 
ištisą eilę dramatinių kūrinių, k. a.: ,„Afen breg veichsel“ (Vis- 
los krante), ,„Dembes“ (Ažuolai), ,Farzunkene velt“ (Nu- 
skendusieji pasauliai), komedijas: „Feter miken aich“ (Mūs ne- 
apgausit), „Kinder velt“ (Vaikų pasaulis) ir tragikomedija 
„Di intriges“ (Intrigos). 

Šiuo priėjome naujosios žydų literatūros apžvalgos galą. 
Prieš baigiant tenka pasakyti kelis žodžius apie didesniuosius 
literatūros kritikus. Du jųjų — D. Frišman ir R. Brainin — 
jau pirma buvo paminėti (plg. psl. 35). Dabar tebesiekia jiems 
dar šieji: 

Dr. I. Eljašev, paprastai žinomas savo slapyvardžiu Baal- 
Machšavot, (1873—1924) yra žydų literatūros estetinės kriti- 
kos kūrėjas. Su juo ir per jį literatūrinė kritika, buvusi lig 
šio! tik populiarizacijos priemonė, virsta savarankiška literatū- 
ros šaka. Baal-Machšavot, būdamas kritikas, iš vienos pusės 
nuolatos vadovavosi aplinkos, laiko bei tautos apystovomis, o iš 
kitos pusės nepamiršdavo meniškos individualybės ir jos kūry- 
binių savumų. Tačiau, Baal-Machšavot buvo iš prigimties pats 
menininkas. Šis jo savumas suteikė jo stiliui ypatingos šilumos 
ir iškilmingumo, meniškai suvirpino visus jo rašinius ir net pa- 
veikė jo, kaipo kritiko, pačią esmę. Jo kritika gerokai išaugo 
estetikos dirvoje ir rodo ne tik intelektualinį, bet ir emociona- 
linį įtempimą. 0 


J. Klauzner (g. 1874 m.) yra hebrajų literatūros kri- 
tikas, o kartu ir tos literatūros istorikas. Jis parašė pirmuti- 
nę naujos hebrajų literatūros istoriją. Šioje knygoje jis iškė- 
lė pirmą hebrajų literatūros organines tendencijas, apibūdino 
jos kryptis, suskirstė ją gadynėmis ir tuo pramynė kelią 
tolimesniems tyrinėjimams, Kritiškų straipsnių jis prirašė de- 
vynias galybes. Jų dalis surinkta trijuose tomuose „Jocrim 

hvonim“ (Kūrėjai ir statytojai). Minėtinas yra jo didelis vei- 
kalas ,,Historija šel hasifrut haivrit hachadaša“ (Naujosios 
hebrajų lit. istorija). 


F. Liachover (g. 1884 m.) kaip Klauzner yra ir lite- 
ratūros kritikas ir literatūros istorikas. Dabartiniu metu jis 
išleidžia didelių kelių tomų veikalą „(Naujoji hebrajų literatū- 
ros istorija“. Jo kritiški straipsniai surinkti dviejose knygose: 
„Rišonim veachronim“ (Pirmieji ir paskutinieji), 

Šš. Niger (g. 1883 m.) yra po Baal Machšavot garsiau- 
sias idiškosios literatūros kritikas. Jo įvairūs kritiški rašiniai, 
atskleidžiantieji literatūros varomąsias jėgas, sudaro kartu ir 
literatūros istorijos pamatą. Iš jo raštų ypač pagarsėjo knyga 
apie Šo!em-Aleichemą. Literatūros kritikos srity minėtini dar: 
I. Fichman, D. A. Fridman (g. 18389 m.), N. Maizel (g. 1887 m.), 
M. Kleinman (g. 1870) ir M. Olgin (g. 1878 m.). 


PRIEDAS 


ŽYDŲ LITERATŪRA LIETUVOJ 


Žydų literatūra Lietuvoje, atseit tai, kas čia buvo žydų ra- 
šytojų bei dainių sukurta, yra organinė visos naujos tiek hebra- 
jų, tiek idiš literatūros dalis. Yra, tačiau, skirtumų tarp įvai- 
rių Lietuvos žydų rašytojų bei dainių kartų dėl jų santykių 
su bendrąja žydų tautos literatūra. Senesniosios žydų rašytojų 
kartos, nežiūrint jų savotiškumo, jokiu būdu nėra išskirtinos iš 
bendros žydų tautos literatūros eigos. Kitaip jaunesniosios, 
ypač jauniausios kartos, kur vis daugiau ir daugiau atsiranda 
vietos žymių. "Tiesa, ir dabar yra stipri ir intensyvi jėgų bei 
motyvų cirkuliacija tarp žydų literatūros dalių įvairiose diaspo- 
ros šalyse, tačiau pasaulinis karas ir pokariniai įvykiai, kurie 
pakeitė visos Europos, ypač jos rytų žemėlapį, iššaukė žydų 1i- 
teratūroje naują reiškinį — vietinę literatūrą. Tokia vietinė 
literatūra išaugo po karo ir Lietuvoje. Perimdamos senesnių 
Lietuvos žydų kuriančių kartų savotiškų ypatumų, jaunesnio- 
sios kartos juos praplėtė, išplėtė ir atvedė prie užbaigto krašto 
'" individualybės būdo. Tai jokiu būdu nereiškia, jog jaunesnieji 
neturi jokių santykių su bendrąja žydų tautos kūryba. Priešin- 
gai, motyvų cirkuliacija yra ir dabar nemaža, bet jos kelias nei- 
na tiesiogiai, o per savotiškas vietinės literatūros sritis. Šis 
skirtumas tarp sena ir nauja sudaro natūralią sieną Lietuvos 
žydų kūrėjų tarpe. Senesniosios dainių bei rašytojų kartos, esan- 
čios, kaip pasakyta, organiškoje bendros žydų literatūros dalyje, 
turi būti svarstomos šios bendrosios literatūros rėmuose. Jau- 
nesnioji, pokarinė Lietuvos žydų kūrybinė karta, prisidėjusi 
tik netiesiogiai prie žydų kolektyvinės kūrybos, turi būti sky- 
rium nagrinėjama savo vietinės literatūros ribose. Tad jaunoji 
žydų kūrėjų karta Lietuvoje čia bus literatūriškai meniškai 
įvertinta, o senesnioji karta iškeliama vien tik dėl to, kad nu- 
statytumėm jos reikšmę bendrai žydų literatūrai. 

Ką gi yra davę Lietuvos žydai rašytojai bendrajai žydų li- 
teratūrai nuo senesniųjų iki dabartinių laikų? 


Naujoji žydų literatūra gimsta, kaip žinome, aštuoniolik- 
tojo amžiaus antroj pusėj. Tada prasideda žydų humanizmo lai- 
kotarpis, kuris tęsiasi iki devynioliktojo amžiaus aštuoniasde- 
šimtųjų metų. Tat yra žydų gyvenimo kultūros bei kūrybos 
persilaužimo laikotarpis, kai atsisakoma nuo ilgametinio par- 
tikuliaristinio tautinio gyvavimo ir einama prie universalizmo 
Europos tautų dvasios bei kultūros prasme. Šie nauji žydų tau- 
tos idealai bei siekimai, kurie tapo atramos punktu ne vien tik 
gyvenimui, bet ir literatūrai, pasireiškia, kaip žinome, pirma 
Vokietijoj, vėliau Austrijoje, ilgainiui persimeta į Europos Ry- 
tus ir labiausiai iškyla Lietuvoje, kuri tuojau ypatingai išsisky- 
rė literatūros atžvilgiu. Vienas po kito čia pasirodo hebrajiški 
dainiai bei rašytojai, kurie atvedė literatūrą prie didelių me- 
niškų aukštumų. Drąsiai galima tvirtinti, kad naujoji hebra- 
jinė literatūra iš tiesų gimsta Lietuvoje. Tiesa, Vokietija ir 
Austrija irgi yra suteikusios, kaip matėme aukščiau*), litera- 
tūrinių pajėgų, bet griežtai imant jie tebebuvo naujosios he- 
brajų literatūros tik pirmatakai. Kūryba jiems buvo priemo- 
nė, bet ne tikslas. Literatūra, būdama tautinė vertybė, gauna 
savo pradžią tik Lietuvoje. Pirmoji gairė literatūriniame ke- 
lyje yra vilnietis A. B. Lebenzon (1794—1878). 


Lebenzon vienu atžvilgiu pasirodo esąs tipiškas savo laikų 
dvasios bei jausmų reiškėjas, kitu atžvilgiu jis tačiau išvysto 
ir grynų individualinių bruožų, išskiriančių jį iš gadynės ribų 
ir darančių poetą vėlesniųjų kuriančių kartų pirmataką. A. 
B. Lebenzon, vadinas, ištiesia naujos hebrajiškos poezijos pa- 
matus ir tokiu būdu tampa vėlesniųjų literatūrinių rūmų pirmu 
statytoju. | 

Greta dainiaus A. B. Lebenzono stovėjo rašytojas M. A. 
Gincburg (Salantuose 1795—1864). Jo svarbiausias nuo- 
pelnas ir savaime jo reikšmė hebrajų literatūrai glūdi kalbos 
stiliaus srity. Su dideliu pasisekimu jis įvedė vienašališkan 
gadynės stiliun įvairius naujus ka'bos elementus, tapdamas to- 
kiu būdu moderniškos literatūrinės hebrajų kalbos tėvu. 


*) Plg. aukšč. 7 ir kt. pusl. 

Labai žymus yra Lebenzono sūnus Micha-Josef (Vil- 
niuje 1828—1852). Jo kūriniai, kurių skaičius dėl ankstyvos 
mirties nėra didelis, sudaro pirmutinius tikrus naujos hebrajų 
poezijos aukštumus. Micha-Josef yra pirmutinis didelis naujos 
hebrajų literatūros menininkas, ir jo kūriniai, peržengusieji jo 
laikų ribas, ilgoms kartoms paskyrė modernios hebrajų lyri- 
kos kelius bei likimus. 


Tuo pačiu laiku kaip Micha-Josef, bet ilgai jį pergyvenda- 
mas, pradeda savo veiklą dainius J. L. Gordon (Vilniuje 
1829— 1892). Būdamas pirma stiprioj Lebenzono sūnaus ir iš 
dalies Lebenzono tėvo įtakoj, jis vėliau tampa didžiausiu haska- 
los idėjų, jausmų bei siekimų reiškėjų ir savaime jos didžiausių 
bei populiariausiu dainium. J. L. Gordon yra haskalos laikotar- 
pio giliausias apdainuotojas. Kas Bjalik yra tautiniams lai- 
kams, tai J. L. Gordon buvo haskaliniams žydų laikams — kal- 
bamos gadynės žydiškos kūrybos apogėjas. Ir kaip kad Bjaliko 
įtaka neaprėžta jo gyvenimo laiku, taip ir Gordono įtaka išliko 
tvirta ligi šios dienos, Ligi šios dienos Gordon išliko gyvas, ir 
jo kūriniais auklėjamos naujos žydų kartos. 


Greit vėl pasireiškia didelė Lietuvos reikšmė naujajai he- 
brajų literatūrai — pasirodo A. Mapu (Vilijampolėje 1808 
—1867). Iki Mapu mes veltui ieškosime naujojoj literatūroj 
plataus objektyvaus gyvenimo, Plačiai žiūrėti į gyvenimą, bei 
plačiai jį nagrinėti ir aprašyti pradėjo naujojoj hebrajų lite- 
ratūroj tik Mapu. Čia glūdi Mapu reikšmė naujai hebrajų li- 
teratūrai — jis yra pirmas hebrajiškas nomanistas. Visi jo 
kūriniai pasižymi gilia pusiausvyra, tikru ramumu, plačiais 
bruožais, dideliu tūriu ir gyvenimo pilnumu. Didelė Mapu reikš- 
mė ir hebrajų kalbos atžvilgiu. Tai yra klasiška Biblijos kalba, 
atgijusi jame naujam gyvenimui, grožiui bei meniškumui, 


Lebenzonai, tėvas ir sūnus, Gincburg, Gordon ir Mapu — 
tai pirmojo naujosios hebrajų literatūros laikotarpio šulai, di- 
džiausi bei reikšmingiausi jos atstovai ir visi jie iš Lietuvos ki- 
lę. Galima, taigi, tiesiog kalbėti apie lietuvišką laikotarpį nau- 
joj hebrajų literatūroj, nes tuo metu be lietuviškų žydų rašy- 
tojų visai nėra buvę jokios literatūros. 

Žydų idiš literatūroje tuo metu didžiai pasižymi rašyto- 
jas A. M. Dik (Vilniuje 1807—1893 m.). Jo kūriniai padėjo pa- 
matą naujajai pasaulinei literatūrai idiš kalba. Jis įvedė į idiš- 
kąją literatūrą tiek sentimentalinę, tiek realistinę, tiek isto- 
rinę novelę. Be to, jis yra idiško intrigų romano kūrėjas. | 

"Tad priėjome devynioliktojo šimtmečio šešiasdešimtųjų 
metų slenkstį, vadinas, haskalos gadynės pirmutinio periodo 
' galą ir antrojo periodo pradžią. Ir dabar, pakitėjus laiko nuo- 
taikai, skoniui bėi literatūriniam nusiteikimui, Lietuvos žydų 
rašytojai užima pirmaeilę vietą. Visų pirma tai yra senesnieji 
rašytojai kaip Mapu ir Gordon, kurie veikia ir antram haskalos 
periode. Lietuva, be to rikiuoja dar ištisą eilę naujų literatū- 
rinių pajėgų, k. a. M. L. Lilienblium, R. A. Braudes ir U. 
Kovner. 

Lilienbliumo reikšmė naujai hebrajų literatūrai glūdi ypač - 
publicistinėj ir literatūriškai kritinėj srity. Tarp publicistikos 
ir beletristikos stovi jo autografinis veikalas „Jaunystės nuodė- 
mės“. Šioj knygoj, vienoj žymiausių haskalinės literatūros pa- 
minklų, ryškiausiai atsispindi tuometinių žydų kova dėl žmogaus 
ir tautos. Kai dėl beletristikos, tai Lilienbliumo įtaka daugiau 
netiesioginė, negu tiesioginė. 

R. A. Broides (Vilniuje 1851— 1902) pirmas suprato 
įvesti distanciją tarp kūrybos ir gyvenimo. To dėka jis, kas 
žymi jo vieta naujojoj hebrajų literatūroj, gerokai nusilpnino 
aktualinio hebrajiško romano tendencingumą ir pakėlė jo me- 
niškumą. į Lp į 

Antras haskalos gadynės periodas iškėlė, kaip žinome, 
naujus literatūrinius nusistatymus bei siekimus. Šių naujų sie- 
kimų sargybą eina kritikas U. Kovner (Vilniuje 1842— 
1909). Jis aiškina ir grynina naujas literatūrines sąvokas ir 
iškelia tvirtas jų normas. U. Kovneris tokiu būdu tapo pirmu 
moderniu hebrajų literatūros kritiku, pramynusiu kelius vė- 
lesnėms kritiškoms žydų pajėgoms. 

Naujojoj šio laikotarpio literatūroj idiš kalba irgi randa- 
me kūrybinių Lietuvos atstovų. Čia pasižymi kai kurie liaudies 
dainiai, kurių svarbiausias yra iš Lietuvos kilęs poetas M. G o r-- 
don (Vilniuje 1823— 1890). Gordon, J. L. Gordono svainis, 
buvo savo laiku labai garsūs ir nepaprastai mylimas. Jo reikš-. 

mė yra ta, jog savo kūryba jis padėjo sukurti originalinį idiš 
kalbos literatūrinį stilių. 

Pamažėl vėl kinta laikai, inteligentijos nuotaika ir ideologi- 
ja — haskala pradeda užleisti vietą tautinei nuovokai. Tai 
įvyksta devynioliktojo amžiaus aštuoniasdešimtais metais. 


II. 


Devynioliktojo šimtmečio 80-ais metais įvyko didelis žydų 
visuomeniškumo persilaužimas — gimsta tautinis žydų sąjū- 
dis. Didžiausių šiam sąjūdžiui nuopelnų turi romanistas ir 
publicistas Perec Smolenskin, kuris nėra kilęs iš Lie- 
tuvos. Tačiau tam tikru atveju dirvą ruošė iš Kėdainių kilęs 
žymus publicistas M. L. Lilienblium. Be jo minėtinas 
yra vėliau labai pagarsėjęs hebrajų kalbos atgaivintojas, iš Lu- 
kiškių, netoli nuo Vilniaus kilęs kalbininkas Ben-Jehuda 
(1858—1923), 80-tų metų pradžioje labai intensingai darba- 
vęsis tautinei ideologijai aiškinti bei vystyti. 


Praeito amžiaus 80-tųjų metų pradžioj gimęs žydų tautiš- 
kumas, žinoma, pasidarė atramos punktu tolesnei tautiškai di- 
Terenciacijai ir visoms modernioms šio meto žydų srovėms. 
Savaime suprantama, kad, pakitėjus gyvenimui, jo sąlygoms 
bei ideologijai, pakitėjo ir literatūra, Ji buvo įtraukta į naująją 
žydų visuomenės dinamiką ir įgavo kito pobūdžio. Atsirado 
naujų tautinių poetų, kurie naujoviškai ėmė dainuoti. Ir dabar 
Lietuva rikiuoja savo kūrybinius atstovus. Vienas jų yra dai- 
nius K. A. Šapiro. 


K. A. Šapiro (Gardinas 1840—1900) yra žymiausias 
pirmojo tautinio laikotarpio, vadinas, palestinofiliško periodo 
dainius. Šis periodas pasižymi vienu atžvilgiu savo priešinimusi 
haskalos idealams, kitu atžvilgiu naujais, ne visai dar aiškiais 
tautiniais siekimais. Rodydamas visas šios neaiškios ir nedife- 
rencijuotos gadynės žymes, K. A. Šapiro jąją pilnai išreiškia 
savo nelabai gausingoj kūryboj. | 

Kitas šios gadynės dainius, M. C. Manė, taip pat yra ki- 
lęs iš Lietuvos (Raduškevičiuose 1859— 1886). Manės kūrybos 
nedaug, bet ji labai vertinga. Jo reikšmė naujai literatūrai glū- 

di tame, jog jis meniškai paruošė cionizmo gadynę, ištiesdamas 
jai pirmutinius literatūrinius kelius. Jo kūriniai stovi tarp pa- 
lestinizmo ir cionizmo gadynių ir skelbia didelę ateitį. 

Pereito šimtmečio 80-ais metais žydų gyvenime pasirodė 
dar vienas reiškinys, būtent stipri išeivybė į Ameriką. Didelė 
žydų tautos dalis, ypač plačioji masė, negalėjusi laukti, kol bus 
Palestinoje sukurta žydų tėvynė, ėmė keliauti Amerikon. Emi- 
gracija tuoj įgijo masinį pobūdį, ir jau pirmaisiais devyniasde- 
šimtųjų metais Amerikoj susibūrė didelis skaičius žydų, kurie 
pradėjo darbuotis įvairiausiose kultūros srityse, jų tarpe ir 
literatūros. Pirmuosius žydų literatūros grūdelius Amerikoj 
sėjo du iš Lietuvos atkeliavę išeiviai, abu socialistinės krypties 
atstovai — M. Rozenfeld ir M. Vinčevski. Jų socialistinis nusi- 
statymas aiškinamas tuo, jog Amerikon, kaip minėta, ypač iš- 
keliavo plačioji žydų masė. Tat labiausiai buvo arba tiesiog dar- 
bininkai arba bent ekonomiškai nusmukę vidutinio luomo žmo- 
nės, kurie, neturėdami kapitalo, noroms nenoroms ėjo Ameri- 
koje darbo keliu, t. y. proletarizavosi ir savaime socialistiškai 
nusiteikė. 

M. Vinčevsky (Jonavoj 1856—1932)yra pirmas pro- 
letarinis žydų dainius. Tatai ir nuskiria jo vietą literatūroj. 
Daug žymesnis už Vinčevskį yra antras iš Lietuvos kilęs dainius 
M. Rozenfeld (Bakštų k. netoli Seinų 1862—19283). Rozen- 
feld yra pirmasis idiškosios kalbos modernusis poetas. Kas 
Mendelė-Abramovič yra idiškai prozai, tai mutatis mutandis 
yra Rozenfeldas idiškajai poezijai. Iki Rozenfeldo idiškojoj po- 
ezijoj vyravo liaudies kūrybos anonimiškumas. Rozenfeldas pir- 
mas sudėjo savo jausmus ir siekimus, savąją valią ir tikslus. 
Be to, nepaisant visų jo trūkumų, jis vis dėlto yra vienas di- 
džiausių idiš kalbos meisterių. 

Grįžtant Europon, ypač į to meto Rusijos valstybės ribas, 
galima susekti, jog žydų literatūra tiek hebrajų, tiek idiš kalbo- 
mis vis stiprėja, gausėja ir gilėja. Sparčiai čia einama prie žy- 
dėjimo laikotarpio — prie klasicizmo. Tarp įvairių šios gady- 
nės rašytojų, kilusių ne iš Lietuvos, žymią vietą užima žydiškai 
lietuviškas romanistas J. Dinezon (Naujojoj Žagarėj 1856 
—1913). Dinezon, tiesa, nėra didelių dimensijų rašytojas, bet 
už tai jis yra nuoširdus ir žmoniškai graudus. Jo vieta litera- 

tūroje pažymima tuo, kad sukūrė sentimentališką romaną idiš 
kalba. 

"Nuo devynioliktojo šimtmečio pabaigos iki Didžiojo karo 
žydų literatūra dar labiau išauga. Be didelių klasikų atsirado 
ištisa eilė stiprių literatūrinių pajėgų — dainių bei prozininkų. 
Jie labai paįvairino prozos bei poezijos formas ir didžiai papildė 
motyvų bei idėjų atsargą. "To meto literatūra skirstosi į dvi 
sroves: a) meniškas individualizmas ir b) neoromantika. Ir 
dabar yra žymių iš Lietuvos kilusių abiejų pakraipų atstovų, 
kaip antai: 

J. Beršadski (Zamesčių k. prie Gardino 1871—1908) 
yra hebrajiško romano atnaujintojas. Hebrajų romanas gims- 
ta haskalos 'laikotarpy — Mapu deda jam pamatus ir Broides 
tęsia jį prusinti. Haskalos gadynei pasibaigus, romanas praslin- 
ko, ir jo vietą užėmė trumpa apysaka. Tik Beršadskis vėl iške- 
lia romaną, bet atnaujintu pavidalu bei pobūdžiu — jis tampa 
psichologiškai natūralistiniu. Tad, jeigu Mapu yra hebrajų ro- 
mano tėvas apskritai, tai Beršadski yra tam tikro romano rū- 
šies — psichologinio — įkūrėjas. 

A. A. Kabak (g. Smurgainyse 1883). Jis yra vienas 
populiariausių ir labiausiai skaitomų hebrajiškų romanistų. Jo 
nuopelnas pasireiškia, pirma, jo dideliu produktingumu, antra, 
kas yra svarbiau, tuo, jog jis sukūrė lengvą, meninį, hebraišką 
lektūrų +0maną. Kabakas, be to, gerokai atgaivino hebrajų li- 
teratūros dvasią, atidarydamas plačius vartus europiškam. sko- 
niui, gyvenimo stiliui ir kūrimo būdui. 

J.Š. Bliumgarten, paprastai žinomas slapyvardžiu 
Jehoas (Virbaly 1871—1927). Jehoas sudarė savo laiku 
vieną iš didžiausių naujos žydų poezijos viršūnių ir ligi šios 
dienos jis lieka vienas jos didžiausių atstovų. Jis pradėjo savo 
literatūrinį kelią kukliai, tačiau vėliau, po sunkios savikovos su 
savo ydomis, jis prasimušė prie didelių meninių aukštumų, už- 
tikrinusių jam klasiko vietą žydų lyrikoj. 

A.M. Deveniški, daugiau žinomas savo literatūriniu 
vardu Vaiter (Benjakone ties Vilnium 1878—1919). Vai- 
teris yra dramaturgas ir novelistas. Jo reikšmė glūdi tame, jog 
giliai bei vispusiškai atvaizdavo žydų inteligentijos nuotaiką 
defetistiniais po pirmos rusų revoliucijos metais. 

P. Hiršbein (g. kaime netoli Gardino 1880). Jis yra 
vienas reikšmingiausių bei produktingiausių žydų dramaturgų. 
Hiršbeinas didžiai praturtino idišką dramaturgiją ir nemaža 
padėjo jai paįvairinti, patobulinti ir pagilinti. 

Prieš pasaulinį karą, bet dar labiau po jo idiškoji literatū- 
ra išėjo į dar platesnius kūrybinius kelius. Naujieji žydų me- 
nininkai, išaugę dideliam pasauly, labai praplečia literatūros 
dimensijas. Tat įvyksta abiejų kalbų literatūrose, tiek hebrajų, 
tiek idiš. Hebraiška literatūra atsipalaiduoja nuo pančių, ku- 
riuos idealizmas ir nuo gyvenimo atsitolinusi kalba jai uždėjo, 
ir eina prie sveiko ir plataus realizmo, kurio centre stovi 
naujas gyvenimas: Palestinoje. Literatūroje idiš kalba atgy- 
vena senas individualizmas savo amžių, ir jo vieton iškyla 
a) universalizmas, b) istoricizmas, taigi platūs bei tolimi žmo- 
niški akiračiai ir siekimas organiškai suvokti istorinį žydų gy- 
venimą ir jų likimo metamorfozes. Lietuva, kuri kaip matėm, 
visada garbingai buvo atstovaujama žydų literatūroj, ir dabar 
rikiuoja savo literatūrines pajėgas. Šit jos: 

B. Silkiner (Vilkijoj 1881—19833). Jis yra subtilus 
bei nuoširdus didelių gabumų dainius. Silkineris ypač reikš- 
mingas naujausios hebrajų literatūros išsivystymui Amerikoj. 
Iš kartos į kartą ten buvo sėjama hebrajiškų literatūrinių grū- 
dų, kurie išdygo labai vargiai ir lėtai. Tik Silkineriui pagaliau 
pavyko išvesti naują hebraišką poeziją Amerikoje į platesnius 
vieškelius. Jis tokiu būdu atidarė naują gadynę Amerikos he- 
brajų literatūroje ir savaime įgijo didelės reikšmės visai žydų 
literatūrai. 


Greta jo atsistojo kitas dainius H. Bavli. Jo sitroši 1 pa- | 
vardė Rašgalski, ir yra kilęs iš Pilviškių. Nors jo reikšmė 
daug mažesnė negu Silkinerio, vis dėlto negalima nepripažinti 
ir jo tam tikrų nuopelnų hebrajų literatūrai Amerikoj. Vėles- 
nis jo kelias jį nuvedė Palestinon, kur jis irgi išsikėlė. 

M. Taič (Vartaičių k., netoli nuo Vilniaus, 1882—1935). 
Jis yra dainius ir novelistas. Ypač jis nusipelnęs naujai žydų 
poezijai, kur jo gamtos dainos yra vienos LB dinamiš- 
kiausių bei dailiausių. 

D. Ainhorn (g. 1886 m.). Jis gimęs Gudijoj, Karelice, 
bet būdamas dar mažas vaikelis jis su tėvais nukeliavo Lietuvon 

ir cia taip susigyveno, jog jis virto vienu charakteringiausių 
žydiškai lietuviškos kūrybos atstovu. Ainhornas yra vienas 
švelniausių žydų lyrikų ir savo laiku net buvo laikomas pokla- 
sinės kartos lyrikų vadū, 

A. Kaciznė (g. Vilniuje 1885 m.). Jis yra dainius, ro- 
manistas ir dramaturgas. Kaciznė užsitarnavęs žydų dramati- 
kai savo simboliniu žanru. Jo dramatiniai kūriniai yrą didelis 
formos pasiekimas žydų literatūroj. 


J. J. Švarc (g. Petrašiūnuose 1885 m.). Jis vienas ge- 
riausių žydų dainių Amerikoj. Jo poemų bei idilijų ciklas „„Ken- 
toki“ yra svarbi data žydų poezijoje: tai žydiško epo gimimas 
Amerikoje. 


L. Naidus (Gardine 1890—1918). Jis buvo dailus ir 
subtilus dainius. Dėl jo ankstyvos mirties ir trumpo kūrybos 
laiko jo gabumai nespėjo visai išsivystyti. Vis dėlto jo litera- 
tūrinis palikimas ir toks, koks jis yra, nukelia jį į pirmąsias 
žydų žodžio menininkų eiles. Naidus praturtino žydų poeziją 
įvairiomis komplikuotomis formomis, kas pavertė ji, dėka jų 
originališkumo bei savotiškumo, didžiausiu naujos žydų poezi- 
jos formos virtuozu. 


A. Zak (g. Andre 1891 m.). Jis yra m L. Naiduso 
draugas ir ilgą laiką buvo jo įtakoje. Zakas savo laiku padėjęs 
išvystyti žydų gamtos lyriką, kurion jis įnešė savą liūdnos, 
kenčiančios sielos niuansą. 


A. J. Grodženski (g, Viekšniuose 1891 m.). Jis pa- 
garsėjo savo romanu „Gyvenimas“, kuriame jis vaizduoja luošo 
psichologiją bei likimą — momentas, buvęs tam tikra naujiena 
žydų literatūroje. Romanas ypač pagarsėjo dėl to, kad aprašo 
paties nelaimingojo autoriaus likimą. 

M. Kulbak (g. Smurgainyse 18396 m.). Jis yra asus, 
novelistas, romanistas, iš dalies ir dramaturgas. Kulbak yra 
- vienas žymiausių naujosios žydų rašytojų kartos figūrų. Jis 
suteikė naujausiai idiškai poezijai elementariškumo, sultingumo 
ir sveiko žmoniškumo—vis savumai, lig šiol buvusieji beveik re- 
tenybė žydų literatūroje. Tais pačiais savumais pasižymi ir at- 
pasakojančioji jo proza, ypač jo apysaka „Zelmenjaner“, esanti 
svarbus apysakinio idiško meno laimėjimas. 

"J.D. Kamzon (g. Varniuose 1900 m.). Jis įgijo savo 
vietą naujausioj hebrajų literatūroj daugeliu šimtų dainų apie 
istorinę žydų tautos sostinę ir pasaulio religijų metropoliją — 
Jeruzalę. Šios dainos yra savitos savo tonu ir visai indivi- 
duališkos jų poetiniu kvėpavimu. 

Šios pažvalgos apie Lietuvos reikšmę naujai žydų litera- 
tūrai pabaigoj tebūnie dar trumpai nurodytas jos vaidmuo lite- 
ratūros kritikos srity. Pirma eile primintinas Dr. Eljašev, 
paprastai žinomas savo slapyvarde „„Baal-Machšavot“ (Kaune 
1874—1924). Primintina čia ir jo sesuo Dr. Ester Eljašev- 
Vaisbrot (g. Kaune 1878 m.). Jos nuopelnas tasai, jog ji iš- 
veda literatūrinę kritiką į filosofinius pamakus. 


Kai dėl hebrajiškos literatūrinės kritikos, Lietuva pasižy- 
mėjo dviem atstovais: J. Klauzner ir D. A. Fridman. Apie 
J. Klauznerį (g. Valkininkuose 1874) jau buvo aukščiau 
kalbėta*). Antras, Dr. A. Fridman (g. Suvalkuose 
1889 m.) ilgą laiką buvo vienas žymiausių hebrajų literatūros 
kritikų. Dabartiniu laiku jis pasitraukė nuo literatūrinio darbo. 

Šiuo priėjome paskutinius laikus, kai ir Lietuvos žyduose 
iškilo naujasis pokarinės žydų literatūros reiškinys — vietinė 
literatūrą. 


III. 


Lietuvos žydų vietinė literatūra ėmė kurtis jau pasaulinio 
karo arba okupacijos laikais, bet tai dar buvo tik pasiruošimo 
stadija. Realiai ir tikrai ji atsirado po karo arba Lietuvai at- 
gijus. Tik dabar ji ėmė vystyti savo pajėgas ir pasireikšti sa- 
vo savotiškūmu. Kuo gi pasireiškia šis savotiškumas? Aiškaus 
atsakymo pakol kas, ankstyvais, palyginti, vystymosi metais 
dar negalima duoti. Vietinė Lietuvos žydų literatūra yra toje 
stadijoje, kai tas, kas yra savotiška, vien tik jaučiama, bet dar 
negali būti ryškiai suvokiama ir sistemingai formuluojama. 
Tačiau keletą bruožų ir dabar galima nors ir ne visai sistemin- 
gai nustatyti. 


*) Plg. aukšč. psl. 107, 

Visų pirma svarbu nustatyti, kad žydiškoji vietinė litera- 
tūra Lietuvoj neaugo be literatūrinių tradicijų. Kartų karton 
čia žydų kūrėjai, nežiūrint jų organiško suaugimo su bendrąja 
žydų literatūra, tiesdavo kelius meniškam savotiškumui. Stipri 
bendrosios žydų literatūros dvasinė cirkuliacija šiuos kelius ka- 
daise smarkiai niveliuodavo ir tokiu būdu neįgalino savarankiš- 
ko organizmo susikūrimo. Tik Lietuvai atgijus atėjo atitinkami 
laikai tokiam organizmui. 


Įsižiūrint į žydų vietinę literatūrą, tuoj iškyla faktas, jog 
ji turi daugiau dainių negu rašytojų, taigi daugiau poezijos 
negu prozos, o pačioj poezijoj daugiau lyrikos negu epikos. Tai 
jokiu būdu nereiškia, kad epika ir apysakinė proza visai nu- 
stumtos kampan. Tatai kaip tik ne. Yra, kaip tuoj pamatysi- 
me, gan svarbių pasakotojų ir gan sultingų epikų — tačiau vie- 
tinės literatūros stuburas yra ir lieka lyrika (dramatikos vieti- 
nėj literatūroje dar visai nėra). Šis reiškinys yra, matyt, pa- 
darinys romantikos, stipriausiai, kad ir ne išimtinai, užvaldan- 
čios visą žydų vietinę literatūrą Lietuvoje. Ši pakraipa tačiau 
nėra čia atsitiktinumas. Romantiškai nusiteikęs ir nusistatęs 
buvo daugelis senesniųjų Lietuvos žydų rašytojų. Romantika, 
atseit, atėjo į vietinę literatūrą paveldėjimo keliu ir įsigalėjo 
ligi šios dienos, nors bendroj žydų literatūroj šioji pakraipa 
gerokai atslūgo. Tad romantika, reikia sakyti, nėra čia vien 
tik tam tikras meniškas nusiteikimas bei literatūrinis nusista- 
tymas, o gi faktorius, formuojąs visą žmogų — jo pilną „aš“. 
Žydiškai lietuviškas dainius bei rašytojas yra ne tik romantiš- 
kas kūrėjas, bet romantiškas žmogus apskritai. Romantiškas 
žmogus tačiau yra subjektingiausias, ir jo poezija savaime sub- 
jektingiausia — lyrika*). Todėl žydų vietinė literatūra Lietu- 
voj yra kupina lyrikos, o ši lyrika, kaip kad labai dažnai roman- 
tikoj, pilna švelnaus viršžemiško liūdesio. 

Švelnus, žmoniškai graudus bei tyliai svajingas liūdesys 
ir yra tolimesnis charakteringas žydų vietinės literatūros bruo- 
žas. Lygiai charakteringa yra jai graudinga prieblandų nuo- 
taika ir tylus širdingas ilgesys, kuris pripildo menišką atmos- 


*) Plg. G. Mehlis, Die deutsche Romantik ypač skyrių „Der roman- 
tische Mensch und der Romantiker" psl. 81 ir t. 

ferą vibruojančiu maldingumu. Be to, jaunosios žydų vietinės 
literatūros atstovus visados užvaldo sunkus vienatvės jausmas. 
Šis jausmas yra iš dalies romantikos, iš dalies sunkių asmeniš- 
kų likimų išdava. Paskutiniu atveju vienatvės jausmas papras- 
tai susijęs su graudinančiu tėviškės mėtyvu. Tėviškė, senas, 
liūdnai apleistas šviesių bei tikinčiųjų jaunystės metų lizdas 
sudaro, kas vėl charakteringa, patį stiprųjį vietinės žydų poe- 
„Zijos motyvą. Jis pripildo didžiausią jo dalį ir jame, kaip ži- 
diny, subėga visi aukščiau minėti vietinės literatūros savūmai, 
— tėviškė, graudaus liūdesio apvirtinta, atsiskleidžia prieš mū- 
sų akis tylioj, Kiūdnoj prieblandų šviesoj, romantiškai išgyventa 
ir romantiškai nupiešta. Tačiau konkretūs tėviškės kontūrai 
niekados, kas yra vėl didžiai charakteringa, nenutrinti. Tė- 
viškės aprašymas nuolat lydimas ryškių gamtos vaizdų ir sul- 
tingų vietovės bruožų. 

Visa tai — ir tuo iškeliu dar vieną Auškbavės žydų vietinės 

literatūros bruožą — susijungia, kaip labai dažnai aptinkame 
romantiškame žmoguje, su tam tikru intelektualizmu, kuris yra, 
be abejo, ir padarinys specifiškos Lietuvos žydų esmės. Ankrą 
-vertus, ir tuo noriu užbaigti trumpa bei nesistemingą jauno- 
sios Lietuvos žydų kūrybos apibūdinimą, čia trūksta ėlemen- 
tariškumo, sveiko žemiškumo, didelio polekio ir akylaus bei 
laisvo žvilgesio į žmogų, gyvenimą bei pasaulį. Yra, tiesa, 
ir išimčių, bet jos tik patvirtina taisyklę. Apsiniaukęs žydų kū- 
rėjas daugiausia užsidarė savy ir didžiai susirūpinęs ir kenčiąs 
jis nugrimzdo į gelmes savo vienišo „aš“. Vėlesnės kartos gal 
atsipalaiduos nuo šių šiaurumų, tuo tarpu, tačiau, tat silpnina 
žmoniškas bei meniškas žydų vietinės literatūros Lietuvoje po- 
zicijas. Tatai, tačiau, ne vienintelis šios literatūros trūkumas, 
" lygiai kaip pirmiau pabrėžti savumai nėra vieninteliai. Kaip 
sakyta, dar per anksti duoti pilną bei išsemiantį vietinės Lietu- 
vos žydų literatūros apibūdinimą. "Todėl pasitenkinsiu šiomis 
trumpomis pastabomis ir pereisiu prie išdėstymo pačių kūry- 
binių pajėgų, veikiančių šioj vietinėj literatūroje. 

Pereidami prie atskirų atstovų, turime pirma sustoti ties 
vienu rašytoju, kuris iš tiesų nebeišsitėnka krašto rėmuose, bet: 
vis dėlto solidarizuojasi su jaunosios Lietuvos žydų kūrybine 
karta ir, kaip daug prityrimo turįs rašytojas, labai atsidėjęs 
sekė jaunųjų plėtrą ir visokeriopai jiems padėdavo. Tas rašy- 

"tojas yra N. Grinblat (g. Vydžių miestely 1886 m.). Grin- 
blatas yra labai produktingas ir šakotas rašytojas. Jis kuria 
abiem kalbomis, hebrajų bei idiš, ir abiejose literatūrose jis įsi- 
gijo vardą ir vietą kaip novelistas, romanistas, kritikas, eseistas 
bei publicistas.  Stovėdamas daugelį metų kūrybiško Lietuvos 
žydų žodžio sargyboj, jis nemažai padėjo jų vietinei literatūrai 
vystyti. Šios literatūros atstovai, nors jie dar visai jauni, turi 
vis dėlto būti suskirstomi dviem kartom — vyresniąja ir jau- 
nesniąja. Vyresniąjai kartai priklauso šie dainiai ir rašytojai. 

K. Zingman (Vilijampolėj 1889—1925). Jis buvo 

- mėnesinio žurnalo „Vispė“ redaktorius. Šis žurnalas vaidino 
didelį vaidmenį jaunųjų Lietuvos žydų literatūrinių pajėgų 
koncentravime. Zingmanas rašęs eilėraščius, poemas, apysakas 
ir romanus, kuriuose, nepaisant visų jų trūkumų, pasireiškė | 
ieškančio žmogaus bei neramios dvasios virpėjimas. Iš jo vei- 
kalų išleista knygos forma: „Bei di breges fun nieman“ (Ne- 

uno krantuose), ,„Ven dos harc is jung“ (Kai širdis jauna), 
„Motel der šneider“ (Motelis siuvėjas), „Bei der ozere“ (Prie 
ežero) ir romanas „Švindel trep“ (Sukti laiptai), vaizduojąs 
Lietuvą pasaulinio karo. metu. 

H. Bloštein (g. Kėdainiuose 1895 m.) yra patetiš- 
kai bruzdantis dainius. Jis buvo didžiai paveiktas bendrosios žy- 
dų literatūros pokarinės dinamikos. Blošteinas bandė šią dina- 
miką persodinti į daug ramesnę Lietuvos atmosferą. Jo eilė- 
raščiai išleisti knygos forma pavadinimu ,„Afen zunentrep“ 
(Ant saulės laiptų). Jis parašė romaną „Spiglen“ (Veidro- 
džiai). 

R. Gutmanaitė yra švelni lyrikė, pilna sultingo vaiz- 
dingumo. Pirmieji jos eilėraščiai, kuriuos ji atspausdino žur- 
nale „Vispė“, atkreipė į save dėmesio savo tikra nuotaika ir 
tyliu nuoširdumu. Tolimesnieji jos kūriniai surinkti rinkiny . 
„Far gor dem noensten“ (Pačiam artimiausiam). Juos visus 
pažymi giliai suvirpintas tonas, muzikalus garsas ir palinkimas 
didžiai susikaupti. 

Judika, ištikrųjų Judit Cik (g. Gargžduose 1898 m.) 
yra viena stipriausių jaunosios Lietuvos žydų vietinės literatū- 

. ros poetinių pajėgų, Būdama impulsingos prigimties bei verdan- 

čio judrumo žmogus, ji visus šiuos savumus perkelia į savo 

poetinę kūrybą, turinčią tad daug šviežumo, gyvumo, gyvybingu- 


— 124 — 


mo bei sultingumo. Kaipo tikras gamtos vaikas, ji metasi ant 
šiojo amžino žmonijos šaltinio ir piešia jį putojančiu apsvaigi- 
mu. Jos eilėraščiai surinkti knygutėj „,„Naje jugent“ (Naujoji 
jaunystė). Tolimesnį žingsnį jos išsilavinime bei meniškame 
subrendime reiškia jos dramatinė poema „Menš un ceit“ (Žmo- 
gus ir laikas), kame ji bando pereiti prie amžinų pasaulio bei 
žmogaus problemų. Jos vėlesnės dainos sukasi aplink temas „tė- 
viškė“ ir „vaikas“. 

P. Markus, novelistas bei romanistas, pramynė kelią 
realistinei prozai jaunoje vietinėj literatūroje ir pats daug pa- 
dėjęs jai išsivystyti. Jis parašęs ištisą apysakų eilę, k. a.: „Af 
der elter“ (Senatvėje), ,„Azun agalach“ (Sūnus kunigas), ,,Jad- 
vyga“, „Juodbėris“ ir „Atsiliko“. Jos visos piešia ne tik žydų 
gyvenimą Lietuvoj, bet išveda ant literatūrinės arenos ir ištisą 
lietuviškų žmonių eilę. Kas suglausta apysakose, praplatinama 
jo romane „Arum štal“ (Aplink tvartą), kame suteikia gyvą 
lietuvių bei žydų gyvenimo išraišką miestely. 

M. Jafė (g. Dusetose 1894 m.) yra dainius ir novelistas. 
Jo eilėraščiai, kurie dar nesurinkti, pasižymi savo sukaupta 
nuotaika. Jo apysakos išleistos rinkiny pavadintame „In šoten“ 
(Pavėsy). Jos yra realistinio pobūdžio ir vaizduoja dažnai be 
žydų ir lietuviškus žmones. 

Atskirą vietą vyresniojoje lietuviškai žydiškų rašytojų 
kartoje užima J. Livšin (Disnoj 1878—1937 m.). Jis yra 
pirmas ir vienintėlis Lietuvos žydų rašytojas, kuris deda savo 
kūrybos pamatan folkloristinius motyvus ir juos atkuria indivi- 
duališkai. Be žydų folkloro, Livšinas plačiai išnaudojo ir lietu- 
viško folkloro motyvus, kurie iš dalies jo tik buvo perdirbti, 
iš dalies savarankiškai surašyti iš lietuviškos liaudies lūpų. 
Iš jo kūrybos aš čia paminėsiu šias pasakas: „Di vilee“ (Neris), 
„Džiugas der žameter giber“ (Džiugas, žemaičių karžygis), 
„Strukbalys“, „Der teivelbrik“ (Velnio tiltas), „Jūratė“ ir „Di 
majse mit dem hund un di korn“ (Pasaka apie šunį ir rugius). 
Jos visos pasižymi dailiu liaudies primityvo ir jo savotiškų iš- 
sireiškimų suvokimu. 

Didesnis už senųjų yra skaičius jaunųjų žydiškai lietuviš- 
kų rašytojų, tęsiančių jų pirmatakūnų kūrybišką tradiciją. Jų 
tarpe yra pagarsėjusių ir už Lietuvos ribų ir net įgijusių tam 
tikrą vietą bendroj žydų tautos literatūroje, Šiai jaunajai žy- 

diškos vietinės literatūros Lietuvoje kartai priklauso šie dainiai 
bei rašytojai: 

D. Fram (g. Panevėžy 1908 m.) yra pilnakraujis dai- 
nius .su dideliu palinkimu į visa, kas yra žemiška. Ypač jis 
pasižymi kaipo epikas. Kaip toksai jis eina savu keliu. Vardą 
jis įsigijo savo poemomis bei idilijomis ,„Bejm zeiden“ (Pas se- 
nelį), ,„Reb jošes gorten“ (Joselio daržas), „Zuntig“ (Sekmadie- 
nis) ir kit. Jis parašęs ir nemažai lyrikos, pilnos švelnių sva- 
jonių bei tylaus ramaus eleginio liūdesio. Svarbiausią vietą jo 
ligšiolinėj kūryboj užima jo tėviškė su jos žydišku bei lietuviš- 
ku gyvenimu. Jo kūriniai surinkti knygoje „Lider un poemes“ 
(Dainos ir Poemos). 

N. J. Gotlib (g. Kaune 1901 m.) pradeda savo p0e- 
tišką kelią švelnia lyrika, kur skiriama daug vietos Lietuvos 
gamtai ir poeto vienatvės jausmui, „Bloje gnod“ (Dangaus ma- 
lonė) — taip vadinamas pirmutinis jo dainų rinkinys. Šis są- 
siuvinis persklaido pirmą jo poetinės kūrybos lapą. Savo toli- 
mesniuose kūriniuose jis žymiai žengia nuo lyxikos prie epikos. 
Jis nustoja dainavęs apie savo subjektyvius jausmus bei nuo- 
taikas ir labiausiai užsiima plačiais aplinkinio pasaulio vaizda- 
vimais. Šios rūšies kūriniai surinkti kitam sąsiuviny „Gang“ 
(Eisena), kurio įvairios poemos („Senoj tėviškėj“, „Iš mieste- 
lio į miestelį“, „Sausis“, „Ant Nemuno“ ir kt.) nodo, kaip giliai 
ir intensingai dainius išgyveno Lietuvą ir savo tėviškę Lietu- 
voj. Tolimesnis jo kūrybos etapas yra trečiasis jo eilėraščių 
rinkinys „Zeglen in zun“ (Burės saulėj), kame Gotlibas išeina 
į platų kūrybinį kelią. („Atlantik“, „Nebylėje kalnų karalystė- 
je“ ir kt.). Jis nustoja žymios dalies savo pirmykščio roman- 
tizmo, apleidžia ir savo ekspresionizmą, kuriam jis kartais bu- 
vo pasidavęs, ir žengia drąsiai sveiko realizmo keliu. | 

L. Heiman (g. Kavarske 1908 m.) yra vienas sultingiau- 
sių jaunos lietuviškai žydiškos vietinės literatūros prozininkų. 
Jis pasižymi šiurkščiu, į natūralizmą linkstančiu realizmu. Jo 
apysakos, iš esmės nuolat škicai bei vaizdai, daugiausia sukasi 
apie lietuvišką kaimą, lietuvišką žmogų ir iš dalies taip pat 
apie žydiškai lietuvišką miestelį, kuris, tačiau, nenustojo savo 
sąryšio su kaimu („Erškėčiai“, „Karštas kraujas“, „Javai“, 
„Žaltys“ ir kt.). Žymią vietą užima jame lietuviška gamta, 
kuri pripildo didelę jo kūrinių dalį. Naujas lapas jo kūryboj 

vra jo istorinė apysaka ,„Abromas Mapu“. Prieš mūsų akis 
čia išsiskleidžia istorinis pasaulis, atvaizduotas "i spalvotoj 
jo garsų bei bruožų pilnatyje, 

J. Kaplan (g. Voložine 1902 m.) yra pasakotojas hu- 
moristas. Jo kūriniai sukasi apie žydišką gyvenimą Lietuvoj. 
Pradžioj jis daug užsiiminėjo žydų biednuomenės gyvenimu 
Kaune — Žaliajame kalne („Naujoji karta“). Tat atžymi iv jo 
tolimesnį tematinį kelią. Jis vis labiau gilinasi į Lietuvos žydų 
masės gyvenimą. Kaplanas pasižymi dailiu stebėjimu, sultinga 
liaudiškumu ir šiltu, geraširdingu humoru. Jo apysakose vy- 
rauja veikimas ir dialoginė forma, privesią jį ilgainiui prie 
dramos, specialiai prie komedijos. 

L. Goldbergai tė (g. Kaune 1901 m.) yra didžiai gabi 
poetė. Ji pasižymi ypatingu subtilumu, švelniu svajingumu ir 
labai diferenciuotu sielos melodiškumu. Jos didžiai nuotykingi 
eilėraščiai surinkti knygelėj, pavadinto „Tabot ašan“ (Dūmų 
žiedai). ' Knygutė buvo labai palankiai sutikta ir žymiai išgavr- 
sino poetės vardą. 

"J. Gotlibo (g. Kaune 1910 m.), dainiaus N. J. Gotlibo 
brolio kūryba suvirpinta minkštų bei jaudinančių garsų, Jo vi- 
dujinis pasaulis stipriai individualizuotas ir jo pergyvenimai 
- dažnai per jautriai diferencijuoti. Jo elementas — subtili me- 
lsncholija ir jo mėgstamas laikas — temstančios dienos valandos 
ir nuslenkantieji metų mėnesiai. Jo ligšiolinėj kūryboj domi- 
nuoja vienatvės bei apleistumo jausmas. Jo eilėraščiai surinkti 
trijose knygose: „Gold un blut“ (Auksas ir kraujas), „Keiles 
fun der veit“ (Garsai iš tolo) ir „„Verbes beim teich“ (Gluosnis 
prie upės). Šis paskutinis jo kūrinių rinkinys yra žymus žings- 
nis pirmyn jo poetiniu keliu. Čia pasireiškia ir naujiena jo kū- 
ryboj, būtent dainius pereina prie tautinės žydų tematikos — 
individualistas ieško kelių į kolektyvą. Didelis literatūrinis 
pasiekimas yra neseniai jo išleista sonetų knyga. - 

„A. Goldblat pasižymi tam tikru jausmo eliementa- 
riškumu, suteikiančių jo kūrybai žmonišką paprastumą bei že- 
mišką sveikumą. Jo eilėraščiai surinkti sąsiuviny „Vorclen“ 
(Šaknys), ir iš tikrųjų jie kaip šaknys, kuriomis dainius ieško 
surasti tvirtos paramos pasauly bei gyvenime. 

J. Lacman (g. Pakruojuj 1906 m.) pasižymi giliu įsi- 
šaknijimu lietuviškoj tikrenybėj, kurią, ypač lietuvišką gamtą 

ir lietuvišką kaimą, jis vaizduoja plačiomis, ramiomis bei rea- 
listiškai sultingomis spalvomis. Jo kūryboj (poemos „Sotybė“, 
„Laidotuvės“ ir kt.) jaučiamas širdingas, liūdesys, didžiai su- 
švelninas jo realizmą. Savo sonetuose jis rodo gilų gamtos at- 
jautimą. i ' 

S. Aizenaitė (g. Ramygaloj 1912 m.) išreiškia savo 
kūryboj vidujinį jaunos mergaitės pasaulį jos erotiniam išsiil- 
gime. Su ja jaunoji vietinė literatūra daro žingsnį iš miestelio 
į miestą — savo psichika ir temperamentu ji visai miestiška. 
Aizenaitė pasižymi lyriniu gilumu, dailiu humoru ir subtiliu 

gamtos pojūčiu. Jos kūriniai surinkti knygutėj „Mergelės dai- 
nos“, 

A. D. Šapiro savo poetiniais ir pvozainiais kūriniais sten- 
gėsi atsiekti paskutines jausmo šaknis ir atrasti tą tiltą, kuris 
organiškai sujungtų vidujinį pasaulį su išoriniu. 

A. Glazman (g. Pasvaly 1910 m.) gabus dainius ir 
sultingas novelistas savo kūryboje atidaro žvilgsnį į jo kovą 
"surasti poetišką ekspresiją, kuri adekvatyviškai atspindinių vi- 
są tinklą jo individualinių pergyvenimų. Visa tai jis stengiasi 
išreikšti pilnai ir visoj sielos komplikacijoj. Glazmanas, kaip 
ir Šapiro priklauso vadinamajai „Petacho“ grupei, kuri yra 
glaudžiai susijusi su „Ketubimo“ grupe Palestinoj. Šioji pas- 
kutinė grūpė, kur yra tokių įžymių rašytojų kaip Steinman 
ir Šlonski, pastatė sau tikslu kelti, gryninti, suintensyvinti 
hebrajų literatūrą, kuri pagal jų nuomonė yra dėl daugelio prie- 
žasčių gerokai suakmenėjusi. Tam pasiekti jie visų pirma nori 
numesti bet kokių autoritetų jungą ir išeiti tiek turinio, tiek 
formų atžvilgiu į laisvas kūrybos platybes. Tokia dvasia yra 
įkvėpti ir Petacho atstovai. Visa jų kūryba yra iš vienos pusės 
šaukimas atsipalaiduoti nuo susenusių ir suakmenėjusių hebra- 
jų literatūrinių turinių bei formų ir iš kitos pusės bandymas 
naujai, atnaujintai dabarnykščiai išreikšti moderniško žydo di- 
ferencijuotą ir komplikuotą vidaus pasaulį. 

Ch. J. Frank yra parašęs romaną „Cvišen litviše 
berg un tolen“ (Tarp lietuviškų kalnų ir slėnių), kame at- 
vaizduotas Lietuvos miestelis. Be žydiško gyvenimo čia atsi- 
spindi ir lietuviškasis. Frankas pasižymi liaudiškumu, tam 
tikru miklumu vaizduoti žmones ir subtiliu gamtos pojūčiu. 


m 


M. Jelin (g. Kaune 1910 m.) yra jautrios sąžinės dai- 
nius. Jo rimas yra skambus, o forma dažnai vizualinė, taigi ' 
ne tik ausiai, bet ir akiai paskirta. Jelinas yra ir pasakotojas. 
Jo apysakos irgi suvirpintos jo jautrios sąžinės. Be to, jis pa- 
sižymi tam tikru lyrizmu, suteikiančiu joms šilto širdingumo. 

D.V. Mejirovič yra dainius, pilnas sunkios liūdesio 
nuotaikos. Neišgyventa jaunystė, ankstyvas vytimas ir ankšta 
tikrenybė esą jo sunkios elegijos šaknys. Jo kūriniai surinkti 
sąsiuviny „Po saule“. 

J. Glaz-Šteinienė daug užsiiminėja žmogaus san- 
tykiavimu su gamta, kurį ji išgyvena dailiu jausmų atvirumu. 
Gamta jos raštuose yra didelė pasaulio vaidintoja, žmogus — 
įrankis jos rankose ir jo siela — rezonanso dirva įvairiausiems 
amžinojo keitimosi garsams. Jos eilėraščiai išmėtyti įvairiuose 
lietuviškai žydiškuose laikraščiuose, 

Arno Bergaitė yra visai jauna poetė, pilna liūdesio 
bei liūdnumo, taip smarkiai apimančių žydus lietuviškuose 
miesteliuose. Jos eilėraščiai, kurie surinkti sąsiuviny „Špro- 
zungen“ (Žiedai), yra nelyginti kenčiančios jaunos sielos die- 
nynas. Kita eilėraščių dalis apdainuoja meilę gan graudingais 
garsais. 

Chackel Froker (Ukmergėj 1907—1923) vos tik 
suspėjo atskleisti savo poetišką pasaulį, kaip nelaimė pakirto jo 
jauną gyvybę. Truputis, ką jis suspėjo sukurti, surinkta s3- 
siuviny „Po dešimt metinių“. Jo dainos, kad ir dar nepribren- 
dusios, yra liudijimas stiprių poetinių pajėgų, amžinai sustab- 
dytų pačiame augime. 

Primintini dar: L. Grinštein, L. Glicman, Š. Matis, D. 
Prochovnik, J. Helfer, Ch. Jelin, D. Umru ir Jesade. 

